ബലെനോ, സ്വിഫ്റ്റ്, ഡിസൈര്, ഇഗ്നിസ് — മാരുതിയുടെ മികച്ച ഹാര്‍ടെക്ട് കാറേത്? - Malayalam DriveSpark\n5 min ago പുതുതലമുറ സ്കോഡ ഒക്ടാവിയയുടെ രേഖാചിത്രങ്ങൾ പുറത്ത്\n46 min ago മഹീന്ദ്ര XUV500 ബിഎസ് VI-ന്റെ പരീക്ഷണ ചിത്രങ്ങള് പുറത്ത്\nബലെനോ, സ്വിഫ്റ്റ്, ഡിസൈര്, ഇഗ്നിസ് — മാരുതിയുടെ മികച്ച 'ഹാര്‍ടെക്ട്' കാറേത്?\nPublished: Wednesday, June 6, 2018, 14:26 [IST]\nബലെനോ, 'ഹാര്‍ടെക്ട്' അടിത്തറയില് നിന്നും ഇന്ത്യയില് എത്തിയ ആദ്യ മാരുതി കാര്. ബലെനോയുടെ കൈപിടിച്ചാണ് പ്രീമിയം ഹാച്ച്ബാക്ക് ശ്രേണിയില് മാരുതി ചുവടുവെച്ചത്. ബലെനോ അവതരിച്ചതിന് പിന്നാലെ ബുക്കിംഗുകളുടെ ബാഹുല്യം ഡീലര്‍ഷിപ്പുകളില് അനുഭവപ്പെട്ടു. ബുക്ക് ചെയ്താല് അഞ്ചു മാസം വരെ കാത്തിരിക്കേണ്ട അവസ്ഥ.\nബലെനോയില് എന്താണിത്ര കേമമെന്നു ഈ തിരക്ക് കണ്ടു മറ്റുള്ളവര് ചോദിക്കാന് തുടങ്ങി. ഉത്തരം ലളിതം; അകത്തളം വിശാലം, രൂപകല്‍പന ലളിതം. ബലെനോയുടെ തകര്‍പ്പന് വിജയത്തിന് ശേഷമാണ് ഹാര്‍ടെക്ട് അടിത്തറയില് ഇഗ്നിസിനെ മാരുതി കൊണ്ടുവന്നത്.\nശേഷം ഡിസൈറും സ്വിഫ്റ്റുമെത്തി ഹാര്‍ടെക്ട് അടിത്തറയില് നിന്നും. മികച്ച 'ഹാര്‍ടെക്ട്' മാരുതി കാറേതാണ്? ഇത്രയേറെ ഹാര്‍ടെക്ട് കാറുകളെ കാണുമ്പോള് കാര് വാങ്ങാന് വരുന്നവരുടെ പ്രധാന സംശയം.\nഹാര്‍ടെക്ട് അടിത്തറ അകത്തളത്തിന് കൂടുതല് വിശാലത സമര്‍പ്പിക്കും. ഹാര്‍ടെക്ട് അടിത്തറ ഒരുങ്ങുന്നതാകട്ടെ കര്‍ശനമാകാന് പോകുന്ന ക്രാഷ് ടെസ്റ്റ് നിര്‍ദ്ദേശങ്ങളെ കൂടി മുഖവിലയ്‌ക്കെടുത്തും.\nകെട്ടിട നിര്‍മ്മാണത്തില് ഉപയോഗിക്കുന്ന ഹൈ-ടെന്‍സൈല് സ്റ്റീല് ഉപയോഗിച്ചാണ് അഞ്ചാം തലമുറ ബി പ്ലാറ്റ്‌ഫോമിനെ കമ്പനി രൂപകല്‍പന ചെയ്യുന്നത്. ഹാര്‍ടെക്ട് കാറുകള്‍ക്ക് ഭാരം കുറയാന് കാരണവുമിതാണ്.\nപ്രയോഗികത കണക്കിലെടുത്താല് ബലെനോയാണ് ഹാര്‍ടെക്ട് കാറുകളില് മുന്നില്. 2,520 mm നീളമേറിയ വീല്‍ബേസ് ഹാച്ച്ബാക്കിന് വിശാലമായ അകത്തളം സമര്‍പ്പിക്കുന്നു. പാസഞ്ചര് സ്‌പേസ്, സ്റ്റോറേജ് സ്‌പേസ്, യാത്രാസുഖം എന്നീ മൂന്നു ഘടകങ്ങള് ബലെനോയില് പ്രത്യേകം പരാമര്‍ശിക്കണം.\nപിറകില് ആവശ്യത്തിലേറെ സീറ്റ് സ്‌പേസ് ഹാച്ച്ബാക്ക് കാഴ്ചവെക്കുന്നുണ്ട്. എന്നാല് ഹെഡ്‌റൂമിന്റെ കാര്യത്തില് ചെറിയ പരാതികള് ഉയരാം. എന്തായാലും ബലെനോയുടെ പിന്നില് മൂന്നു പേര്‍ക്കു സുഖമായി ഇരിക്കാം.\nവലിയ മുന്‍നിര സീറ്റുകളില് 'അണ്ടര് തൈ' പിന്തുണ ഒരുങ്ങുന്നുണ്ട്. ബൂട്ട് കപ്പാസിറ്റി 339 ലിറ്റര്. i20 -യ്ക്ക് എതിരെയാണ് ബലെനോയെ മാരുതി കൊണ്ടുവന്നത്. വിശാലമായ അകത്തളം സമര്‍പ്പിക്കുന്നതില് പുതിയ സ്വിഫ്റ്റും അത്ര പിന്നോക്കമല്ല.\nപിന്നില് മികച്ച ഹെഡ്‌റൂമും ലെഗ്‌റൂം പുതുതലമുറ ഡിസൈറും കാഴ്ചവെക്കുന്നുണ്ട്. എന്നാല് ബലെനോയാണ് കൂട്ടത്തില് കേമന്. ബലെനോയുടെ മുന്നിലും പിന്നിലും ആറടി രണ്ടിഞ്ച് ഉയരമുള്ള വ്യക്തികള്‍ക്ക് വരെ സുഖമായി ഇരിക്കാം.\nപാസഞ്ചര് സ്‌പേസ്, ലഗേജ് റൂം എന്നിവയുടെ കാര്യത്തില് ബലെനോ മറ്റു ഹാര്‍ടെക്ട് കാറുകളെ കടത്തിവെട്ടും. സുഖകരമായ യാത്രാനുഭവം സ്വിഫ്റ്റും ഡിസൈറും നല്‍കും. പുതുതലമുറയെ ലക്ഷ്യമിട്ടാണ് ഇഗ്നിസിന്റെ ഒരുക്കം.\nമറ്റു ഹാര്‍ടെക്ട് മോഡലുകളെ അപേക്ഷിച്ചു ബെലനോയ്ക്ക് വില കൂടുതലാണ്. ഹാച്ച്ബാക്കിന്റെ പ്രീമിയം പരിവേഷം തന്നെ ഇതിന് കാരണം.\nWhich is the Best Heartect Maruti Suzuki? Read in Malayalam.\nStory first published: Wednesday, June 6, 2018, 14:26 [IST]


adani airport | പൂട്ടിക്കിടക്കുന്ന ഡ്യൂട്ടിഫ്രീ ഷോപ്പ് നടത്തിപ്പിന് ഫ്‌ളൈമിങ് ഗോ എത്തിയാൽ കോളടിക്കും; അദാനി ഗ്രൂപ്പിന്റെ 10 വിമാനത്താവളങ്ങൾ കൂട്ടിയിണക്കി സർവീസ്; ദേശീയ തീർത്ഥാടന സർക്യൂട്ടിലും ഇടം പിടിച്ചേക്കും; ജർമ്മൻ കമ്പനി വന്നാൽ യൂറോപ്പിലേക്കും സർവ്വീസ്; ലക്ഷ്യം തിരുവനന്തപുരത്ത് കപ്പൽ-വിമാന ഹബ്ബ്; എയർപോർട്ടിൽ അദാനി എത്തുമ്പോൾ - MarunadanMalayalee.com\nചങ്ങനാശ്ശേരിയിൽ 10 വയസുകാരിയെ പീഡിപ്പിച്ചു; 74 കാരൻ അറസ്റ്റിൽ\nപൂട്ടിക്കിടക്കുന്ന ഡ്യൂട്ടിഫ്രീ ഷോപ്പ് നടത്തിപ്പിന് ഫ്‌ളൈമിങ് ഗോ എത്തിയാൽ കോളടിക്കും; അദാനി ഗ്രൂപ്പിന്റെ 10 വിമാനത്താവളങ്ങൾ കൂട്ടിയിണക്കി സർവീസ്; ദേശീയ തീർത്ഥാടന സർക്യൂട്ടിലും ഇടം പിടിച്ചേക്കും; ജർമ്മൻ കമ്പനി വന്നാൽ യൂറോപ്പിലേക്കും സർവ്വീസ്; ലക്ഷ്യം തിരുവനന്തപുരത്ത് കപ്പൽ-വിമാന ഹബ്ബ്; എയർപോർട്ടിൽ അദാനി എത്തുമ്പോൾ\nOctober 13, 202109:47 AM IST Permalink\nതിരുവനന്തപുരം: കൊല്ലുമോ വളർത്തുമോ? തിരുവനന്തപുരത്തുകാർ ഉയർത്തുന്ന പ്രധാന ചോദ്യമാണ് ഇത്. എയർപോർട്ട് അഥോറിറ്റിയുടെ കീഴിലുള്ള തിരുവനന്തപുരം രാജ്യാന്തര വിമാനത്താവളത്തിന്റെ നടത്തിപ്പ് ഇന്ന് അർധരാത്രി മുതൽ അദാനി ഗ്രൂപ്പിന് ലഭിക്കുമ്പോൾ വികസന കുതിപ്പാണ് മലയാളി പ്രതീക്ഷിക്കുന്നത്. വിഴിഞ്ഞം തുറമുഖത്തിനൊപ്പം കടലിനോട് ചേർന്ന് കിടക്കുന്ന വിമാനത്താവളവും അദാനി നേടുന്നത് തിരുവനന്തപുരത്തെ സാധ്യതകൾ തിരിച്ചറിഞ്ഞാണ്. ഇന്ന് എയർപോർട്ട് ഡയറക്ടർ സി.വി.രവീന്ദ്രനിൽ നിന്ന് അദാനി ഗ്രൂപ്പ് നിയമിച്ച ചീഫ് എയർപോർട്ട് ഓഫിസർ ജി.മധുസൂദന റാവു ഔദ്യോഗികമായി ചുമതലയേറ്റെടുക്കും. 50 വർഷത്തേക്കുള്ള നടത്തിപ്പിനാണു കരാർ.\nലോകനിലവാരത്തിൽ വിമാനത്താവളത്തെ മാറ്റുമെന്ന വാഗ്ദ്ധാനവുമായാണ് 50 വർഷത്തെ നടത്തിപ്പ് അദാനി ഏറ്റെടുക്കുന്നത്. ഭരണനിർവഹണമാവും ആദ്യം ഏറ്റെടുക്കുക. വിഴിഞ്ഞം തുറമുഖത്തോടൊപ്പം വിമാനത്താവളവും ലഭിക്കുന്നതോടെ കപ്പൽ - വിമാന ഹബ്ബാക്കി തിരുവനന്തപുരത്തെ മാറ്റുമെന്നാണ് അദാനിയുടെ ഉറപ്പ്. വിമാനത്താവളവും കൂട്ടിച്ചേർത്തുള്ള ലോജിസ്റ്റിക്സ് ബിസിനസിലും കണ്ണുണ്ട്. ചരക്കുനീക്കത്തിലൂടെ വിമാനത്താവളം ലാഭത്തിലാക്കാനും കോവിഡ് പ്രതിസന്ധി മാറിയാൽ അന്താരാഷ്ട്ര, ആഭ്യന്തര സർവീസുകളുടെ എണ്ണം ഇരട്ടിയാക്കാനുമാണ് ലക്ഷ്യം.\nവർഷങ്ങളായി പൂട്ടിക്കിടക്കുന്ന ഡ്യൂട്ടിഫ്രീ ഷോപ്പ് നടത്തിപ്പിനായി ഫ്‌ളൈമിങ് ഗോയെ ചുമതലപ്പെടുത്തിയിട്ടുണ്ട്.അദാനി ഗ്രൂപ്പിന്റെ 10 വിമാനത്താവളങ്ങൾ കൂട്ടിയിണക്കി സർവീസുകളുണ്ടാവും. ദേശീയ തീർത്ഥാടന സർക്യൂട്ടിലും ഇടംപിടിക്കാൻ സാദ്ധ്യതയുണ്ട്. ഓപ്പറേഷൻ, മെയിന്റനൻസ് എന്നിവയ്ക്കായി ജർമ്മനിയിലെ മ്യൂണിക്ക് വിമാനത്താവളത്തിന്റെ നടത്തിപ്പുകാരും ജർമ്മൻ സർക്കാരിന് 26 ശതമാനം ഓഹരിയുമുള്ള എഫ്.എം.ജി കമ്പനിയാണ് പരിഗണനയിലുള്ളത്. ജർമ്മൻ കമ്പനി വന്നാൽ യൂറോപ്പിലേക്ക് ഉൾപ്പെടെ സർവീസ് തുടങ്ങാനാവും.\nവിമാനത്താവളത്തിലെ ചെറിയ ഡ്യൂട്ടിഫ്രീ ഷോപ്പ് വിസ്തൃതമാക്കും. നെടുമ്പാശേരിയിൽ അരലക്ഷം ചതുരശ്രഅടിയിലാണ് ഡ്യൂട്ടിഫ്രീ. കണ്ണൂർ വിമാനത്താവളത്തിലേതുപോലെ ആഭ്യന്തര ടെർമിനലിലു ംബാർ വരും. അന്താരാഷ്ട്ര ടെർമിനലിലെ ബാർ വിപുലീകരിക്കും. ടെർമിനലിൽ ഷോപ്പിങ്, സേവന കേന്ദ്രങ്ങൾ വരും. സെക്യൂരിറ്റി ഏരിയയിലെ കടകളും വിസ്തൃതമാക്കിയും വരുമാനം കൂട്ടാം. അങ്ങനെ വമ്പൻ വികസന പദ്ധതികളാണ് അദാനി മുമ്പോട്ട് വയ്ക്കുന്നത്.\nഎയർപോർട്ട് അഥോറിറ്റി ജീവനക്കാരുടെ പങ്കാളിത്തത്തോടെയാവും വിമാനത്താവളത്തിന്റെ പ്രവർത്തനം. നിലവിലുള്ള ജീവനക്കാർക്കു3വർഷം വരെ ഇവിടെ തുടരാം. അതിനുശേഷം അദാനി എയർപോർട്‌സിന്റെ ഭാഗമാകുകയോ എയർപോർട്ട് അഥോറിറ്റിയുടെ മറ്റേതെങ്കിലും വിമാനത്താവളത്തിലേക്കു മാറുകയോ ചെയ്യണം. തിരുവനന്തപുരം ഇന്റർനാഷനൽ എയർപോർട്ട് എന്ന പേരു മാറ്റേണ്ടെന്നാണ് അദാനി ഗ്രൂപ്പിന്റെ തീരുമാനം. മറ്റ് പല സംസ്ഥാനങ്ങളിലും വിമാനത്താവളത്തിന്റെ പേരിനൊപ്പം അദാനി എയർപോർട്ട് എന്ന് കൂടി ചേർത്തിരുന്നു. ഇത് വിവാദങ്ങൾക്ക് വഴിവച്ചു. ഈ സാഹചര്യത്തിലാണ് അദാനിയുടെ പുതിയ നീക്കം.\nപൊതു-സ്വകാര്യ പങ്കാളിത്തത്തിൽ വിമാനത്താവളത്തിന്റെ നടത്തിപ്പ്, വികസനം,നവീകരണം തുടങ്ങിയ പ്രവർത്തനങ്ങൾ ഇനി നടക്കുമെന്നാണ് പ്രതീക്ഷ. രാജ്യത്തെ നൂറിലധികം വിമാനത്താവളങ്ങളുടെ ഉടമസ്ഥത, നടത്തിപ്പ് അവകാശം എന്നിവ കേന്ദ്ര വ്യോമയാന മന്ത്രാലയത്തിനു കീഴിലുള്ള എയർപോർട്ട് അഥോറിറ്റിക്കാണ്. എയർപോർട്ട് അഥോറിറ്റി ഓഫ് ഇന്ത്യയുടെ കീഴിലുള്ള അഹമ്മദാബാദ്, ലഖ്നൗ, മംഗലാപുരം എന്നീ വിമാനത്താവളങ്ങൾ നേരത്തെ അദാനി ഗ്രൂപ്പിന് നടത്തിപ്പിന് നൽകിയിരുന്നു. എയർപോർട്ട് അഥോറിറ്റി ഓഫ് ഇന്ത്യയുടെ വരുമാനം കൂട്ടാനും വിമാനത്താവളങ്ങളെ ലോകനിലവാരത്തിലേക്ക് ഉയർത്താനുമാണ് സ്വകാര്യവത്കരണം എന്നാണ് കേന്ദ്ര സർക്കാർ നിലപാട്. വിമാനത്താവളത്തിന്റെ നടത്തിപ്പാവകാശം അദാനി ഗ്രൂപ്പിന് നൽകാനുള്ള കേന്ദ്ര സർക്കാർ നടപടികൾ തടയണമെന്ന് ആവശ്യപ്പെട്ട് സംസ്ഥാന സർക്കാരും കെഎസ്‌ഐഡിസിയും നേരത്തെ ഹൈക്കോടതിയെ സമീപിച്ചിരുന്നു. എന്നാൽ, ഹർജികൾ ഹൈക്കോടതി തള്ളിയിരുന്നു.\nഅദാനി ഗ്രൂപ്പിനു നൽകേണ്ട സ്റ്റേറ്റ് സപ്പോർട്ട് എഗ്രിമെന്റ് (വിമാനത്താവള നടത്തിപ്പിന് വേണ്ട അടിസ്ഥാന സൗകര്യങ്ങൾ ഉറപ്പാക്കുന്നത്) സംസ്ഥാനം ഇതുവരെ നൽകിയിട്ടില്ലെന്നാണ് സൂചന. സർക്കാർ ഇതു നൽകിയില്ലെങ്കിൽ നിയമവഴിയിലൂടെ പരിഹാരം കാണാനായിരിക്കും എയർപോർട്ട് അഥോറിറ്റിയുടെ ശ്രമമെന്ന് നേരത്തെ റിപ്പോർട്ടുണ്ടായിരുന്നു. വിമാനത്താവളത്തിന്റെ ഭൂമിയുടെ ഉടമസ്ഥാവകാശം, എ.ടി.സി., സുരക്ഷ, കസ്റ്റംസ്, എമിഗ്രേഷൻ എന്നിവ സർക്കാർ ഏജൻസികളിൽ നിക്ഷിപ്തമായിരിക്കും.\nഅദാനി ഗ്രൂപ്പ് തിരുവനന്തപുരം വിമാനത്താവളം ഏറ്റെടുക്കുന്നതിനെ വീണ്ടും പിന്തുണച്ച് ശശി തരൂർ എംപി രംഗത്തു വന്നിട്ടുണ്ട്. തിരുവനന്തപുരം നഗരത്തിന്റെ വികസനത്തിന് അദാനിവരുമ്പോൾ അത് നല്ലതാണെന്ന് തരൂർ പറഞ്ഞു. തിരുവനന്തപുരത്തേക്കുള്ള വിമാന യാത്രകളെക്കുറിച്ച് എപ്പോഴും പരാതികളുയർന്നിരുന്നു. നമ്മുടെ വിമാനത്താവളം നന്നായി പ്രവർത്തിക്കണമെന്നുള്ളത് തിരുവനന്തപുരം നിവാസികളുടെ ദീർഘകാലമായുള്ള ആവശ്യമാണെന്ന് ശശി തരൂർ ചൂണ്ടിക്കാട്ടി. തുടക്കം മുതൽ തന്നെ വിമാനത്താവള വികസനത്തിന് അദാനിയാണ് നല്ലതെന്ന നിലപാട് തരൂർ സ്വീകരിച്ചിരുന്നു.\nനിലവിൽ തിരുവനന്തപുരം വിമാനത്താവളത്തിൽ ജോലി ചെയ്യുന്ന തൊഴിലാളികൾക്ക് മെച്ചപ്പെട്ട ഓഫർ ആണ് അദാനി വാഗ്ദാനം ചെയ്തിരിക്കുന്നത്. തൊഴിലാളികളും സംതൃപ്തരാണ് എന്നിരിക്കേ പദ്ധതിയുമായി മുന്നോട്ടു പോകണം എന്നാണ് എന്റെ അഭിപ്രായം. ഇതിനോടകം അദാനി ഗ്രൂപ്പ് രാജ്യത്തെ വേറെയും ചില വിമാനത്താവളങ്ങൾ ഏറ്റെടുത്ത് പ്രവർത്തിപ്പിക്കുന്നുണ്ട്. അവിടെയെല്ലാം നല്ല രീതിയിലാണ് കാര്യങ്ങൾ നടക്കുന്നത്. തിരുവനന്തപുരത്തും നല്ല രീതിയിൽ കാര്യങ്ങൾ മുന്നോട്ട് പോകുമെന്ന് കരുതാം. അദാനി ഗ്രൂപ്പ് ഇത് നന്നായി ചെയ്യുമെന്നാണ് ഞാൻ പ്രതീക്ഷിക്കുന്നത്. അതിനാൽ അവർക്ക് അവസരം നൽകണം. ഇതു തന്റെ വ്യക്തിപരമായ അഭിപ്രായമാണെന്നും കോൺ?ഗ്രസ് പാർട്ടിയുടേതല്ലെന്നും തരൂർ പറഞ്ഞു. തിരുവനന്തപുരം വിമാനത്താവളത്തിന്റെ വികസനം ഇതുവരെ ആരും തിരിഞ്ഞു നോക്കിയിരുന്നില്ലെന്നും തരൂർ ചൂണ്ടിക്കാട്ടി.\nകസ്റ്റംസ്, ഇമിഗ്രേഷൻ, സെക്യൂരിറ്റി, എയർ ട്രാഫിക് മാനേജ്‌മെന്റ്, കമ്യൂണിക്കിഷേൻ നാവിഗേഷൻ സർവ്വൈലൻസ് തുടങ്ങിയ സേവനങ്ങളുടെ ചുമതല എയർപോർട്ട് അഥോറിറ്റിക്കും വ്യോമയാന മന്ത്രാലയത്തിനും ആയിരിക്കും. വിമാനത്താവളം നടത്തിപ്പ് അദാനിക്ക് കൈമാറിയതിൽ സംസ്ഥാന സർക്കാരിന്റെ ഭാഗത്തു നിന്നും ശക്തമായ എതിർപ്പ് തുടരുകയാണ്. ഇതിനിടെയാണ് ഏറ്റെടുക്കൽ. തിരുവനന്തപുരത്തിന് പുറമേ ലക്‌നൗ, അഹമ്മദാബാദ്, ജയ്പൂർ, ഗുവാഹത്തി, മംഗളൂരു എന്നീ വിമാനത്താവളങ്ങളുടെ നടത്തിപ്പ് കരാറും അദാനി ഗ്രൂപ്പിനാണ്. ഇതിൽ മൂന്ന് വിമാനത്താവളങ്ങളുടെ നടത്തിപ്പ് അദാനി ഗ്രൂപ്പ് കഴിഞ്ഞ വർഷം ഏറ്റെടുത്തിരുന്നു.\nഅദാനി ഗ്രൂപ്പിൽ 45,000 കോടി നിക്ഷേപിച്ച മൂന്നുവിദേശ കമ്പനി ഉടമസ്ഥർ ആര്?\nഅദാനി ഗ്രൂപ്പിന് ഓഹരി വിപണിയിൽ കനത്ത തകർച്ച\nതിരുവനന്തപുരം ഉൾപ്പടെ വിമാനത്താവളങ്ങൾ ഏറ്റെടുക്കാൻ ഡിസംബർ വരെ സമയം അനുവദിക്കണം\nവിഴിഞ്ഞം തുറമുഖ പദ്ധതി ഉടൻ പൂർത്തിയാകില്ല\nഅദാനി ഗ്രൂപ്പ് രൂപം നൽകിയത് പത്തിലേറെ അഗ്രോ-ബിസിനസ് കമ്പനികൾക്ക്


കെ.സുരേന്ദ്രനെ ഡിസംബര്6വരെ റിമാന്‍ഡ് ചെയ്തു | Daily Indian Herald\nNovember 23, 2018 12:09 pm By : Indian Herald Staff\nപത്തനംതിട്ട:കെ സുരേന്ദ്രന് ജയിലിൽ നിന്നും ഇറങ്ങാൻ കഴിഞ്ഞില്ല . സുരേന്ദ്രനെ ഡിസംബര്6വരെ റിമാന്‍ഡ് ചെയ്തു. ചിത്തിര ആട്ട വിശേഷത്തിന് ശേഷം സന്നിധാനത്ത് നടന്ന അക്രമസംഭവവുമായി ബന്ധപ്പെട്ട് നടന്ന കലാപത്തില് ഗൂഢാലോചന കുറ്റമാണ് സുരേന്ദ്രനെതിരെ ചുമത്തിയിരിക്കുന്നത്.തനിക്കെതിരെ പ്രതികാര നടപടിയ്ക്കൊരുങ്ങുകയാണ് സര്‍ക്കാരെന്നും ജയിലിലടക്കാന് ആസൂത്രിത നീക്കം നടന്നെന്നും സുരേന്ദ്രന് പറഞ്ഞു.\nഅയ്യപ്പധര്‍മം സംരക്ഷിക്കാന് നിലകൊള്ളും. ആയിരം കേസെടുത്താലും അയ്യപ്പവിശ്വാസത്തിനൊപ്പം നില്‍ക്കും. എന്റെ തുടര്‍ച്ചയായി ജയിലറയില് തളച്ചിടാനുള്ള നീക്കമാണ് ഇത്. എല്ലാം നിയമവഴിയില് പരാജയപ്പെടുത്താന് കഴിയുമെന്ന് വിശ്വാസമുണ്ട്. കൂടുതല് കരുത്തോടെ പൊതുജീവിതത്തില് വരാന് കഴിയും.ഞാന് എന്ത് ഗൂഢാലോചനയാണ് നടത്തിയത്. സുതാര്യമല്ലാത്ത ഒന്നും ഇതുവരെ നടത്തിയിട്ടില്ല. ഇനി നടത്താനും പോകുന്നില്ല- സുരേന്ദ്രന് പ്രതികരിച്ചു.\nരണ്ടു കാരണങ്ങളാണ് തന്നെ വേട്ടയാടുന്നതിനു പിന്നിലുള്ളത്. ഒന്ന് അയ്യപ്പ ഭക്തരുടെ ആത്മവിശ്വാസം കെടുത്തുകയെന്നതാണ്. മറ്റൊന്ന് മഞ്ചേശ്വരം ഉപതെരഞ്ഞെടുപ്പില് നിന്ന് തന്നെ ബോധപൂര്‍വ്വം മാറ്റി നിര്‍ത്തുക എന്നതാണെന്നും സുരേന്ദ്രന് ആരോപിച്ചു.തനിക്കെതിരായ ഗൂഢാലോചനയ്ക്കു പിന്നില് മുഖ്യമന്ത്രിയുടെ ഓഫീസാണെന്നും അവര് നേരിട്ട് ഗൂഢാലോചനയില് പങ്കാളിയാണെന്നും സുരേന്ദ്രന് നേരത്തെ കുറ്റപ്പെടുത്തിയിരുന്നു.\nശബരിമല അക്രമസംഭവങ്ങളുമായി ബന്ധപ്പെട്ട് അറസ്റ്റിലായ സുരേന്ദ്രനെതിരെ കഴിഞ്ഞദിവസം പൊലീസ് മറ്റൊരു കേസുകൂടിയെടുത്തിരുന്നു. സന്നിധാനത്തിന് സമീപം വെച്ച് തൃശൂര് സ്വദേശിനി ലളിതയ്ക്കെതിരെ നടന്ന ആക്രമണത്തില് സുരേന്ദ്രന് ഗൂഢാലോചന നടത്തിയെന്നതാണ് കേസ്. കേസില് പ്രതിയായ സൂരജിന്റെ എഫ്.ബി പോസ്റ്റില് നിന്ന് സുരേന്ദ്രന് ഗൂഢാലോചന നടത്തിയതായി തെളിഞ്ഞെന്നാണ് പൊലീസ് പറയുന്നത്.\nഗൂഢാലോചന കുറ്റത്തിന് സുരേന്ദ്രനെതിരെ 120 ബി ചുമത്തിയാണ് കഴിഞ്ഞ ദിവസം പൊലീസ് കോടതിയില് റിപ്പോര്‍ട്ടു നല്‍കിയത്.ശബരിമലയിലേക്കുള്ള യാത്രയ്ക്കിടെ നിരോധനാജ്ഞ ലംഘിച്ചതിന് അറസ്റ്റിലായ കെ. സുരേന്ദ്രന് കഴിഞ്ഞദിവസം കോടതി ജാമ്യം അനുവദിച്ചിരുന്നു. കര്‍ശന ഉപാധികളോടെയായിരുന്നു ജാമ്യം.\nഎന്നാല് കണ്ണൂരില് സുരേന്ദ്രനെതിരെ മറ്റൊരു കേസ് നിലവിലുള്ളതിനാല് അദ്ദേഹത്തിന് ജയിലില് നിന്ന് പുറത്തിറങ്ങാന് കഴിഞ്ഞിരുന്നില്ല. കണ്ണൂരില് പൊലീസുകാരെ ഭീഷണിപ്പെടുത്തിയെന്ന കേസാണ് സുരേന്ദ്രനെതിരെയുള്ളത്.കണ്ണൂരിലെ കേസുമായി ബന്ധപ്പെട്ട് നവംബര് 26ന് സുരേന്ദ്രനെ ഹാജരാക്കാന് കോടതി നിര്‍ദേശിച്ചിരുന്നു. ഈ കേസ് പരിഗണിക്കുന്നത് കുറേക്കൂടി നേരത്തെയാക്കാനും ജാമ്യമെടുക്കാനുമുള്ള നീക്കത്തിലായിരുന്നു ബി.ജെ.പി. ഇതിനിടെയാണ് പുതിയ കേസുകൂടി സുരേന്ദ്രനെതിരെ വന്നത്.


ഐ പി എൽ 2021: മുംബൈയിൽ തന്നെ നടത്താനാവും എന്ന് പ്രതീക്ഷിച്ച് ബി സി സി ഐ – Media Mangalam\nഐ പി എൽ 2021: മുംബൈയിൽ തന്നെ നടത്താനാവും എന്ന് പ്രതീക്ഷിച്ച് ബി സി സി ഐ\nMMNetwork Desk April 3, 2021\nഏപ്രിൽ ഒൻപത് മുതൽ മെയ് 30 വരെ നടക്കുന്ന ഇന്ത്യൻ പ്രീമിയർ ലീഗ് 2021 മുംബൈയിൽ തന്നെ തുടരുമെന്ന് പ്രതീക്ഷ പുലർത്തി ബി സി സി ഐ സംഘാടകർ. അതേ സമയം കോവിഡ് കേസുകൾ വർധിച്ച് വരുന്ന സാഹചര്യത്തിൽ ഹൈദരാബാദ്, ഇൻഡോർ സ്റ്റേഡിയങ്ങളും കരുതൽ വേദികളായി തയ്യാറാക്കിയിട്ടുണ്ട്.\nകോവിഡ് രണ്ടാം തരംഗം ആദ്യത്തെതിലും കരുത്തോടെ മുംബൈയിൽ ആഞ്ഞടിക്കുമ്പോൾ നഗരം വീണ്ടും ഒരു ലോക് ഡൗണിന്റെ വക്കിലാണ്. ഐപിഎൽ ബബിളിനെ ബാധിക്കില്ലെന്ന് സർക്കാർ ബി സി സി ഐക്ക് ഉറപ്പ് നൽകിയിട്ടുണ്ട്. എന്നാൽ വാങ്കഡെ സ്റ്റേഡിയത്തിലെ പത്ത് ജീവനക്കാർക്ക് കോവിഡ് സ്ഥിരീകരിച്ചത് കൂടാതെ മാനേജ്മെന്റ് ടീമിലുള്ള ആറ് പേർക്ക് കൂടി കൊവിഡ് സ്ഥിരീകരിച്ചത് ആശങ്കയ്ക്ക് ഇടയാക്കുന്നുണ്ട്.\nഅതേ സമയം സ്റ്റാഫിനെ രണ്ട് ദിവസം കൂടുമ്പോൾ ടെസ്റ്റിന് വിധേയരാക്കുകയും പോസിറ്റീവ് ആവുന്നവരെ ഐസോലേഷനിലേക്ക് മാറ്റുന്നുമുണ്ട്. നിതീഷ് റാണയ്‌കും അക്‌സർ പട്ടേലിനും ബയോ ബബിളിന് ഉള്ളിൽ കടന്ന ശേഷം കൊവിഡ് പോസിറ്റീവ് സ്ഥിരീകരിച്ചിരുന്നു.\nbcci COVID19 IPL 2021 mumbai\nഇരുചക്രവാഹനങ്ങളില് തെരഞ്ഞെടുപ്പ് പ്രചാരണം നടത്തുന്നതിനെതിരെ നടപടിയുമായി ഡി.ജി.പി ലോക്നാഥ് ബെഹ്റ\nഛത്തീസ്ഗഢിൽ മാവോയിസ്റ്റുകളുമായി ഏറ്റുമുട്ടൽ; അഞ്ച് സൈനികർക്ക് വീരമൃത്യു


ഇൻഫോസിസിന്റെ തലപ്പത്ത് നിലേകനിയെ മടക്കിക്കൊണ്ടുവന്നേക്കും | corporates\nഇൻഫോസിസിന്റെ തലപ്പത്ത് നിലേകനിയെ മടക്കിക്കൊണ്ടുവന്നേക്കും\nനാരായണ മൂർത്തിയുടെ വിശദീകരണം അടുത്ത ആഴ്ച\nPublished: Aug 24, 2017, 08:41 AM IST\nബെംഗളൂരു: ഇൻഫോസിസിന്റെ സ്ഥാപകരിൽ പ്രമുഖനും മുൻ സി.ഇ.ഒ.യുമായ നന്ദൻ നിലേകനി (62) യെ കമ്പനിയുടെ തലപ്പത്തു തിരിച്ചു കൊണ്ടുവന്നേക്കും. മുൻ ചെയർമാൻ നാരായണ മൂർത്തിയുമായുള്ള അഭിപ്രായ വ്യത്യാസങ്ങളെത്തുടർന്ന് വിശാൽ സിക്ക സി.ഇ.ഒ. സ്ഥാനത്തുനിന്ന് കഴിഞ്ഞയാഴ്ച അപ്രതീക്ഷിതമായി രാജിവച്ചിരുന്നു.\nഒരു ഡസനോളം ആഭ്യന്തര നിക്ഷേപക സ്ഥാപനങ്ങളുടെ പ്രതിനിധികൾ ഇക്കാര്യം ആവശ്യപ്പെട്ട് ഇൻഫോസിസിന്റെ ഡയറക്ടർ ബോർഡിന് കത്തയച്ചിട്ടുണ്ട്. നിലേകനിയെ കമ്പനിയുടെ ഡയറക്ടർ ബോർഡിലേക്ക് ക്ഷണിച്ച് അനുയോജ്യമായ സ്ഥാനം നൽകണമെന്നാണ് മ്യൂച്വൽ ഫണ്ട് സ്ഥാപനങ്ങൾ ഉൾപ്പെടുന്ന നിക്ഷേപകർ ആവശ്യപ്പെട്ടിരിക്കുന്നത്.\nകമ്പനിയുടെ ഇടപാടുകാർക്കും ഓഹരിയുടമകൾക്കും ജീവനക്കാർക്കും ഒരുപോലെ സ്വീകാര്യനായ വ്യക്തിയാണ് നിലേകനിയെന്നും കത്തിൽ പറയുന്നു. അദ്ദേഹത്തെ കമ്പനിയുടെ തലപ്പത്ത് തിരിച്ചുകൊണ്ടുവരണമെന്ന് പ്രോക്‌സി അഡ്വൈസറി സേവനമൊരുക്കുന്ന ഐ.ഐ.എ.എസ്. എന്ന കമ്പനിയും കഴിഞ്ഞയാഴ്ച ആവശ്യപ്പെട്ടിരുന്നു.\nകമ്പനിയുടെ പ്രവർത്തനങ്ങളിൽ അതൃപ്തി രേഖപ്പെടുത്തി മുൻ ചെയർമാൻ നാരായണ മൂർത്തി നിരന്തരം ആരോപണങ്ങൾ ഉന്നയിച്ചതോടെയാണ് കഴിഞ്ഞയാഴ്ച സിക്ക രാജിവച്ചത്. ഇതോടെ കമ്പനിയുടെ ഡയറക്ടർ ബോർഡ് മൂർത്തിക്കെതിരെ തിരിഞ്ഞു. ഇതെത്തുടർന്ന് തന്റെ ഭാഗം വിശദീകരിക്കാൻ മൂർത്തി ബുധനാഴ്ച നിക്ഷേപക സ്ഥാപനങ്ങളെ വീഡിയോ കോൺഫറൻസിങ്ങിന് വിളിച്ചിരുന്നു.\nഎന്നാൽ, ബുധനാഴ്ച അനാരോഗ്യം ചൂണ്ടിക്കാട്ടി യോഗം മാറ്റുകയായിരുന്നു. നിലേകനിയെ കൊണ്ടുവന്നേക്കുമെന്ന അഭ്യൂഹങ്ങളെ തുടർന്നാണ് മൂർത്തി യോഗം തത്കാലത്തേക്ക് മാറ്റിയതെന്ന് സൂചനയുണ്ട്.\n2002 മാർച്ച് മുതൽ 2007 ഏപ്രിൽ വരെ നന്ദൻ നിലേകനി ഇൻഫോസിസിന്റെ സി.ഇ.ഒ. പദവിയിലുണ്ടായിരുന്നു. പിന്നീട് വൈസ് ചെയർമാനായി. ‘ആധാർ’ എന്ന ഏകീകൃത തിരിച്ചറിയൽ കാർഡിന് രൂപം നല്കാനുള്ള ദൗത്യവുമായി 2009-ലാണ് അദ്ദേഹം ഇൻഫോസിസ് വിട്ടത്.


ജനോറം പദ്ധതി തര്‍ക്കത്തില്; കുടിവെള്ളക്ഷാമം രൂക്ഷമായി :: Janmabhumi Daily\nSunday 31 March 2013 11:02 pm IST\nമരട്: ജനോറം കുടിവെള്ളപദ്ധതി തര്‍ക്കത്തില്‍പ്പെട്ട് അനിശ്ചിതത്വത്തിലേക്ക് നീങ്ങിയതോടെ കുടിവെള്ളക്ഷാമം രൂക്ഷമായി. മുന് ഇടതുസര്‍ക്കാരിന്റെ കാലത്ത് തുടങ്ങിവെച്ച പാഴൂര് കുടിവെള്ള പദ്ധതിയാണ് സമരത്തിലും തര്‍ക്കത്തിലുംപെട്ട് ഇഴഞ്ഞുനീങ്ങിയത്. ഇതോടെ മരട്, കുമ്പളം, പശ്ചിമകൊച്ചി, ചെല്ലാനം, കുമ്പളങ്ങി പ്രദേശങ്ങള് ഈ വേനലിലും കുടിവെള്ളമില്ലാതെ വലയുന്ന സ്ഥിതിയിലാണ്.\nപാഴൂരില്‍നിന്നും മൂവാറ്റുപുഴയാറിലെ വെള്ളം പൈപ്പ്‌വഴി കൊണ്ടുവന്ന് മരടിലെ നെട്ടൂരില് ശുദ്ധീകരിച്ച് വിതരണം ചെയ്യാന് വിഭാവനം ചെയ്തിരിക്കുന്നതാണ് പാഴൂര് പദ്ധതി. ജവഹര്‍ലാല് നെഹ്‌റു നിഗം നവീകരണ പദ്ധതിയില്‍പ്പെടുന്ന ഈ കുടിവെള്ള പദ്ധതിക്ക് 201 കോടിയാണ് മതിപ്പുചെലവ്. പാഴൂരില്‍നിന്നും നടക്കാവ് നെട്ടൂരിലേക്കാണ് മൂവാറ്റുപുഴയാറിലെ വെള്ളം പൈപ്പുവഴി എത്തിക്കുക. തുടര്‍ന്ന് നെട്ടൂരിലെ പ്ലാന്റില് ശുദ്ധീകരിച്ചശേഷം വിവിധ പ്രദേശങ്ങളിലേക്ക് വിതരണം ചെയ്യുകയാണ് പദ്ധതിയുടെ ലക്ഷ്യം.\nനടക്കാവ് റോഡ് വെട്ടിപ്പൊളിക്കുന്ന പ്രശ്നമാണ് ആദ്യം എതിര്‍പ്പുകളും സമരങ്ങളും ക്ഷണിച്ചുവരുത്തിയത്. കോടികള് മുടക്കി പണിത ഗുണനിലവാരമുള്ള റോഡ് വെട്ടിപ്പൊളിച്ച് തന്നെ പൈപ്പിടണം എന്ന പിടിവാശിയായിരുന്നു അധികൃതര്‍ക്ക്. എന്നാല് റോഡ് പൊളിക്കുന്നത് ഒഴിവാക്കി പകരം മറ്റൊരു പ്രദേശത്ത് കൂടി പൈപ്പിടണമെന്ന ആവശ്യവുമായി ആക്ഷന് കൗണ്‍സില് രൂപീകരിച്ച് സമരപരിപാടികളുമായി നാട്ടുകാര് രംഗത്തുവന്നു.\nഎതിര്‍പ്പ് അവഗണിച്ച് റോഡ് വെട്ടിപ്പൊളിക്കുവാന് നടത്തിയ നീക്കം എതിര്‍പ്പ് വിളിച്ചുവരുത്തി. പ്രശ്നം പരിഹരിക്കാന് മുഖ്യമന്ത്രിയുടെ സാന്നിധ്യത്തില് തന്നെ യോഗം ചേര്‍ന്നു. ഇത്രയും ആയപ്പോഴേക്കും പദ്ധതി വൈകിയത് ഒരുവര്‍ഷത്തോളം. ഒടുവില് റോഡ് വെട്ടിപ്പൊളിച്ചുതന്നെ പൈപ്പിടാനും റോഡ് പൂര്‍വസ്ഥിതിയിലാക്കാന് 10 കോടി രൂപ അനുവദിക്കാനും തീരുമാനമായ. പ്രശ്നം പരിഹരിച്ച് പൈപ്പിടല് തുടങ്ങുവാന് നടപടിയായെങ്കിലും അപ്പോഴേക്കും വേനലും കടുത്തു. അതോടെ കുടിവെള്ളക്ഷാമം രൂക്ഷമായി. സമരവും പ്രതിഷേധങ്ങളുമായി തെരുവിലിറങ്ങാന് വിധിക്കപ്പെട്ട ജനങ്ങള്‍ക്ക് ഈ വേനലിലും വെള്ളംകുടി മുട്ടും.\nറോഡ് ആരുടെയെന്നത് ഇപ്പോഴും തര്‍ക്കത്തില്


2014 ലെ സിനിമയും 2019 ലെ കോവിഡും, ഒരു സാമ്യ വിശകലനം - Boolokam\nHome Entertainment 2014 ലെ സിനിമയും 2019 ലെ കോവിഡും, ഒരു സാമ്യ വിശകലനം\n2014 ലെ സിനിമയും 2019 ലെ കോവിഡും, ഒരു സാമ്യ വിശകലനം\nകോവിഡ് വരുത്തിയിരിക്കുന്ന മാനസിക സമ്മർദ്ദം വളരെ വലുതാണ്. ഒട്ടും ടെൻഷനില്ലാതെ റിലാക്സ്ഡ് ആയി ഒരു സിനിമ കാണാൻ കൊതിച്ചിരിക്കുന്ന സമയമാണ്. കഴിഞ്ഞ ദിവസം ഒരാശ്വാസത്തിനായി മിസ്റ്റർ ബീൻ ഒക്കെ കാണാൻ തുടങ്ങിയിട്ടും, അതിൽ തമാശയായി കാണിക്കുന്ന “വണ്ടി മാറിക്കേറുക”, “സാധനം മറന്നു വെക്കുക” തുടങ്ങിയ സീക്വൻസുകൾ പോലും സീരിയസ് ആയ ടെൻഷൻ സൃഷ്ടിക്കുന്ന അനുഭവമായിരുന്നു(ലോല ഹൃദയം അറ്റ് ഇറ്റ്സ് പീക്ക്). അങ്ങനെയിരിക്കെയാണ് ഇന്ന് ‘സംസാരം ആരോഗ്യത്തിന് ഹാനികരം’ വീണ്ടും കാണാനിടയായത്.\n‘സംസാരം ആരോഗ്യത്തിന് ഹാനികരം’ വളരെ ഇഷ്ടമുള്ളൊരു സിനിമയാണ്. ആദ്യം കണ്ടപ്പോൾത്തന്നെ ഏറെ ഇഷ്ടമായിരുന്നെങ്കിലും സുഹൃത്തുക്കളോടും മറ്റും അഭിപ്രായം ചോദിച്ചപ്പോൾ തീരെ ഇഷ്ടമായില്ലെന്നാണ് പറഞ്ഞത്. കാലം തെറ്റിയിറങ്ങിയ സിനിമ എന്നു ഞാൻ ഉറച്ചുവിശ്വസിക്കുകയും അവരുടെ മോശം അഭിപ്രായങ്ങളോട് മൌനം പാലിക്കുകകയുമായിരുന്നു, അപ്പോൾ ചെയ്തത്.\nഇപ്പോളിങ്ങനെയൊരു പോസ്റ്റ് എഴുതാൻ കാരണം, ഈ ചിത്രത്തിന് ഏറ്റവും അനുയോജ്യമായ കാലം ഇപ്പോഴാണെന്ന് തോന്നിയതു കൊണ്ടാണ്. ടിവിയിൽ ഇന്ന് ഈ സിനിമ സംപ്രേക്ഷണം ചെയ്തിരുന്നു. ഇപ്പോൾ കണ്ടപ്പോൾ ചിത്രത്തിലെ സാഹചര്യങ്ങൾ ഈ പാൻഡമിക് കാലത്തോട് റിലേറ്റ് ചെയ്ത്, നന്നായി ചിരിച്ചു കൊണ്ട് കാണാൻ പറ്റി. വീട്ടുകാരും മുൻപ് ടിവിയിൽ വന്നപ്പോൾ, അത്രയധികം ഇഷ്ടപ്പെടാത്ത തമാശകൾ ഇപ്പോൾ ആസ്വദിക്കുന്നതായി കണ്ടു.\nപാൻഡമിക് സാഹചര്യങ്ങൾ മാത്രമല്ല, സംഭാഷണങ്ങൾ റീമിക്സ് ചെയ്ത പാട്ടുകൾ പോലും, “പെർഫക്ട് ഓക്കെ” ഒക്കെ വൈറലായി നിൽക്കുന്ന കാലഘട്ടത്തിൽ കൂടുതൽ ആസ്വാദ്യകരമായിത്തോന്നി. റിലീസായ സമയത്ത് ഈ ചിത്രം കാര്യമായി വിജയിച്ചിരുന്നില്ല എന്നാണ് ഓർമ്മ. ഈ കോവിഡ് കാലത്ത് ഈ സിനിമ ആദ്യമായി കാണാൻ പറ്റുന്നവരുണ്ടെങ്കിൽ നല്ലൊരു എക്സ്പീരിയൻസ് ആയിരിക്കും എന്നാണ് തോന്നുന്നത്. എല്ലാവരുടെയും കപ്പ് ഓഫ് ടീ ആവണമെന്നില്ല. എങ്കിലും സമാന-ചായപ്രേമികളായ സിനിമാപ്രേമികളുണ്ടാവും.\nസംസാരം കുറഞ്ഞ് കുറഞ്ഞ് ആധുനിക ലോകത്ത് ഇനി സംസാരിക്കുന്നത് വെള്ളിത്തിരയിലെ താരങ്ങള് മാത്രമായിരിക്കും. കിടിലന് ഡയലോഗുകള് കൊണ്ട് അവര് നമ്മെ വിസ്മയിപ്പിക്കും. ഡയലോഗുകള് പിന്നെ അത് വാട്ട്സ് ആപ്പ് മെസേജുകളോ ഫോട്ടോ കമന്റുകളോ ആയി രൂപാന്തരം പ്രാപിക്കും. അതേ പരസ്പരം സംസാരിക്കാന് നമുക്ക് മടിയായിരിക്കുന്നു. കുറച്ചു നാളുകള്‍ക്ക് മുന്‍പ് ദുല്‍ഖര് സല്‍മാന് നായകനായി ഒരു സിനിമ തിയറ്റുകളിലെത്തിയിരുന്നു. സംസാരം ആരോഗ്യത്തിന് ഹാനികരം എന്നായിരുന്നു ചിത്രത്തിന്റെ പേര്. തേന്‍മല എന്ന പ്രദേശത്ത് നടക്കുന്ന തികച്ചും സാങ്കല്‍പികമായ കഥ. ഒരു ഗ്രാമത്തിലെ ആളുകള്‍ക്ക് സംസാരശേഷി നഷ്ടപ്പെടുന്നതാണ് സിനിമയുടെ പ്രമേയം. സംസാരിച്ചാല് പകരുന്ന അസുഖം. സിനിമ മലയാളത്തില് ഹിറ്റായില്ലെങ്കിലും തമിഴകത്ത് സൂപ്പര്‍ഹിറ്റായിരുന്നു. സിനിമയിലേത് പോലെ സംസാരശേഷി നഷ്ടപ്പെടുന്ന ഒരു അവസ്ഥ വന്നാലോ. ചിലര് അതിനെ രണ്ടും കയ്യും നീട്ടി സ്വീകരിക്കുമല്ലേ. സാങ്കേതികത വളരുമ്പോള് സംസാരം കുറയുന്ന ഒരു ശീലത്തിലേക്ക് നാം മാറിക്കൊണ്ടിരിക്കുകയാണ്. മദ്യപാനം ആരോഗ്യത്തിന് ഹാനികരം, പുകവലി ആരോഗ്യത്തിന് ഹാനികരം അതുപോലെ സംസാരവും ആരോഗ്യത്തിന് ഹാനികരമാണെന്ന ചിന്താഗതിയിലൂടെയാണ് നാം ജീവിക്കുന്നതെന്ന് സാക്ഷ്യപ്പെടുത്തുകയാണ് ചില യാത്രകള്, ഓഫീസുകള്, എന്തിന് നമ്മുടെ വീടുകള് പോലും\nസംസാരിക്കാനുള്ള കഴിവ്, ചിരി, വിവേചന ബുദ്ധി തുടങ്ങിയവയാണ് മനുഷ്യനെ മൃഗങ്ങളില് നിന്നും വേറിട്ട് നിര്‍ത്തുന്ന ഘടകങ്ങള്. മനുഷ്യന്റെ എല്ലാ ചിന്തകളെയും വികാരങ്ങളെയും ഏറ്റവും ആഴത്തില് സ്വാധീനിക്കാന് സംസാരത്തിന് കഴിയുന്നു. നിങ്ങളുടെ സംസാരം സ്നേഹമസൃണമായിരിക്കട്ടെ എന്നാണ് ബൈബിളില് പറയുന്നത്. സംസാരവും അതിലൂടെ ഉടലെടുത്ത ഭാഷയുമാണ് മനുഷ്യ പുരോഗതിക്ക് ഒരു പരിധി വരെ കാരണമായത് എന്നതിന് പ്രത്യേക ഉദാഹരണങ്ങള് ഒന്നും വേണ്ട. അതുകൊണ്ട് തന്നെ സംസാരത്തെ എങ്ങിനെ നമ്മുടെ നിത്യജീവിതത്തില് നിന്നും ഒഴിച്ചു നിര്‍ത്താനാകും. എന്നാല് ഈ ചോദ്യം ഇന്ന് മലയാളിയോട് ചോദിച്ചാല് , സംസാരിച്ചതുകൊണ്ട് എന്തു ഗുണം എന്നായിരിക്കും മറുചോദ്യം. ഒന്നിനും സമയമില്ലാത്ത ഈ ലോകത്ത് പരസ്പരം സംസാരിക്കാന് പോലും സമയമില്ലാതായിരിക്കുന്നു.\nസാങ്കേതികത അത്രക്കൊന്നും എത്തിനോക്കിയിട്ടില്ലാത്ത കാലത്ത് യാത്രകളിലൂടെ ഉരുത്തിരിയുന്ന സൌഹൃദമുണ്ടായിരുന്നു. തൊട്ടടുത്ത സീറ്റിലിരിക്കുന്ന അപരിചിതനോട് ആ യാത്ര കഴിയുമ്പോഴേക്കും ഒരു കുഞ്ഞു ചങ്ങാത്തം രൂപപ്പെട്ടിരിക്കും. ഇന്ന ആ സ്ഥാനം സ്മാര്‍ട്ട് ഫോണുകളും ലാപ് ടോപ്പുമെല്ലാം കയ്യടക്കിക്കഴിഞ്ഞു. ഒരു ബസിലോ ട്രയിനിലോ യാത്ര ചെയ്യുമ്പോള് കാണാം. ബസിലാണെങ്കില് കണ്ടക്ടര് ടിക്കറ്റെടുക്കാന് സ്ഥലം ചോദിക്കുന്ന ശബ്ദവും ക്ലീനര് ഇറങ്ങാനുള്ള സ്ഥലം വിളിച്ചു പറയുന്ന ശബ്ദവും കേള്‍ക്കാം. ഇതിനിടയില് ആകെ സംസാരിക്കുന്നത് ഇതര സംസ്ഥാനക്കാരുടെ മൊബൈല് റേഡിയോകള് മാത്രം. നമ്മള്, നമ്മള് മാത്രം നമുക്ക് കിട്ടിയ സീറ്റില് ഉള്‍വലിഞ്ഞ് പാട്ട് കേട്ട് സോഷ്യല് മീഡിയയില് കയറി നിരങ്ങി സമയം ചെലവഴിക്കും. ഇടക്ക് ഇതേതാ മോനേ, മോളെ സ്ഥലം എന്ന് വല്ല മുതിര്‍ന്നവരും ചോദിച്ചാല് ഇതെന്തൊരു ശല്യമെന്നൊരു ഭാവത്തോടെ മുഖമുയര്‍ത്തി നോക്കും. ഒരേ ട്രയിനില് ഒരുമിച്ച് യാത്ര ചെയ്യുന്നവര് തമ്മിലുള്ള സൌഹൃദം മൂത്ത് കമ്പാര്‍ട്ട്മെന്റില് ആഘോഷങ്ങള് വരെ ഒരുക്കുന്ന കാഴ്ചകള് മുന്‍പുണ്ടായിരുന്നു. ഓണാഘോഷത്തിന് ഒരുമിച്ച് പൂവിട്ടവര് പോലും പരസ്പരം മുഖങ്ങള് ഇന്ന് ഓര്‍ക്കുന്നുണ്ടായിരിക്കുകയില്ല. യാത്രകളില് പുസ്തകം വായിക്കുക എന്ന പഴഞ്ചന് രീതിയില് നിന്നും മാറി അത് മൊബൈലുകളിലെ സിനിമയിലേക്ക് വഴിമാറി. മറ്റുള്ളവരോട് അത്രയും കുറഞ്ഞ് സംസാരിച്ചാല് മതിയല്ലോ.\nഓഫീസുകളിലെയും സ്ഥിതി ഒട്ടും വ്യത്യസ്തമല്ല. ഇവിടെ സംസാരങ്ങള്‍ക്ക് കമ്പനി തന്നെ ഒരു പരിധി വരെ നിയന്ത്രണങ്ങള് ഏര്‍പ്പെടുത്തുമ്പോള് അതൊരു അനുഗ്രഹമായി കാണുന്നവരും ചെറുതല്ല. വീടുകളിലേക്ക് പോയാല് ഇതിലും ഭേദം പൊതു ഇടങ്ങളാണെന്ന് തോന്നിപ്പോകും. എല്ലാവരും ഉദ്യോഗസ്ഥരാകുന്ന ഇക്കാലത്ത് കുടുംബാംഗങ്ങള് തമ്മില് കാണുന്നത് വൈകുന്നേരങ്ങളില് ആയിരിക്കും. അമ്മ അടുക്കളയിലും സീരിയലുമായി സമയം കൊല്ലുമ്പോള് അച്ഛനും മക്കളും ഫോണില് കുത്തിക്കൊണ്ടിരിക്കുകയാവും. ഡൈനിംഗ് ഹാളില് വരുമ്പോള് ഒരു കൈ കൊണ്ട് ഭക്ഷണവും ഇടംകൈ കൊണ്ട് ചാറ്റും ചെയ്യുന്ന വരും തലമുറയെ മാത്രമേ ഇനി പ്രതീക്ഷിക്കേണ്ടതൂള്ളൂ. അപ്പോള് ആ വീട്ടില് ആകെ സംസാരിക്കുന്നത് ടെലിവിഷന് മാത്രമായിരിക്കും.\nദമ്പതികളുടെ സംസാരങ്ങള് പോലും ചാറ്റിലൂടെ ആയിരിക്കുന്നു. പ്രശ്നങ്ങള് ഉണ്ടായാല് പരസ്പരം സംസാരിച്ചു തീര്‍ക്കാമെന്ന കാര്യം പോലും ഉദിക്കുന്നില്ല. ഇവിടെയും സംസാരത്തിന് ചരമഗീതം തീര്‍ത്തിരിക്കുന്നു. സംസാരം കുറഞ്ഞ് കുറഞ്ഞ് ആധുനിക ലോകത്ത് ഇനി സംസാരിക്കുന്നത് വെള്ളിത്തിരയിലെ താരങ്ങള് മാത്രമായിരിക്കും. കിടിലന് ഡയലോഗുകള് കൊണ്ട് അവര് നമ്മെ വിസ്മയിപ്പിക്കും. ഡയലോഗുകള് പിന്നെ അത് വാട്ട്സ് ആപ്പ് മെസേജുകളോ ഫോട്ടോ കമന്റുകളോ ആയി രൂപാന്തരം പ്രാപിക്കും. അതേ പരസ്പരം സംസാരിക്കാന് നമുക്ക് മടിയായിരിക്കുന്നു.\nPrevious articleകിരീടത്തിന്റെ ക്ലൈമാക്സ് സീൻ ഫൈറ്റ് കൊറിയോഗ്രാഫി ചെയ്തത് മോഹൻലാൽ ?\nNext articleഅവിടെയാണ് ബാലാമണി ദർബാർ രാഗത്തിൽ അലക്കിയ ജഗന്നാഥനെക്കാൾ മുകളിലെത്തുന്നത്


he airline’s Chief Executive Officer Vinay Dube resigned - Malayalam Goodreturns\n» ജെറ്റ് എയര്‍വെയ്‌സ് സിഎഫ്ഒയ്ക്ക് പിന്നാലെ സിഇഒയും രാജിവച്ചു\nദില്ലി: സാമ്പത്തിക പ്രതിസന്ധി കാരണം ഏപ്രില് 17ന് സര്‍വീസ് നിര്‍ത്തിയ ജെറ്റ് എയര്‍വെയ്‌സിന്റെ ചീഫ് ഫിനാന്‍സ് ഓഫീസറും ഡെപ്യൂട്ടി ചീഫ് എക്‌സിക്യൂട്ടീവുമായ അമിത് അഗര്‍വാള് രാജിവച്ചതിനു പിന്നാലെ കമ്പനിയുടെ ചീഫ് എക്‌സിക്യൂട്ടീവ് ഓഫീസര് വിനയ് ദുബെയും സ്ഥാനമൊഴിഞ്ഞു. ജെറ്റ് എയര്‍വെയ്സിന്റെ ഡെപ്യൂട്ടി ചീഫ് എക്സിക്യൂട്ടീവും ചീഫ് ഫിനാന്‍ഷ്യല് ഓഫീസറുമായ അമിത് അഗര്‍വാള് തിങ്കാളാഴ്‌യായിരുന്നു തന്റെ രാജി പ്രഖ്യാപിച്ചത്. എന്നാല് അതിനു പിന്നാലെ ചൊവ്വാഴ്ച മുതല് താനും സ്ഥാനമൊഴിഞ്ഞതായി സിഇഒയും അറിയിക്കുകയായിരുന്നു.\nവ്യക്തിപരമായ കാരണങ്ങളാല് സിഎഫ്ഒ അമിത് അഗര്‍വാള് ജോലിയില് നിന്ന് വിരമിക്കുന്നതായാണ് എയര്‍ലൈന്‍സ് കമ്പനി ചൊവ്വാഴ്ച രാവിലെ പുറത്തിറക്കിയ വാര്‍ത്താ കുറിപ്പിലാണ് അറിയിച്ചത്. 2015 മുതല് ജെറ്റ് എയര്‍വെയ്സിനോടൊപ്പം പ്രവര്‍ത്തിച്ചുവരികയായിരുന്നു അമിത് അഗര്‍വാള്. 2017ലാണ് ഇന്ത്യന് അമേരിക്കന് വംശജനായ വിനയ് ദുബയ് ജെറ്റ് എയര്‍വെയ്‌സില് ചേര്‍ന്നത്. അതിനു മുമ്പ് ഡെല്‍റ്റ എയര്‍വെയ്‌സ്, അമേരിക്കന് എയര്‍ലൈന്‍സ് തുടങ്ങിയവ സ്ഥാപനങ്ങളിലും അദ്ദേഹം ജോലിനോക്കിയിരുന്നു.\nസാമ്പത്തിക പ്രതിസന്ധിയിലായ ജെറ്റ് എയര്‍വെയ്‌സിനെ പുനരുജ്ജീവിപ്പിക്കാനുള്ള ശ്രമങ്ങള് നടക്കുന്നതിനിടയിലാണ് രണ്ട് മുതിര്‍ന്ന ഉദ്യോഗസ്ഥരുടെ രാജി ഉണ്ടായിരിക്കുന്നത്. ഇതോടെ ജെറ്റ് എയര്‍വെയ്‌സിന്റെ ഓഹരിമൂല്യത്തില് ചൊവ്വാഴ്ച വലിയ ഇടിവ് രേഖപ്പെടുത്തി. കോടികളുടെ കടബാദ്ധ്യതയാണ് ഇന്ന് ജെറ്റ് എയര്‍വെയ്സിനുളളത്. ഏതാനും മാസങ്ങള്‍ക്ക് മുന്‍പ് ജെറ്റ് എയര്‍വേസില് നിന്ന് ചെയര്‍മാന് നരേഷ് ഗോയലും, ഡയറക്ടറായ ഭാര്യ അനിത ഗോയലും രാജിവെച്ചിരുന്നു.\nRead more about: jet airways ceo സിഇഒ\nhe airline’s Chief Executive Officer Vinay Dube resigned


കോവിഡിനു ശേഷമുള്ള ആദ്യ മലയാള ചിത്രം: ”വെള്ളം” റിവ്യു » Newsthen\nകോവിഡ് പ്രതിസന്ധിയില് അടഞ്ഞുകിടന്ന തീയറ്ററുകൾ കഴിഞ്ഞ ദിവസമാണ് വീണ്ടും തുറന്നു പ്രവർത്തിക്കാൻ ആരംഭിച്ചത്. വിജയ് നായകനായി ലോഗേഷ് കനകരാജ് സംവിധാനം ചെയ്ത മാസ്റ്റർ എന്ന ചിത്രത്തോടെയാണ് വീണ്ടും തിയേറ്ററുകൾ തുറന്നു പ്രവർത്തിക്കാൻ തുടങ്ങിയത്. അപ്പോഴും ഒരു മലയാളചിത്രം ഇനി എന്ന് തിയറ്ററുകളിലെത്തും എന്ന പ്രതീക്ഷയോടെ മലയാളി പ്രേക്ഷകര് കാത്തിരിക്കുകയായിരുന്നു. ആരാധകരുടെയും പ്രേക്ഷകരുടെയും കാത്തിരിപ്പിന് വിരാമമിട്ടുകൊണ്ട് കൃത്യം 318 ദിവസങ്ങൾക്ക് ശേഷം ഒരു മലയാള സിനിമ തിയേറ്ററില് എത്തിയിരിക്കുന്നു. ജയസൂര്യ കേന്ദ്ര കഥാപാത്രമായെത്തിയ ”വെള്ളം” എന്ന ചിത്രമാണ് കോവിഡ് മഹാമാരിക്ക് ശേഷം ആദ്യമായി തീയറ്ററിലേക്ക് എത്തിയ മലയാള സിനിമ. ക്യാപ്റ്റന് എന്ന ചിത്രത്തിനു ശേഷം ജി പ്രജേഷ് സെന് തിരക്കഥയെഴുതി സംവിധാനം ചെയ്യുന്ന ചിത്രമാണ് വെള്ളം.\nചിത്രത്തിന്റെ ആദ്യപ്രദർശനം കഴിയുമ്പോൾ എല്ലായിടത്തു നിന്നും മികച്ച പ്രതികരണമാണ് വെള്ളത്തിനു ലഭിക്കുന്നത്. മുഴു കുടിയനായ മുരളി എന്ന വ്യക്തിയുടെ ജീവിതത്തിൽ സംഭവിക്കുന്ന കാര്യങ്ങളും , സമൂഹം അവനെ ഒറ്റപ്പെടുത്തുകയും തുടര്‍ന്ന് തന്റെ ജീവിതത്തിൽ അനുഭവിക്കേണ്ടിവരുന്ന പ്രശ്നങ്ങളുടെയും കഥ പറഞ്ഞുപോകുന്ന സിനിമയാണ് വെള്ളം. ജയസൂര്യ എന്ന നടന്റെ കരിയറിലെ ഏറ്റവും മികച്ച കഥാപാത്രം ആയേക്കാവുന്ന സൃഷ്ടിയാണ് വെള്ളത്തിലെ മുരളി യുടേത്. ഇടയ്ക്ക് ചില സ്ഥലങ്ങളിലൊക്കെ ജയസൂര്യ എന്ന നടൻ കഥാപാത്രമായി ജീവിക്കുന്നത് കാണാൻ സാധിക്കും. കണ്ടിരിക്കുന്ന പ്രേക്ഷകരെ ഒട്ടും മടുപ്പിക്കാതെ കഥ പറയാൻ സംവിധായകന് സാധിച്ചിട്ടുണ്ട്. ചിത്രത്തിന്റെ രണ്ടാം പകുതിയില് തറയിൽ നിന്നും സ്പിരിറ്റ് നക്കുന്ന രംഗം ഒക്കെ ഏറ്റവും മനോഹരമായാണ് ജയസൂര്യ എന്ന നടൻ അഭിനയിച്ച് ഫലിപ്പിച്ചിരിക്കുന്നത്. കഥാപാത്രത്തിന്റെ പൂര്‍ണതയ്ക്ക് വേണ്ടി ഏത് റിസ്ക് എടുക്കാനും തയ്യാറാണെന്ന് ജയസൂര്യ എന്ന നടൻ ഒരിക്കൽകൂടി ഈ രംഗത്തിലൂടെ തെളിയിച്ചിരിക്കുകയാണ്.\nചിത്രത്തിൽ ജയസൂര്യയുടെ ഭാര്യയായി വേഷമിട്ടിരിക്കുന്നത് സംയുക്ത മേനോൻ ആണ്. സുനിത എന്ന കഥാപാത്രമായി സംയുക്ത മേനോനും മികച്ച പ്രകടനം തന്നെ കാഴ്ച വച്ചു. ക്യാപ്റ്റൻ എന്ന ചിത്രത്തിലൂടെ തന്നെ നിറയെ ആരാധകരെ സമ്പാദിച്ച സംവിധായകനാണ് പ്രജേഷ് സെന്. അദ്ദേഹത്തിന്റെ തൂലികയിൽ നിന്നും ജയസൂര്യയെ കേന്ദ്ര കഥാപാത്രമാക്കി മറ്റൊരു ചിത്രം എത്തുന്നുവെന്ന് വാർത്തകളിൽ നിറഞ്ഞപ്പോൾ തന്നെ ചർച്ചയായിരുന്നു. പ്രേക്ഷകരുടെ പ്രതീക്ഷയ്ക്ക് ഒട്ടും ഭംഗം വരുത്താതെ തന്നെയാണ് വെള്ളം സംവിധായകന് ഒരുക്കിയിരിക്കുന്നത്.\nജയസൂര്യയ്ക്കൊപ്പം മിഥുന്, ബൈജു സന്തോഷ് കുമാർ, സ്നേഹ പാലിയേരി, സിദ്ദിഖ്, ഇന്ദ്രന്‍സ്, ശ്രീലക്ഷ്മി, പ്രിയങ്ക, ജോണി ആൻറണി, ഇടവേളബാബു, വെട്ടുകിളി പ്രകാശ്, നിർമൽ പാലാഴി, സന്തോഷ് കീഴാറ്റൂർ, ശിവദാസ് മട്ടന്നൂർ, ജിൻസ് ഭാസ്കർ, ബേബി ശ്രീലക്ഷ്മി തുടങ്ങിയ താരങ്ങളും അഭിനയിച്ചിട്ടുണ്ട് എല്ലാവരും തങ്ങളുടെ വേഷം മികച്ചതായി പെർഫോം ചെയ്തിട്ടുണ്ട്.\nJayasurya review theatre Vellam movie


1198 persons tested covid positive in alappuzha on june4| ആലപ്പുഴയില് ടെസ്റ്റ് പോസിറ്റിവിറ്റി നിരക്ക് 9.97 ശതമാനം; 1808 പേര്‍ക്ക് രോഗമുക്തി - Malayalam Oneindia\n45 min ago ഇന്ത്യൻ അത്ലറ്റിക് ഇതിഹാസം മിൽഖാ സിംഗ് (91) അന്തരിച്ചു\n46 min ago Today Horoscope in Malayalam (19th June 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n49 min ago ലാംഡ; പുതിയ കൊവിഡ് വൈറസ് വകഭേദം 29 രാജ്യങ്ങളിൽ കണ്ടെത്തി\nPublished: June42021, 23:09 [IST]\nആലപ്പുഴ: ജില്ലയില് ഇന്ന് ടെസ്റ്റ് പോസിറ്റിവിറ്റി നിരക്ക് 10 ശതമാനത്തില് താഴെയെത്തി. 9.97 ശതമാനമാണ് വെള്ളിയാഴ്ചത്തെ ടെസ്റ്റ് പോസിറ്റിവിറ്റി നിരക്ക്. 1198 പേര്‍ക്കാണ് കോവിഡ് സ്ഥിരീകരിച്ചത്. 1808 പേര് രോഗമുക്തരായി. രോഗബാധിതരില് ഒരാള് വിദേശത്തു നിന്നും ഒരാള് മറ്റ് സംസ്ഥാനത്തുനിന്നും എത്തിയതാണ്. 1191 പേര്‍ക്ക് സമ്പര്‍ക്കത്തിലൂടെയാണ് രോഗബാധ. അഞ്ചു പേരുടെ സമ്പര്‍ക്ക ഉറവിടം വ്യക്തമല്ല. ആകെ 1,62,254 പേര് രോഗമുക്തരായി. 15,921 പേര് ചികിത്സയിലുണ്ട്.\nഅതേസമയം ആര്യാട് ബ്ലോക്ക് പഞ്ചായത്തിലെ വളവനാട് ഡിസി മില്ലില് പ്രവര്‍ത്തിക്കുന്ന ഒന്നാംതല കോവിഡ് ചികിത്സാ കേന്ദ്രത്തില് (സിഎഫ്എല്‍റ്റിസി) 60 ഓക്സിജന് സൗകര്യമുള്ള കിടക്കകള് സജ്ജമായി. ഓക്സിജന് കിടക്കകളുടെ ഉദ്ഘാടനം അഡ്വ. എ.എം. ആരിഫ് എം.പി. നിര്‍വഹിച്ചു. കോവിഡ് പ്രതിരോധ പ്രവര്‍ത്തനങ്ങളുടെ ഭാഗമായി 170 ഓക്സിജന് കിടക്കകള് ഒരുക്കാനാണ് ബ്ലോക്ക് പഞ്ചായത്ത് തീരുമാനിച്ചത്. ഇതിന്റെ ആദ്യഘട്ടമായാണ് 60 കിടക്ക സജ്ജമാക്കിയത്.\nനിലവില് 480 രോഗികള് വളവനാട്ടെ ചികിത്സാ കേന്ദ്രത്തിലുണ്ട്. 1450 രോഗികളെ കിടത്തി ചികിത്സിക്കാനുള്ള സൗകര്യമുണ്ട്. ബ്ലോക്ക് പഞ്ചായത്ത് പരിധിയിലെ ആര്യാട്, മണ്ണഞ്ചേരി, മുഹമ്മ, മാരാരിക്കുളം തെക്ക് എന്നീ പഞ്ചായത്തുകളിലെ കോവിഡ് രോഗികളെയാണ് ഇവിടെ ചികിത്സയ്ക്കായി എത്തിക്കുന്നത്. ജില്ലാ കളക്ടര് എ. അലക്സാണ്ടറുടെ നിര്‍ദ്ദേശ പ്രകാരമാണ് സി.എഫ്.എല്.റ്റി.സി.യില് യുദ്ധകാലാടിസ്ഥാനത്തില് ഓക്സിജന് സൗകര്യങ്ങളോടെയുള്ള കിടക്കകള് ക്രമീകരിച്ചത്.\n11 ഡോക്ടര്‍മാര്, 30 നഴ്സുമാര്, ഒരു ജൂനിയര് ഹെല്‍ത്ത് ഇന്‍സ്പെക്ടര്, 24 വോളണ്ടിയര്‍മാര് എന്നിവരുടെ സേവനം ലഭ്യമാണ്. ജില്ലാ പഞ്ചായത്തിന്റെ ആംബുലന്‍സ് സൗകര്യവുമുണ്ട്. കമ്മ്യൂണിറ്റി കിച്ചണില് നിന്നാണ് ഭക്ഷണമെത്തിക്കുന്നത്. അതേസമയം\nകോവിഡ് 19 രോഗ വ്യാപനം തടയുന്നതിനും ഫലപ്രദമായി നിയന്ത്രിക്കുന്നതിനുമായി മുഹമ്മ വാര്‍ഡ് 16, വാര്‍ഡ് 1- ല് കായിക്കര കവല മുതല് പുത്തനങ്ങാടി വരെയുള്ള റോഡിനു പടിഞ്ഞാറ് ഭാഗം വരെ, വയലാര് വാര്‍ഡ് 13-ല് വയലാര് കവലയില് നിന്നും കിഴക്കോട്ട് കരുവേലി - തണ്ണിപ്പന്തറ റോഡ് എന്. എച്ച് -47 വയലാര് ജംഗ്ഷന് ഉള്ളില് വരുന്ന വയലാര് പഞ്ചായത്ത് പ്രദേശം, താമരക്കുളം വാര്‍ഡ് 13, ആലപ്പുഴ മുനിസിപ്പാലിറ്റി തുമ്പോളി വാര്‍ഡില് വികസന ജംഗ്ഷന് മുതല് പടിഞ്ഞാറോട്ട് ബീച്ച് വരയും തെക്കോട്ട് വാര്‍ഡിന്റെ അതിര്‍ത്തി വരെയുള്ള പ്രദേശം, എ എന് പുരം വാര്‍ഡ് 26- ല് പഴയ എക്‌സൈസ് ഓഫീസിന്റെ പുറകുവശം മുതല് ഗോപിയുടെ പലചരക്കുകട വരെയുള്ള പ്രദേശം ( വിളഞ്ഞൂര് ദേവസ്വം പറമ്പ് ) ഒഴികെ ബാക്കിയുള്ള ഭാഗം മൈക്രോ നിയന്ത്രിത മേഖലയായി പ്രഖ്യാപിച്ചു.\n1198 persons tested covid positive in alappuzha on june 4\nStory first published: Friday, June 4, 2021, 23:09 [IST]


Friday, September 25, 2020 12:27:23 PM\nസ്വന്തം ലേഖകൻ: ഇന്ത്യന്- ജമൈക്കന് വംശജയായ കമല ഹാരിസിന് അമേരിക്കന് വൈസ് പ്രസിഡന്റ് പദവിക്ക് നിയമപരമായി സാധിക്കില്ലെന്ന വാദത്തെ പിന്തുണച്ച് അമേരിക്കന് പ്രസിഡന്റ് ഡൊണാള്‍ഡ് ട്രംപ്. വ്യാഴാഴ്ച നടന്ന പത്രസമ്മേളനത്തിലാണ് വാദങ്ങളെ പിന്തുണയ്ക്കുന്ന പരാമര്‍ശം ട്രംപിന്റെ ഭാഗത്തുനിന്നുണ്ടായത്. ഇക്കാര്യം ഉന്നയിച്ച അഭിഭാഷകന് വളരെ കഴിവുറ്റ ആളാണെന്നും ട്രംപ് പറഞ്ഞു. ആ വാദം ശരിയാണോയെന്ന് അറിയില്ല, പക്ഷെ വൈസ്പ്രസിഡന്റ് സ്ഥാനത്തേക്ക് മത്സരിക്കുന്നതിന് മുമ്പ് ഡെമോക്രാറ്റുകള് അക്കാര്യം പരിശോധിക്കേണ്ടതായിരുന്നുവെന്നും ട്രംപ് പറഞ്ഞു.\nഅമേരിക്കന് ഭരണഘടനാ വിദഗ്ധനായ അഭിഭാഷകനാണ് ആദ്യം കമലാ ഹാരിസിന്റെ യോഗ്യത സംബന്ധിച്ച സംശയം ആദ്യം ഉയര്‍ത്തിയത്. ഇത് പിന്നീട് ട്രംപ് എറ്റുപിടിക്കുകയായിരുന്നു. മുമ്പ് അമേരിക്കന് പ്രസിഡന്റായ ബരാക്ക് ഒബാമയ്‌ക്കെതിരെയും സമാനമായ ആരോപണങ്ങള് ട്രംപ് ഉന്നയിച്ചിരുന്നു. ഒബാമ അമേരിക്കയില് ജനിച്ചയാളല്ലെന്നാണ് ട്രംപ് വര്‍ഷങ്ങളായി പ്രചരിപ്പിച്ചിരുന്നത്.\nഈ വാദം വളരെ ഗുരുതരമായ ഒന്നാണെന്നും കമലാഹാരിസ് അമേരിക്കയില് ജനിച്ചയാളല്ലെങ്കില് വൈസ് പ്രസിഡന്റ് സ്ഥാനത്തിന് അവര് അയോഗ്യരാണെന്നാണെന്നും ട്രംപ് വിശദീകരിച്ചു.\nടോം ഫിറ്റനാണ് കമലാ ഹാരിസിനെതിരെ ആദ്യം വിമര്‍ശനം ഉന്നയിച്ചത്. അമേരിക്കന് ഭരണഘടനയിലെ പൗരത്വവുമായി ബന്ധപ്പെട്ട ചില വകുപ്പുകള് പ്രകാരം കമലാ ഹാരിസിന് വൈസ് പ്രസിഡന്റാകുന്നതിന് അയോഗ്യതയുണ്ടെന്നാണ് അദ്ദേഹം ട്വീറ്റ് ചെയ്തത്. ഇക്കാര്യം ട്രംപിന്റെ പ്രചാരണ വിഭാഗം മേധാവി ജെന്നാ എലീസ് റീ ട്വീറ്റ് ചെയ്തതോടെയാണ് വിവാദങ്ങള് തലപൊക്കിയത്.\nകാലിഫോര്‍ണിയയില് നിന്നുള്ള പ്രൊഫസര് ജോണ് ഈസ്റ്റ്മാനും ഇതേ അഭിപ്രായക്കാരനാണ്. അമേരിക്കയില് ജനിച്ച ഒരാള്‍ക്കല്ലാതെ അമേരിക്കന് പ്രസിഡന്റാകാന് സാധിക്കില്ല എന്നാണ് ഭരണഘടനാ വ്യവസ്ഥ. അമേരിക്കയിലോ അതിന്റെ അധികാര പരിധിയിലോ ജനിക്കുന്ന ഏതൊരാളും അമേരിക്കന് പൗരനാകുമെന്നതാണ് പൗരത്വത്തെപ്പറ്റിയുള്ള വ്യവസ്ഥ.\nഎന്നാല് കമലാ ഹാരിസ് ജനിക്കുന്ന സമയത്ത് കമലാ ഹാരിസിന്റെ മാതാപിതാക്കള് വിദ്യാര്‍ഥി വിസയില് ആയിരുന്നുവെങ്കില് അവര് അമേരിക്കന് ഭരണഘടനയുടെ അധികാര പരിധിക്ക് പുറത്തുള്ളവരാണെന്നും അതിനാല് കമല ഹാരിസ് അമേരിക്കന് പൗര ആകില്ലെന്നുമാണ് ഈസ്റ്റ്മാന്റെ വാദം. ഇതാണ് ട്രംപ് പിന്തുണയ്ക്കുന്നത്.\nഅതേസമയം ഭരണഘടനയുടെ 14-ാമത് ഭേദഗതിയില് അമേരിക്കയില് ജനിക്കുന്ന ഏതൊരാളും അമേരിക്കന് പൗരനാണെന്ന് വ്യക്തമാക്കിയിട്ടുണ്ട്. 1890ല് അമേരിക്കന് സുപ്രീംകോടതി ഇക്കാര്യം ഉയര്‍ത്തിപ്പിടിക്കുന്ന വിധി പുറപ്പെടുവിക്കുകയും ചെയ്തിട്ടുണ്ട്. അതിനാല് 1964ല് കാലിഫോര്‍ണിയയില് ജനിച്ച കമലാ ഹാരീസ് നിയമപരമായി അമേരിക്കന് പൗരയാണ്.\nപൗരത്വവുമായി ബന്ധപ്പെട്ട ട്രംപിന്റെ പരാമര്‍ശത്തെ വംശീയമെന്നും ചിലര് വിശേഷിപ്പിച്ചിട്ടുണ്ട്.


Kerala June 27, 2017\nയതീഷ് ചന്ദ്ര നേരിട്ട് ഹാജരാകണമെന്നു മനുഷ്യാവകാശ കമ്മീഷന്!\nപുതുവൈപ്പിലെ ഐഒസി പ്ലാന്റിനെതിരെ സമരം നടത്തിയ നാട്ടുകാർക്കെതിരെ പോലീസ് നടത്തിയ ലാത്തി ചാർജിനെതിരെയുള്ള പരാതിയിൽ ഡിസിപി യതീഷ് ചന്ദ്രയോട് നേരിട്ട് ഹാജരാകാൻ സംസ്ഥാന മനുഷ്യാവകാശ കമ്മീഷന്റെ ഉത്തരവ്.ജൂലൈ 17ന് ഹാജരാകാനാണു കമ്മീഷൻ ഉത്തരവിട്ടിരിക്കുന്നത്. പ്രധാനമന്ത്രിക്ക്…\nNational June 27, 2017\nജയിലിലെ തടവുകാരി മരിച്ചത് കൊടിയ പീഡനങ്ങൾക്കൊടുവിൽ!\nമുംബൈ:മുംബൈ ബൈക്കുള ജയിലിലെ തടവുകാരി മരിച്ചത് കൊടിയ പീഡനങ്ങൾക്കൊടുവിൽ.പതിവ് റേഷനിൽ വന്ന കുറവ് ചോദ്യം ചെയ്തതാണ് ജയിലിലെ കൊലപാതകത്തിന് കാരണം.വെള്ളിയാഴ്ചയാണ് സംഭവങ്ങളുടെ തുടക്കം. ബാരക്കിന്റെ വാര്‍ഡനായി ചുമതല നല്‍കിയിരുന്ന മഞ്ജുര (45) പതിവ് പ്രഭാത…\nNational, World June 27, 2017\nതീവ്രവാദത്തിനെതിരെ ഇന്ത്യയും അമേരിക്കയും ഒറ്റകെട്ടായി മുന്നോട്ട്!\nഅതിർത്തി കടന്നുള്ള തീവ്രവാദം പാകിസ്ഥാൻ നിർത്തണമെന്ന് ഇന്ത്യയും അമേരിക്കയും സംയുകതമായി ഇറക്കിയ പ്രസ്താവനയിൽ ആവശ്യപ്പെട്ടു. ഡൊണാൾഡ് ട്രംപ് യുഎസ് പ്രസിഡന്റ് ആയതിനു ശേഷമുള്ള പ്രധാനമന്ത്രി നരേന്ദ്ര മോദിയുടെ ആദ്യ അമേരിക്കൻ സന്ദർശനത്തിനിടെയാണ് ഇരു രാജ്യങ്ങളും…\nKerala June 26, 2017\nഇവരാരോട് പരാതി പറയാൻ?\nപനി എന്ന വിപത്തിനെ എന്ത് ചെയ്യണമെന്നറിയാതെ പകച്ചു നിൽക്കുകയാണ് കേരളം. പതറി നിൽക്കുന്ന ഭരണകൂടം. ഇത് ആരുടെ അശ്രദ്ധയാണ്?ഡോക്ടർമാരുടെയോ?ഭരണകൂടത്തിന്റെയോ? എല്ലാവരും എപ്പോഴും കുറ്റം പറയുന്ന വിഭാഗമാണ് ഡോക്ടർമാരും,പോലീസും. രോഗിക്ക് കരഞ്ഞു പറയാൻ ഡോക്ടർമാരുണ്ട്.ഡോക്ടർമാർ ആരോട്…\nനാളെ ഇടുക്കി ജില്ലയില് ഹർത്താൽ!\nനെടുങ്കണ്ടം എസ്എന്‍ഡിപി യൂണിയന് ഓഫീസിനു നേരെയുണ്ടായ ആക്രമണത്തില് പ്രതിഷേധിച്ചു നാളെ ഇടുക്കി ജില്ലയിൽ നാളെ ഹർത്താൽ. രാവിലെ ആറു മുതൽ വൈകീട്ട് ആറു വരെയാണ് ഹർത്താൽ. എസ്എന്‍ഡിപിയും ബിഡിജെസുമാണ് ഹർത്താലിന് ആഹ്വാനം ചെയ്തിരിക്കുന്നത്.സിപിഎം പ്രവര്‍ത്തകരാണ്…\nNational June 26, 2017\nജയിലില് സംഘർഷം;ഇന്ദ്രാണി മുഖര്‍ജിയടക്കം 200 തടവുകാര്‍ക്കെതിരെ കേസ്!\nമുംബൈ:തടവുകാരി മരിച്ചതിനെ തുടർന്ന് ജയിലുളണ്ടായ സംഘർഷത്തിൽ ഷീന ബോറ കേസ് പ്രതിയായ ഇന്ദ്രാണി മുഖര്‍ജിയടക്കം 200 തടവുകാര്‍ക്കെതിരെ കേസ്.തടവുകാരിയെ ജയില് അധികൃതര് മര്‍ദിച്ച് കൊലപ്പെടുത്തിയെന്നാരോപിച്ചാണ് മുംബൈ ബൈക്കുള ജയിലില് കലാപം നടന്നിരുന്നു. കഴിഞ്ഞ വെള്ളിയാഴ്ച…\nകള്ളനോട്ടടി കേസന്വേഷണം ക്രൈംബ്രാഞ്ചിന്!\nയുവമോര്‍ച്ച നേതാവിന്റെ വീട്ടിലെ കള്ളനോട്ടടി കേസിന്റെ അന്വേഷണം ക്രൈംബ്രാഞ്ചിന് കൈമാറും.കൂടുതല് ആളുകള്‍ക്കു സംഭവത്തിൽ പങ്കുണ്ടോ എന്ന സംശയത്തെത്തുടര്‍ന്നാണ് കേസ് ക്രൈംബ്രാഞ്ചിന് കൈമാറുന്നത്. നോട്ടടിക്കാന് ഉപയോഗിച്ച പ്രിന്റര് ഫോറന്‍സിക് പരിശോധനക്ക് അയക്കും. കേസിലെ രണ്ടാം പ്രതിയായ…\nKerala, Movie June 26, 2017\nനടനെതിരെ സുനിയുടെ മൊഴി!\nകൊച്ചി: നടൻ ദിലീപിന് നടി അക്രമിക്കപ്പെടുമെന്ന കാര്യം നേരെത്തെ അറിയാമായിരുന്നുവെന്ന് പൾസർ സുനി എന്ന സുനിൽകുമാറിന്റെ മൊഴി. സുനി ദിലീപിന് എഴുതിയതെന്നു പറയുന്ന കത്തിലെ കാര്യങ്ങൾ പോലീസ് അധികൃതർക്കു മുന്നിൽ അവർത്തിച്ചതായും സൂചനകളുണ്ട്. നാദിർഷായെയും…\nKerala, National June 25, 2017\nശബരിമലയിലെ പുതിയ കൊടി മരം കേടുവരുത്തി!\nശബരിമലയിൽ ഇന്ന് പ്രതിഷ്ഠിച്ച ചെയിത സ്വര്‍ണക്കൊടിമരം കേടുപാടു വരുത്തിയ നിലയിൽ. കൊടിമരത്തിലെ പഞ്ചവർഗതറയിൽ മെർക്കുറി(രസം) ഒഴിച്ചതിനെ തുടർന്ന് സ്വർണം ദ്രവിച്ച നിലയിലാണ്. മൂന്നുപേർ കൊടിമരത്തിൽ എന്തോ ഒഴികുന്നതായി സംഭവ സ്ഥലത്തെ സിസിടിവിയിൽ കാണുന്നുണ്ട്. ഇതിന്റെ അടിസ്ഥാനത്തിൽ…\nKerala June 25, 2017\nസംവിധായകന് കെആര് മോഹനന് അന്തരിച്ചു!\nതിരുവനന്തപുരം: സംവിധായകന് കെആര് മോഹനന്(69) അന്തരിച്ചു. ഒരുമാസമായി തിരുവനന്തപുരത്തെ സ്വകാര്യ ആശുപത്രിയിൽ ചികിത്സയിലായിരുന്ന അദ്ദേഹത്തിന്റെ മരണം വൈകീട്ട് അഞ്ചു മണിയോടെയായിരുന്നു. പൂനെ ഫിലിം ഇന്‍സ്റ്റിറ്റ്യൂട്ടില് നിന്ന് ചലച്ചിത്രം പഠനം പൂര്‍ത്തിയാക്കിയായിരുന്നു അദ്ദേഹത്തിന്റെ സിനിമ പ്രവേശനം.കലാഭവന്…


ഇന്‍ഡ്യന് വൈദ്യുത നിലയങ്ങളില് ആണവോര്‍ജ്ജത്തിന്റെ പങ്ക് – നേരിടം\nPosted on ജനുവരി 2, 2008 ജൂലൈ 5, 2021 by admin\n1970 6135 7968 – 14103 –\n1980 11384 16424 640 28448 2.25\n1990 18307 43764 1565 63636 2.46\n2007 34654 93775 3900 132329 2.95\n– from Rajya Sabha Unstarred Question #420\nവെറും 3% മാത്രം ഉത്പാദ പങ്കുള്ള ആണവോര്‍ജ്ജത്തിന് വേണ്ടി എന്തുകൊണ്ടാണ് ഇത്രമാത്രം കരച്ചില്? മുന്‍നിര മാധ്യമങ്ങളിലും മറ്റെല്ലായിടത്തും?\nഎന്തുകൊണ്ടെന്നാല് ഓഡിറ്റ് ഇല്ലാത്ത ഇന്‍ഡ്യയിലെ ഒന്നാമത്തെ സ്ഥാപനം Atomic Energy Department ആണ്. DRDO യും ISRO യും ആണ് രണ്ടാമത്തേയും മൂന്നാമത്തേയും റാങ്കുകാര്. എവരാണ് ഏറ്റവും കൂടുതല് പണം ചിലവാക്കുന്നത്.\nകണക്കില്ലാത്ത പണവും രാജ്യതാല്‍പ്പര്യം എന്ന പേരില് എന്തും ചെയ്യാനുള്ള അധികാരവും, പിന്നെ എന്ത് വേണം? ഇന്‍ഡ്യയില് renewable energy sector ആണവോര്‍ജ്ജത്തിന് തുല്ല്യമായത്രയും ഊര്‍ജ്ജം ഉത്പാദിപ്പിക്കുന്നുണ്ട്. കോര്‍പ്പറേറ്റിന്ടേയും ഗവണ്‍മന്റിന്റേയും വലിയ സഹായമില്ലാതെ തന്നെ.\nനികുതിദായകരുടെ പണം വലിച്ച് കുടിക്കാന് ആണവോര്‍ജ്ജ രാക്ഷസനേ അനുവദിച്ചു കൂടാ.\n* ആണവനിലയം എന്നു പറയുമ്പോള് ഒരു തെറ്റിധാരണ ഉണ്ടാകും. യുറേനിയം ഒരു പാത്രത്തില് വെച്ചിട്ട് രണ്ട് ഇലക്ട്രോഡുകള് അതിലേക്ക് കുത്തിവെച്ചാല് താനേ വൈദ്യുതി ഇങ്ങ് ഒഴുകിയെത്തും എന്നാണ് മുഖ്യധാരാ മാധ്യമങ്ങള് പ്രചരിപ്പിക്കുന്നത്. എന്നാല് യഥാര്‍ത്ഥത്തില് അത് അങ്ങനെയല്ല. ആണവ പ്രവര്‍ത്തനം നടക്കുമ്പോള് അതി തീവൃമായി വികിരണങ്ങള് പുറത്തുവിടും. ഗാമാ, ഇന്‍ഫ്രാറെഡ്, x-ray, അള്‍ട്രാ വയലറ്റ് തുടങ്ങിയ കിരണങ്ങള് വഴി ഊര്‍ജ്ജം റേഡിയേഷന് വഴി പുറത്തേക്കൊഴുകും. ഇതില് ഇന്‍ഫ്രാറെഡ് ഒഴികെ എല്ലാം ഉപയോഗശൂന്യവും അപകടകരവുമാണ്. അത് പുറത്തുവരുന്നത് തടയാന് വലിയ കോണ്‍ക്രീറ്റ് ഭിത്തികള് നിര്‍മ്മിച്ച് കോറിനെ സംരക്ഷിക്കുന്നു. ഇന്‍ഫ്രാറെഡ് എന്നാല് ചൂട് ആണ്. അതുപയോഗിച്ച് വെള്ളം ചൂടാക്കി നീരാവി ആക്കുന്നു. ഈ നീരാവി ഉപയോഗിച്ച് ടര്‍ബൈന് പ്രവര്‍ത്തിപ്പിച്ച് വൈദ്യുതി ഉത്പാദിപ്പിക്കുന്നു. കല്‍ക്കരി നിലയങ്ങളേപ്പോലെ. പക്ഷേ വളരേറെ പണം ചിലവാക്കിയും ജീവജാലങ്ങളുടെ സുരക്ഷിതത്വം പണയപ്പെടുത്തിയും!\nമുമ്പത്തെ ലേഖനം ലാറ്റിനമേരിക്കയിലെ പ്രകൃതിക്ഷോഭം കാലാവസ്ഥാ മാറ്റം കൊണ്ടാണന്ന് കുറ്റപ്പെടുത്തുന്നു\nഅടുത്ത ലേഖനം പാകിസ്ഥാനുള്ള അമേരിക്കന് സഹായം\n2 thoughts on “ഇന്‍ഡ്യന് വൈദ്യുത നിലയങ്ങളില് ആണവോര്‍ജ്ജത്തിന്റെ പങ്ക്”\nജൂണ് 23, 2008 -ല് 8:56 pm\nആണവ റിയാക്ടറുകളിലെ ഇന്ധനാവശിഷ്ടങ്ങള് മാത്രമാണ് പ്രശ്നമുണ്ടാക്കുന്നത് എന്നാണ് പലരും കരുതുന്നത്. എന്നാല് നേരത്തെ ജഗദീശ് പറഞ്ഞ വികിരണങ്ങളെല്ലാം തന്നെ റിയാക്ടറിലുപയോഗിക്കുന്ന moderator, coolant, heat exchanging fluid തുടങ്ങിയ എല്ലാത്തിനേയും ബാധിക്കുന്നു. ഒരു പിടി ഇന്ധനം കൊണ്ട് എത്ര അധികം ഊര്‍ജ്ജം ഉണ്ടാക്കുവാന് പറ്റുമെന്ന് വാദിക്കുന്നവരുണ്ട്. അത്തരക്കാര്‍ക്കൊന്നും ആണവ റിയാക്ഷനുകള് എങ്ങനെ നടക്കുന്നു എന്നതിനെ പറ്റി ബോധമില്ല. ആണവ റിയാക്ഷന് നടക്കണമെങ്കില് ഒരു കുറഞ്ഞ അളവ് പിണ്ഡവും (mass) മറ്റും വേണം, critical mass എന്ന് പറയുന്ന ഈ അളവിലുള്ള പിണ്ഡം ഇല്ലെങ്കില് അവിടെ ഫിഷന് റിയാക്ഷന് നടക്കില്ല. അത് പോലെ തന്നെ, ആണവ ഇന്ധനം ആവശ്യത്തിനുണ്ടെങ്കില്ലും ഈ ആണവ നിലയങ്ങള് കാലാ കാലങ്ങളില് പുതുക്കേണ്ടി വരും.\nഇന്ന് നാം പെട്രോളിയത്തിന് വേണ്ടി ഓപെക്കിനെ ആശ്രയിക്കുന്ന പോലെ, ആണവ ഇന്ധനം നല്‍കുന്ന രാജ്യങ്ങളെ ഭാവിയില് ആശ്രയിക്കേണ്ടതായിട്ട് വരും, ഇപ്പോള് നാം ഈ ആണവകരാറുമായി മുന്നോട്ട് പോയാലോ, അല്ലെങ്കില് ആണവോര്‍ജ്ജത്തെ അമിതമായി ആശ്രയിച്ചാലോ…\nജഗദീശിന്റെ ലേഖനങ്ങളെല്ലാം തന്നെ മികച്ച നിലവാരം പുലര്‍ത്തുന്നു. കമന്റുകളും. 🙂\nജൂണ് 24, 2008 -ല് 3:46 am


മോദിസർക്കാർ അന്താരാഷ്‌ട്രതലത്തിൽ ഇന്ത്യയുടെ യശസ്സുയർത്തി - വി. മുരളീധരൻ | v muraleedharan\nമോദിസർക്കാർ അന്താരാഷ്‌ട്രതലത്തിൽ ഇന്ത്യയുടെ യശസ്സുയർത്തി - വി. മുരളീധരൻ\nഅഭിപ്രായവ്യത്യാസങ്ങളുണ്ടെങ്കിലും രാജ്യങ്ങൾ ഇന്ത്യയുമായി ചർച്ചയ്ക്കു തയ്യാറാകുന്നു\nചെന്നൈ: നരേന്ദ്രമോദി സർക്കാരിന്റെ അഞ്ചുവർഷത്തെ ഭരണം അന്താരാഷ്ട്രതലത്തിൽ ഇന്ത്യയുടെ യശസ്സുയർത്തിയെന്ന് കേന്ദ്രസഹമന്ത്രി വി. മുരളീധരൻ പറഞ്ഞു. ന്യൂ ഇന്ത്യ ഫോറത്തിന്റെ ആഭിമുഖ്യത്തിൽ നൽകിയ സ്വീകരണത്തിൽ പ്രസംഗിക്കുകയായിരുന്നു അദ്ദേഹം. തലമുറകൾക്കുമുമ്പ് വിദേശത്ത് സ്ഥിരതാമസമാക്കിയവർപോലും തങ്ങൾ ഇന്ത്യക്കാരാണെന്ന് അഭിമാനത്തോടെ പറയുന്നു. ധീരമായ തീരുമാനങ്ങളെടുക്കാൻ പ്രാപ്തിയുള്ള ശക്തമായ സർക്കാർ ഇന്ത്യയിലുണ്ട്.\nരാജ്യാതിർത്തിയിൽ ഉൾപ്പെടെ അഭിപ്രായ വ്യത്യാസങ്ങളുണ്ടെങ്കിലും ചൈനയേപ്പോലെയുള്ള രാജ്യങ്ങൾ ഇന്ത്യയുമായി ചർച്ചയ്ക്കു തയ്യാറാകുന്നത് അതുകൊണ്ടാണെന്നും മുരളീധരൻ പറഞ്ഞു. പാസ്പോർട്ട് അപേക്ഷയിലുൾപ്പെടെ ഒട്ടേറെ ജനപ്രിയനടപടികൾ കൈക്കൊള്ളാൻ രണ്ടാം മോദിസർക്കാരിനു കഴിഞ്ഞു. ആഗോളതലത്തിലെ സാമ്പത്തികമാന്ദ്യത്തിന്റെ പ്രതിഫലനം ഇന്ത്യയിലുമുണ്ട്. അതു മറികടക്കാൻ ശക്തവും ഫലപ്രദവുമായ നടപടികളാണ് മോദിസർക്കാർ കൈക്കൊള്ളുന്നത്.\nപ്രത്യേക അധികാരം നൽകുന്ന 370-ാം വകുപ്പ് റദ്ദാക്കിയതിലൂടെ കേന്ദ്രസർക്കാർ ജമ്മു കശ്മീരിൽ സാമൂഹികനീതി ഉറപ്പാക്കി. എന്നാൽ സാമൂഹികനീതി പ്രഖ്യാപിത ലക്ഷ്യമായ തമിഴ്‌നാട്ടിലെ ചില പാർട്ടികൾ കേന്ദ്രസർക്കാരിന്റെ ഈ നടപടിയെ എതിർക്കുന്നത് വിരോധാഭാസമാണെന്നും അദ്ദേഹം പറഞ്ഞു. കേരളത്തിലെ ബി.ജെ.പി. പ്രവർത്തകരുടെ പ്രയത്നത്തിന് ലഭിച്ച സമ്മാനമാണ് തനിക്കുലഭിച്ച മന്ത്രി സ്ഥാനമെന്നും മുരളീധരൻ കൂട്ടിച്ചേർത്തു. മുതിർന്ന ബി.ജെ.പി. നേതാവ് എൽ. ഗണേശൻ, സംസ്ഥാനസെക്രട്ടറി വാനതി ശ്രീനിവാസൻ, മുൻ ഇന്ത്യൻ ബാസ്‌ക്കറ്റ് ബോൾ ടീം ക്യാപ്റ്റൻ ജയശങ്കർ മേനോൻ, നടനും സംവിധായകനുമായ സുരേഷ് മേനോൻ, നർത്തകി ഗോപികവർമ, ഗ്ലോബൽ നായർസേവാ സമാജം പ്രസിഡന്റ് ജയ്ശങ്കർ ഉണ്ണിത്താൻ, ബി.ജെ.പി. സംസ്ഥാനസമിതിയംഗം ലളിത മോഹൻ, എസ്. സുധാകർ, കെ. പ്രേം ആനന്ദ്, എൻ. പ്രേംനാഥ്, അഡ്വ. ജയഗണേഷ്, ജയകുമാർ തുടങ്ങിയവർ പ്രസംഗിച്ചു.


Entertainment Archives - സിനിമ പ്രാന്തൻ\nഹിന്ദിയിലും ശ്രദ്ധ നേടി ടോവിനോ ചിത്രം ഫോറൻസിക്..! ചിത്രത്തിൻ്റെ ഹിന്ദി റീമേക്ക് ടീസർ കാണാം..\nമലയാളത്തിൽ ടൊവിനോ നായകനായി എത്തിയ ഫോറൻസിക് എന്ന ചിത്രത്തിന്റെ ഹിന്ദി റീമേക്കിന്റെ ടീസർ പുറത്തിറങ്ങി. ജൂൺ 24 ന് പ്രദർശനത്തിന് എത്തുന്ന ഈ ചിത്രം സീ ഫൈവ് എന്ന ഒടിടി പ്ലാറ്റ് ഫോമിലൂടെയാണ് പ്രേക്ഷകർക്ക് മുന്നിലേക്ക് എത്തുന്നത്. ഫോറൻസിക്കിന്റെ ഈ ഹിന്ദി പതിപ്പ് ഒരുങ്ങുന്നത് മാനസി ബാഗനുമിനി ഫിലിംസിന്റെ ബാനറിൽ ആണ്. ഈ ചിത്രം സംവിധാനം ചെയ്തിരിക്കുന്നത് വിശാൽ ഫ്യൂരിയയാണ്. ചിത്രത്തിൽ ടൊവിനോ അവതരിപ്പിച്ച കഥാപാത്രത്തെ ഹിന്ദി പതിപ്പിൽ അവതരിപ്പിക്കുന്നത് വിക്രാന്ത് മാസേയാണ്. ചിത്രത്തിലെ മംമ്തയുടെ പോലീസ് …\nഹിന്ദിയിലും ശ്രദ്ധ നേടി ടോവിനോ ചിത്രം ഫോറൻസിക്..! ചിത്രത്തിൻ്റെ ഹിന്ദി റീമേക്ക് ടീസർ കാണാം.. Read More »\nആരാധകരെ ആകാംക്ഷയിലാകി നിവിൻ പോളി ചിത്രം “തുറമുഖം” ട്രൈലർ..!\nനിവിൻ പോളിയെ കേന്ദ്ര കഥാപാത്രമാക്കി രാജീവ് രവി ഒരുക്കുന്ന ഏറ്റവും പുതിയ ചിത്രമാണ് തുറമുഖം . ഈ ചിത്രത്തിന്റെ ഒഫീഷ്യൽ ട്രൈലർ ഇപ്പോൾ പുറത്തു വിട്ടിരിക്കുകയാണ്. 1962 കാലഘട്ടം വരെ കൊച്ചിയിൽ നില നിന്നിരുന്ന ചാപ്പ തൊഴിൽ വിഭജന സമ്പ്രദായവും , അതിന് അന്ത്യം കുറിക്കാൻ തൊഴിലാളികൾ നടത്തിയ സമരവുമാണ് ഈ ചിത്രത്തിന്റെ പ്രമേയം. ഈ കഥ ആരംഭിക്കുന്നത് 1920 ൽ കൊച്ചി തുറമുഖം നിർമ്മിക്കുന്ന കാലഘട്ടത്തിലാണ്. ഒരു നേരത്തെ അന്നത്തിന് വേണ്ടി , തൊഴിൽ ലഭിക്കാൻ …\nആരാധകരെ ആകാംക്ഷയിലാകി നിവിൻ പോളി ചിത്രം “തുറമുഖം” ട്രൈലർ..! Read More »\nമലയാളത്തിന്റെ പ്രിയ നടൻ ദിലീപിന്റെ റിലീസിനായി കാത്തു നിൽക്കുന്ന ഏറ്റവും പുതിയ ചിത്രമായ കേശു ഈ വീടിന്റെ നാഥൻ . ഒറ്റിറ്റി പ്ലാറ്റ്‌ഫോമായ ഡിസ്‌നി പ്ലസ് ഹോട്ട് സ്റ്റാർ വഴിയാണ് ഈ ചിത്രം റിലീസ് ചെയ്യാൻ ഒരുങ്ങുന്നത് . മേരാ നാം ഷാജി , സൂപ്പർ ഹിറ്റുകളായി മാറിയ അക്ബർ അന്തോണി, കട്ടപ്പനയിലെ ഋത്വിക് റോഷൻ എന്നി ചിത്രങ്ങൾക്ക് ശേഷം നാദിർഷയുടെ സംവിധാനത്തിൽ ഒരുങ്ങിയ ചിത്രമാണ് കേശു ഈ വീടിന്റെ നാഥൻ. ഈ ചിത്രത്തിന്റെ പോസ്റ്ററുകളും, നാദിർഷ …\nആരാധകരെ പൊട്ടിചിരിപ്പിച് ദിലീപ്..! കേശു ഈ വീടിന്റെ നാഥൻ ട്രൈലർ കാണാം.. Read More »\nആകാംഷ നിറഞ്ഞ ആക്ഷൻ രംഗങ്ങളൊരുക്കി ചിത്രം കടുവയുടെ ടീസർ പുറത്തിറങ്ങി. മലയാളത്തിലെ യുവ താരനിരയിലെ ഒരാളായ നടൻ പൃഥ്വിരാജിനെ നായകനാക്കി ഷാജി കൈലാസിന്റെ സംവിധാനത്തിൽ ഒരുങ്ങുന്ന ചിത്രമാണ് കടുവ. ചിത്രത്തിന്റെ ടീസർ പുറത്ത് വിട്ട് മൂന്ന് മണിക്കൂറിനുള്ളിൽ തന്നെ നാലു ലക്ഷത്തിനടുത്ത് കാഴ്ചക്കാരെയാണ് ടീസറിന് ലഭിച്ചത്. ഒട്ടേറെ അഭിപ്രായങ്ങൾ ലഭിച്ചതിൽ ഒരാൾ കമന്റ് ചെയ്തത് ഇപ്രകാരമാണ് ‘തിരിച്ചു കിട്ടി ഞങ്ങൾക്ക് ആ പഴയ രാജുവേട്ടനെ എന്നും ഇതാണ് കൊറേ നാളായിട്ട് ഞാൻ ആഗ്രഹിച്ചത്, ദൈവം ഉണ്ട്’ എന്നുമാണ്. …\nആക്ഷൻ രംഗങ്ങളൊരുക്കി പൃഥ്വിരാജ് ചിത്രം കടുവയുടെ കിടിലൻ ടീസർ.. കാണാം.. Read More »\nസൂപ്പർ സ്റ്റാർ മോഹന്ലാലിന്റെ ആരാധകർ കണ്ണും നട്ട് കാത്തിരിക്കുന്ന ചിത്രമാണ് പ്രിയദർശന്റെ സംവിധാനത്തിൽ ഒരുങ്ങുന്ന മരക്കാർ. എന്നാൽ, ചിത്രം റിലീസ് ചെയ്യുന്നത് ഒ ടി ടിയിലാണോ അതോ തിയറ്ററിലാണോ എന്ന് ഇതുവരെ ആരും തന്നെ അറിച്ചിട്ടില്ല. അതേസമയം, ചിത്രത്തിലെ ചില സ്റ്റില്ലുകൾ ഇപ്പോൾ ആരാധകർക്കായി പങ്കുവച്ചിരികുകയാണ്. ഹോളിവുഡ് സിനിമകളെ വെല്ലുന്ന തരത്തിലാണ് മരക്കാറിലെ ചിത്രീകരണം എന്ന് ഇപ്പോൾ പുറത്തു വന്നിരിക്കുന്ന സ്റ്റില്ലുകളിൽ നിന്നും വ്യക്തമാകുന്നത്. ചിത്രത്തിലെ പല സെറ്റുകളുടെയും മോഹൻലാൽ, പ്രണവ് എന്നിവരുടെ ഗെറ്റപ്പുകളുടെയും സ്റ്റില്ലുകളാണ് ഇപ്പൊൾ …\nഹോളിവുഡനെ വെല്ലുന്ന ചിത്രത്തിന്റെ റീലീസ് ഇപ്പോഴും ആശങ്കയിൽ…. Read More »\nതമിഴ് സൂപ്പർതാരം വിജയ് സേതുപതിയെ ബെംഗളൂരു വിമാനത്താവളത്തിൽ ആക്രമിച്ചത് മലയാളി യുവാവ് ആണെന്ന് കണ്ടെത്തി. ബംഗളൂരുവിൽ താമസിക്കുന്ന ജോൺസൻ എന്ന മലയാളി യുവാവ് ആണ് മദ്യലഹരിയിലെത്തി താരത്തെ ആക്രിമിച്ചത്. ഒപ്പമുണ്ടായിരുന്ന നടൻ മഹാഗാന്ധിക്കും പരുക്കേറ്റിരുന്നു. സെൽഫിയെടുക്കാൻ താരം വിസമ്മിതച്ചെന്നും അതാണ് പ്രകോപന കാരണം എന്നാണ് പുറത്തുവരുന്ന റിപ്പോർട്ടുകൾ. വിമാനത്താവളത്തിനു പുറത്തേക്കുവരികയായിരുന്ന വിജയ് സേതുപതിക്ക് നേരെ ഇയാൾ ഓടിയെത്തുന്ന ദൃശ്യങ്ങളാണ് പുറത്തുവന്നിരിക്കുന്നത്. വിജയ് സേതുപതിക്ക് പരുക്കേറ്റിട്ടില്ല. എന്നാൽ വിജയ് സേതുപതിയുടെ ടീമിലെ ഒരാളുടെ അടുത്തേക്ക് യുവാവ് ഓടിയെത്തുകയും ക്രൂരമായി …\nസെൽഫി എടുക്കാൻ വിസമതിചു.. വിജയ് സേതുപതിയെ ചാടി ചവുട്ടി ആരാധകൻ.. Read More »\nമലയാളികൾക്ക് ഏറെ പ്രിയപ്പെട്ട നടിയാണ് റീബ മോണിക്ക ജോൺ. ചുരുക്കം ചില സിനിമകൾ കൊണ്ട് ചലചിത്ര പ്രേമികളുടെ ഇടയിൽ തന്റെതായ സ്ഥാനം ഉണ്ടാക്കാൻ റീബ മോണിക്കയ്ക്ക് കഴിഞ്ഞു. മഴവിൽ മനോരമയിൽ സംപ്രേഷണം ചെയ്തിരുന്ന മിടുക്കി എന്ന ടെലിവിഷൻ ഷോയിലൂടെയാണ് താരത്തെ പ്രേക്ഷകർക്ക് സുപരിചിതയാവുന്നത്. റിയാലിറ്റി ഷോയിൽ സെക്കന്റ് റണ്ണർപ്പ് കരസ്ഥമാക്കാൻ താരത്തിന് കഴിഞ്ഞു. നിവിൻ പോളി തകർത്ത് അഭിനയിച്ച് ഹിറ്റുകൾ വാരി കൂട്ടിയ ജേക്കബിന്റെ സ്വർഗ്ഗരാജ്യം ചിത്രത്തിലാണ് ആദ്യമായി ബിഗ്സ്ക്രീനിൽ താരം മുഖം കാണിക്കുന്നത്. നിവിന്റെ നായികയായി …\nഹോട്ട് & ഗ്ലാമറസ്സ് ബ്യുട്ടിയായി യുവ താരം റെബ മോണിക്ക ജോൺ..! ഫോട്ടോഷൂട്ട് വീഡിയോ..! Read More »\nമലയാള സിനിമ പ്രേമികളുടെ മനസ്സിൽ വളരെ പെട്ടെന്ന് കടന്നു കൂടിയ ഒരു അഭിനയത്രിയായിരുന്നു നിത്യ ദാസ്. മോളിവുഡിലൂടെയാണ് നടി പ്രേഷകരുടെ പ്രിയങ്കരിയായി മാറിയത്. കേരളത്തിൽ കോഴിക്കോട് സ്വേദേശിയായ നിത്യ വിരലിൽ എണ്ണാവുന്ന ചലചിത്രങ്ങളിൽ മാത്രമേ വേഷമിട്ടുട്ടുള്ളു. മലയാളത്തിൽ തന്നെ പ്രേമുഖ താരങ്ങളുടെ നായികയായും, അനുജത്തിയായും നിത്യയ്ക്ക് തിളക്കമാർണ പ്രകടനം കാഴ്ചവെക്കാൻ കഴിഞ്ഞു. ഇന്ന് പൊതുവെ സിനിമ ലോകത്തിൽ കാണുന്ന ഒന്നാണ് വിവാഹത്തിനു ശേഷം അഭിനയത്രിമാർ നീണ്ട ഇടവേള എടുക്കുന്നത്. ചില നടിമാർ ആകട്ടെ ശക്തമായ തിരിച്ചു വരവ് …\nഅമ്മയും മക്കളും പൊളിച്ചടുക്കി..! കിടിലൻ ഡാൻസ് വീഡിയോ പങ്കുവച്ച് നിത്യാ ദാസ്..! Read More »\nഅബുദാബിയിൽ ജനിച്ചു വളർന്ന മലയാള നടിയാണ് പാർവതി നായർ. മറ്റ് പല അഭിനേതാക്കളെ പോലെ പാർവതിയും മോഡൽ രംഗത്തിലൂടെ ബിഗ്സ്ക്രീനിലേക്ക് ചുവടുവെക്കുന്നത്. ചുരുങ്ങിയ കാലം കൊണ്ട് പാർവതിയ്ക്ക് അഭിനയ ജീവിതത്തിൽ തന്റെതായ സ്ഥാനം നേടിയെടുക്കാൻ കഴിഞ്ഞു എന്ന് തന്നെ പറയാം. അബുദാബിയിൽ നിന്നും മോഡളിലേക്ക് കടന്ന പാർവതി പിന്നീട് വെള്ളിത്തിരയിൽ പ്രേത്യക്ഷപ്പെടുകയായിരുന്നു. പോപ്പിൻസ് എന്ന ചിത്രത്തിലൂടെയാണ് പാർവതി നായർ ആദ്യമായി ബിഗ്സ്‌ക്രീനിൽ പ്രേത്യക്ഷപ്പെടുന്നത്. വേഷമിട്ടു ഒട്ടുമിക്ക ചലചിത്രങ്ങളും ഇന്ന് സിനിമ പ്രേമികളുടെ പ്രിയങ്കരമാണ്. മോളിവുഡിനപ്പുറം തമിഴ് തെലുങ്ക് …\nപാർവതിയെ എടുത്ത് കറക്കി താരത്തിൻ്റെ ട്രെയിനർ..! വീഡിയോ.. Read More »\nമഴവിൽ മനോരമയിൽ സംപ്രേഷണം ചെയുന്ന മറിമായം എന്ന പരമ്പര ഇന്നും പ്രേക്ഷകർക്ക് ഏറെ പ്രിയങ്കരമാണ്. പരമ്പരയിലെ ഓരോ കഥാപാത്രങ്ങളെ ആരാധകർ മലയാളി പ്രേക്ഷകർ സ്വീകരിച്ചിരുന്നു. മറിമായത്തിൽ ഉണ്ടായിരുന്ന മിക്ക അഭിനേതാക്കളും ഇന്ന് സിനിമകളിൽ സജീവമാണ്. ഇതിലൂടെ പ്രേഷകർക്ക് പരിചിതമായ മുഖമാണ് രചന നാരായണകുട്ടി. 2001 മുതൽ അഭിനയ ലോകത്ത് തന്റെതായ സ്ഥാനം നേടിയെടുക്കാൻ രചനയ്ക്ക് കഴിഞ്ഞു. മലയാളികളുടെ മനസ്സിൽ കടന്നു കയറാൻ സഹായിച്ചത് ഹാസ്യ പരമ്പരയായ മറിമായമാണ്. തീർത്ഥാടനം എന്ന ചലചിത്രത്തിലൂടെയാണ് രചന ആദ്യമായി അഭിനയിക്കുന്നത്. കിട്ടിയ …\nസുഹൃത്തിൻ്റെ വിവാഹ വേദിയിൽ ഒരു അടിപൊളി ഡാൻസ് കളിച്ച് രചന നാരായണൻകുട്ടി..! Read More »


കോവിഡ്–-19 67 പേർകൂടി നിരീക്ഷണത്തിൽ | Ernakulam | Kerala | Deshabhimani | Tuesday Mar 17, 2020\nകോവിഡ്–-19 67 പേർകൂടി നിരീക്ഷണത്തിൽ\nകോവിഡ്–-19 നിരീക്ഷണ പട്ടികയിൽ പുതുതായി 67 പേരെക്കൂടി തിങ്കളാഴ്‌ച ഉൾപ്പെടുത്തി. ഇതിൽ 61 പേർ വീടുകളിലും ആറുപേർ എറണാകുളം ഗവ. മെഡിക്കൽ കോളേജിലുമാണുള്ളത്. നിരീക്ഷണ പട്ടികയിൽനിന്ന് ആരെയും ഒഴിവാക്കിയിട്ടില്ല. മെഡിക്കൽ കോളേജിൽനിന്ന് എട്ടുപേരെ വീടുകളിലേക്ക് തിരിച്ചയച്ചു. നിലവിൽ 30 പേരാണ് ആശുപത്രികളിൽ നിരീക്ഷണത്തിലുള്ളത്. 23 പേർ എറണാകുളം മെഡിക്കൽ കോളേജിലും ഏഴുപേർ മൂവാറ്റുപുഴ ജനറൽ ആശുപത്രിയിലുമാണ്. ജില്ലയിൽ ആകെ വീടുകളിൽ നിരീക്ഷണത്തിലുള്ളത് 741 പേരാണ്. 30 സാമ്പിളുകൾ പരിശോധനയ്ക്കായി ആലപ്പുഴ എൻഐവിയിലേക്ക് അയച്ചു. മന്ത്രി വി എസ് സുനിൽകുമാറിന്റെ സാന്നിധ്യത്തിൽ ജില്ലയിലെ കോവിഡ്–-19 പ്രതിരോധ പ്രവർത്തനങ്ങൾ അവലോകനം ചെയ്‌തു.\nഞായറാഴ്‌ചയും തിങ്കളാഴ്‌ച പകലുമായി കൊച്ചി വിമാനത്താവളത്തിൽ 23 ഫ്ലൈറ്റുകളിലായി എത്തിയ 2562 യാത്രക്കാരെ പരിശോധനയ്‌ക്കു വിധേയമാക്കി. വിമാനത്താവളത്തിലെ നിരീക്ഷണം ശക്തമാക്കാൻ തൃശൂർ ജില്ലയിൽനിന്ന് 10 ഹെൽത്ത് ഇൻസ്പെക്ടർമാരെയും രണ്ടു ഡോക്ടർമാരെയും അഞ്ചു സ്റ്റാഫ് നേഴ്‌സുമാരെയും അധികമായി നിയോഗിച്ചു. കൂടുതൽ ആംബുലൻസുകളും ഏർപ്പാടാക്കി. ഇപ്പോഴുള്ള 30 ആംബുലൻസുകൾക്കു പുറമെ 20 എണ്ണം കൂടിയാണ് എത്തിയിട്ടുള്ളത്.\nപ്രതിരോധ പ്രവർത്തനങ്ങളുടെ ഭാഗമായി എയർപോർട്ടിലെ ആംബുലൻസ് ഡ്രൈവർമാർക്കും സിഐഎസ്എഫ് ഉദ്യോഗസ്ഥർക്കും പൊലീസ് ഉദ്യോഗസ്ഥർക്കും സ്വകാര്യ ഹോട്ടലിലെ ജീവനക്കാർക്കും തദ്ദേശ സ്വയംഭരണ സ്ഥപനങ്ങളിലെ ജനപ്രതിനിധികൾക്കും ക്ലാസുകൾ സംഘടിപ്പിച്ചു. പെരുമ്പാവൂരും ആലുവയിലും അതിഥി തൊഴിലാളികൾക്കും പുതുവൈപ്പ്, കുമ്പളങ്ങി എന്നിവിടങ്ങളിൽ പൊതുജനങ്ങൾക്കും ക്ലാസുകൾ നടത്തി.\nബ്രിട്ടീഷ് ടൂറിസ്റ്റുമായി സമ്പർക്കത്തിലേർപ്പെട്ട 126 പേർ നിരീക്ഷണത്തിൽ\nകോവിഡ്–-19 രോഗബാധിതനായ ബ്രിട്ടീഷ് ടൂറിസ്റ്റുമായി സമ്പർക്കത്തിലേർപ്പെട്ട 126 പേർ വീടുകളിൽ നിരീക്ഷണത്തിൽ. ഇവർക്കായി ടെലി മെഡിസിൻ സംവിധാനം ഏർപ്പെടുത്തിയിട്ടുണ്ടെന്ന് മന്ത്രി വി എസ് സുനിൽകുമാർ പറഞ്ഞു. കലക്‌ടറേറ്റ് കോൺഫറൻസ് ഹാളിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം. വീടുകളിൽ നിരീക്ഷണത്തിലുള്ളവർ പുറത്ത് പോകുന്നില്ല എന്ന് പൊലീസ് ഉറപ്പുവരുത്തും. വിമാനത്താവളം, സീപോർട്ട്, റെയിൽവേ സ്റ്റേഷൻ, ബസ് സ്റ്റാൻഡ് എന്നിവിടങ്ങളിൽ ജില്ലാ ഭരണനേതൃത്വവും പൊലീസ്, ആരോഗ്യ വകുപ്പുകളും തദ്ദേശ സ്വയംഭരണ സ്ഥാപനങ്ങളും നിരീക്ഷിക്കുന്നുണ്ടെന്നും മന്ത്രി പറഞ്ഞു. കലക്ടർ എസ് സുഹാസ്, ആലുവ റൂറൽ എസ്പി കെ കാർത്തിക്, മെഡിക്കൽ ഓഫീസർ ഡോ. എൻ കെ കുട്ടപ്പൻ എന്നിവർ പങ്കെടുത്തു.\nഒറ്റദിവസം വന്നത് 508 വിളി\nകൊറോണ കൺട്രോൾ റൂമിലേക്ക് തിങ്കളാഴ്‌ച മാത്രം എത്തിയത് 508 വിളികൾ. ഇതിൽ 262 എണ്ണം പൊതുജനങ്ങളിൽനിന്നായിരുന്നു. 133 എണ്ണം വീടുകളിലും ആശുപത്രികളിലും നിരീക്ഷണത്തിൽ കഴിയുന്നവരുടെ കൂട്ടിരിപ്പുകാരുടെയും. 59 പേർക്ക് ഫോണിലൂടെ കൗൺസലിങ് നൽകി. വിവിധ ആരോഗ്യസ്ഥാപനങ്ങളിൽ നിന്നായി 75 വിളികളെത്തി.\nവ്യാജവാർത്തയ്‌ക്കെതിരെ നടപടിക്ക് നിർദേശം\nകളമശേരി മെഡിക്കൽ കോളേജിലെ ഡോക്ടർമാർക്ക് കോവിഡ്–-19 സ്ഥിരീകരിച്ചെന്ന വ്യാജവാർത്ത പ്രചരിപ്പിച്ചവർക്കെതിരെ നടപടി സ്വീകരിക്കുമെന്ന് കലക്ടർ എസ് സുഹാസ് അറിയിച്ചു. വ്യാജവാർത്ത പ്രചരിക്കാനിടയാക്കിയ കാര്യങ്ങൾ അന്വേഷിച്ച് റിപ്പോർട്ട് നൽകാനും നിർദേശിച്ചു. ജില്ലയിൽ മൂന്നുപേരാണ് രോഗബാധ സ്ഥിരീകരിച്ച് ഐസൊലേഷനിൽ കഴിയുന്നത്. രോഗബാധ സ്ഥിരീകരിച്ച കുട്ടിയുടെ അച്ഛനുമായി സമ്പർക്കത്തിലേർപ്പെട്ട ജീവനക്കാർ 10 ദിവസമായി നിരീക്ഷണത്തിലാണ്. ഇവർക്ക് ഇതുവരെ രോഗലക്ഷണങ്ങളൊന്നുമില്ല.


മാലിന്യസംഭരണ കേന്ദ്രം: സമരപ്പന്തല് തകര്‍ത്തതില് വ്യാപക പ്രതിഷേധം\nFri Jan 18 2019 14:08:25 GMT+0530 (IST)\nവടകര: പ്ലാസ്റ്റിക് മാലിന്യ സംഭരണ കേന്ദ്രത്തിനെതിരെ ജെടി റോഡില് പൗരസമിതിയുടെ സമരപന്തല് തകര്‍ത്ത നിലയില്. ഇന്നലെ രാവിലെ നഗരസഭ ജീവനക്കാരുടെയും പോലിസിന്റെയും ഒത്താശയോടെയാണ് പന്തല് തകര്‍ത്തതെന്നാണ് ആരോപണം.\nമാലിന സംഭരണ കേന്ദ്രം അനുവദിക്കില്ലെന്ന് വ്യക്തമാക്കി പൗരസമിതി രണ്ടാഴ്ചയിലേറെയായി റിലേ സത്യാഗ്രഹം നടത്തിവരികയാണ്. ഇതിനു വേണ്ടി കെട്ടിയ പന്തലാണ് ഇന്നലെ രാവിലെ തകര്‍ക്കപ്പെട്ടത്.\nമാലിന്യ സംഭരണ കേന്ദ്രത്തിനുള്ള നിര്‍മാണ സാമഗ്രികളുമായി എത്തിയ കെഎല് 58 സി 2564 നമ്പര് ലോറി നഗരസഭ ജീവനക്കാരുടെ ഒത്താശയോടെ പന്തലിലേക്ക് കയറ്റിവിട്ട് തകര്‍ക്കുകയായിരുന്നുവെന്ന് സമരസമിതി ആക്ഷേപിക്കുന്നു. ഈ സമയം സമരപ്പന്തലില് ആരും ഉണ്ടായിരുന്നില്ല. അതേവരെ ഇവിടെയുണ്ടായിരുന്ന പോലിസ് മാറി നിന്ന് പന്തല് തകര്‍ക്കാന് കൂട്ടു നിന്നു വെന്നാണ് പരാതി.\nവിവരമറിഞ്ഞ് പൗരസമിതി പ്രവര്‍ത്തകരും നാട്ടുകാരും തടിച്ചുകൂടി. രോഷാകുലരായ നാട്ടുകാര് ലോറിയില് നിന്ന് സാധനങ്ങള് ഇറക്കാന് സമ്മതിക്കില്ലെന്ന നിലപാടെടുത്തു.\nലോറി ഡ്രൈവര്‍ക്കെതിരേ കേസെടുക്കണമെന്ന് ആവശ്യപ്പെട്ട് നാട്ടുകാര് ലോറി തടഞ്ഞു. തുടര്‍ന്ന് പോലിസ് സ്ഥലത്തെത്തി ലോറി ഡ്രൈവര്‍ക്കെതിരേ കേസെടുത്തു. പൗരസമിതിയുടെ ആവശ്യപ്രകാരം പന്തല് പുനര്‍നിര്‍മിക്കുകയും ചെയ്തു. ഇതോടെയാണ് പ്രശ്‌നം പരിഹരിക്കപ്പെട്ടത്.\nനഗരസഭ തുടക്കം മുതലേ സമരത്തിനെതിരാണ്. അക്രമത്തിനെതിരെ പൗരസമിതി നേതാക്കള് നഗരത്തില് പ്രതിഷേധ പ്രകടനം നടത്തി. സമരസമിതി ചെയര്‍മാന് പി എസ് രഞ്ജിത്ത്കുമാര്, വേണുനാഥന്, വി.കെ അസീസ്, യൂനുസ്, എം ഫൈസല്, ഷാജഹാന്, അന്‍സാര് മുകച്ചേരി, ഷംസുദ്ദീന്, മുഹമ്മദ്,റാജിസ് മുക്കോലക്കല്, ഹംസ ഹാജി, കൗണ്‍സിലര്‍മാരായ പി സഫിയ, എന്.പി.എം നൗഫല് നേതൃത്വം നല്‍കി.


Sunday 19 November 2017 4:08 pm IST\nന്യൂദല്‍ഹി: ചരിത്രം വളച്ചൊടിച്ചെന്ന ആരോപണം നേരിടുന്ന സഞ്ജയ് ലീലാ ബന്‍സാലിയുടെ ബോളിവുഡ് ചിത്രം 'പദ്മാവതി'യുടെ റിലീസ് തീയതി മാറ്റി. ചിത്രത്തിനെതിരെ വ്യാപക പ്രതിഷേധമുണ്ടായ സാഹചര്യത്തിലാണ് ചിത്രത്തിന്റെ റിലീസ് തീയതി മാറ്റിയത്. പുതുക്കിയ തീയതി പിന്നീട് അറിയിക്കുമെന്ന് അണിയറ പ്രവര്‍ത്തകര് അറിയിച്ചു. ഡിസംബര് ഒന്നിനാണ് റിലീസ് നിശ്ചയിച്ചിരുന്നത്. ചരിത്രം വളച്ചൊടിക്കുന്നതാണ് സിനിമയെന്നും റാണി പദ്മാവതിയുടെ ജീവിതകഥയില് അനാവശ്യ കൂട്ടിച്ചേര്‍ക്കലുകള് നടത്തിയിട്ടുണ്ടെന്നും ആരോപിച്ച് വിവിധ സംഘടനകള് ചിത്രത്തിനെതിരെ വലിയ പ്രതിഷേധമാണുയര്‍ന്നത്. പദ്മാവതി' സിനിമയ്‌ക്കെതിരെ രാജസ്ഥാന് സര്‍ക്കാരും യുപി സര്‍ക്കാരും കേന്ദ്രത്തിന് കത്തയച്ചിരുന്നു. ജനവികാരം കണക്കിലെടുത്ത് റിലീസ് മാറ്റിവയ്ക്കണമെന്നായിരുന്നു ആവശ്യം. ചരിത്രം വളച്ചൊടിച്ചു? അധിനിവേശക്കാരനായ അലാവുദ്ദീന് ഖില്‍ജിക്ക് കീഴ്‌പ്പെടാതെ മരണത്തെ വരിച്ച റാണി പദ്മാവതി രജപുത്ര വംശത്തിന്റെ അഭിമാനമാണ്. ചരിത്രം വളച്ചൊടിച്ച് പദ്മാവതിയെ മോശമായി അവതരിപ്പിച്ചുവെന്നാണ് പ്രധാന ആരോപണം. ഖില്‍ജിയും പദ്മാവതിയും തമ്മിലുള്ള പ്രണയരംഗമാണ് പ്രതിഷേധക്കൊടുങ്കാറ്റുയര്‍ത്തിയത്. ഇത്തരത്തില് ഒരു രംഗം പോലും സിനിമയില് ഉണ്ടാകരുതെന്നാണ് രജപുത്ര കര്‍ണിസേനയുടെ മുന്നറിയിപ്പ്. പ്രണയ രംഗങ്ങള് ഖില്‍ജി സ്വപ്‌നം കാണുന്നതെന്നാണ് സംവിധായകന്റെ വിശദീകരണം. സൂഫി കവിയായ മാലിക് മുഹമ്മദ് ജയസിയയുടെ രചനയാണ് സിനിമക്ക് ആധാരമാക്കിയത്. എന്നാല് ഈ കൃതി ചരിത്രത്തെ നിഷേധിക്കുന്നതാണെന്ന വിമര്‍ശനമുണ്ട്. അക്രമകാരിയായ ഖില്‍ജിയെ മഹത്വവല്‍ക്കരിക്കുന്നതായും പ്രണയം ഉള്ളിലൊതുക്കി വംശത്തിന്റെ ദുരഭിമാനത്തിനായി പദ്മാവതി ജീവനൊടുക്കിയതെന്ന വ്യാഖ്യാനവും സിനിമയിലുണ്ടെന്ന് ആരോപണമുയര്‍ന്നു. ഇത് രജപുത്രരുടെ ആത്മാഭിമാനത്തെ ചോദ്യം ചെയ്യലാണെന്നതില് തര്‍ക്കമില്ല. മതിയായ വിശദീകരണം നല്‍കാന് സിനിമാ പ്രവര്‍ത്തകര്‍ക്ക് സാധിച്ചിട്ടില്ല. യോജിപ്പിലെത്താതെ സിനിമ പുറത്തിറക്കാന് ഇപ്പോഴത്തെ സാഹചര്യത്തില് ബന്‍സാലിക്ക് സാധിക്കില്ല. പദ്മാവതിയായി ദീപിക പദുക്കോണും ഖില്‍ജിയായി രണ്‍വീര് സിങ്ങുമാണ് സിനിമയില്.\n'പദ്മാവതി'യുടെ റിലീസ് തടയണമെന്ന ആവശ്യം സുപ്രീംകോടതി തള്ളി\nപദ്മാവത് ഗുജറാത്തിലും പ്രദര്‍ശിപ്പിക്കില്ല\nപദ്മാവതി പ്രദര്‍ശിപ്പിച്ചാല് ഡിസംബര് ഒന്നിന് ദേശവ്യാപക പ്രക്ഷോഭമെന്ന് ഭീഷണി\nപദ്മാവത്: വിലക്കിനെതിരെ ഹൈക്കോടതിയില്


നാസ്തികനായ ദൈവം: 75.ചിത കാണാത്ത വെളിപാടുകള്\n75.ചിത കാണാത്ത വെളിപാടുകള്\n2011 ലെ വേള്‍ഡ് ട്രേഡ് സെന്റര് ആക്രണത്തിന് ശേഷം പ്രസിദ്ധ(?) ഫ്രഞ്ച് പ്രവാചകനും ജ്യോതിഷിയുമായിരുന്ന മെക്കല് ഡി നോസ്ട്രഡാമസിന്റെ (Mìchele de Notre-Dame (1503–1566)രചനകള് amason.com എന്ന വിഖ്യാത ഓണ്‍ലൈന് ബുക്ക് സ്റ്റോറിലെ ബെസ്റ്റ് സെല്ലറുകളായി മാറിയെന്ന് റിപ്പോര്‍ട്ട് ചെയ്തത് ബി.ബി.സിയാണ്. ഇന്ന് പുസ്തകപ്രസാധകരംഗത്ത് നോസ്ട്രഡാമസ് നൂറ് കോടി രൂപയുടെ വമ്പന് വ്യവസായമാകുന്നു. പതിനാറാം നൂറ്റാണ്ടില് ജീവിച്ചിരുന്ന ഈ ഫ്രഞ്ച് ജ്യോതിഷിയും വേള്‍ഡ് ട്രേഡ് സെന്റര് ആക്രമണവുമായി ബന്ധപ്പെടുന്നതെങ്ങനെ? ഗൂഗിളില് Nostradamus Predictions 2012 എന്ന് ടൈപ്പ് ചെയ്ത് സേര്‍ച്ച് ചെയ്താല് ലക്ഷക്കണക്കിന് ഫലങ്ങള് ലഭിക്കും. 'നൂറ്റാണ്ടുകള്' (Centuries)എന്ന പുസ്തകത്തിലൂടെ ലോകത്തെ പിടിച്ചുകുലുക്കിയ നിരവധി സംഭവങ്ങളുടേയും വ്യക്തികളേയും സംബന്ധിച്ച പ്രവചനങ്ങള് നടത്തിയ വ്യക്തിയാണ് ഇദ്ദേഹമെന്ന് വിശ്വസിക്കുന്നവര് നിരവധി. ആയിരക്കണക്കിന് വെബ്‌സൈറ്റുകളും നൂറുകണക്കിന് പുസ്തകങ്ങളും നോസ്ട്രഡാമസിനെ കുറിച്ച് എഴുതപ്പെട്ടിട്ടുണ്ട്.\nഇങ്ങ് കൊച്ചുകേരളത്തില് പോലും അദ്ദേഹത്തിന്റെ അപദാനപുസ്തകങ്ങള് പുറത്തിറങ്ങിയിട്ടുണ്ട്. നോസ്ട്രഡാമസിനെ ദേവതുല്യനായി അവതരിപ്പിക്കുന്ന കഥകള്‍ക്കും പഞ്ഞമില്ല. രാവിലെ അഭിവാദ്യം ചെയ്ത് കടന്നുപോയ'കന്യകയായ പെണ്‍കുട്ടിയെ'വൈകിട്ട് തിരിച്ചുവന്നപ്പോള് നോസ്ട്രഡാമസ് 'സ്ത്രീ'എന്നു സംബോധന ചെയ്തതും അത് കേട്ട് പെണ്‍കുട്ടി കരഞ്ഞുകൊണ്ട് അന്നേ ദിവസം തനിക്ക് വനത്തില്‍വെച്ച് കന്യകാത്വം നഷ്ടപ്പെട്ട സത്യം തുറന്നു സമ്മതിച്ചതുമൊക്കെ അവയില് ചിലവ മാത്രം! സ്വന്തം മരണംവരെ പ്രവചിച്ചുവെന്ന് ആരാധകര് അവകാശപ്പെടുന്ന ഈ മനുഷ്യന് വാസ്തവത്തില് ആരായിരുന്നു?\nനോസ്ട്രഡാമസിന്റെ രചനകളില് ഏതാനും ചില കത്തുകള്, ജ്യോതിഷ വ്യാഖ്യാനങ്ങള്, ജാം ഉണ്ടാക്കാനുള്ള പാചകക്കുറിപ്പുകള് (jam recipes)എന്നിവയുടെ കൈയ്യെഴുത്തുകള് സൂക്ഷിക്കപ്പെട്ടിട്ടുണ്ട്. പിന്നെയുള്ളത് വൈദ്യശാസ്ത്ര സംബന്ധിയായ രണ്ട് പുസ്തകങ്ങളാണ്. അതില് ഒരെണ്ണം സമ്പൂര്‍ണ്ണ മോഷണവും രണ്ടാമത്തേത് പ്‌ളേഗിനുള്ള പ്രതിവിധികള് വിശദീകരിക്കുന്ന സ്വന്തം കൃതിയുമാണ്. ഈ പുസ്തകത്തില് അദ്ദേഹം അവതരിപ്പിക്കുന്ന പ്രതിവിധികളൊക്കെ പ്രയോജനരഹിതമാണെന്നത് വേറെ കാര്യം! സ്വയം ശിക്ഷിതനായ ഒരു ഫാര്‍മസിസ്റ്റായും അദ്ദേഹം കുറെക്കാലം ജോലി ചെയ്‌തെങ്കിലും ക്രമേണ വൈദ്യവൃത്തിയില് നിന്ന് ബഹിഷ്‌കൃതനായി. ജ്യോതിഷി എന്ന നിലയില് ജീവിതകാലത്ത് തന്നെ പ്രസിദ്ധി നേടിയെങ്കിലും അവിടെയും നോസ്ട്രഡാമസിന്റെ പ്രകടനം അത്ര മെച്ചമാണെന്ന് പറഞ്ഞുകൂടാ. മിക്ക പ്രവചനങ്ങളും അമ്പേ പാളി. എങ്കിലും വൈദ്യന് എന്നതിനേക്കാള് ജ്യോതിഷി എന്ന നിലയിലാണ് പില്‍ക്കാലത്ത് നോസ്ട്രഡാമസ് അറിയപ്പെട്ടതെന്ന കാര്യത്തില് ചരിത്രകാരന്‍മാര്‍ക്കിടയില് അഭിപ്രായ ഐക്യമുണ്ട്.\nനോസ്ട്രഡാമസ് ആദ്യമായി ഒരു പഞ്ചാംഗം(almanac) പ്രസിദ്ധീകരിച്ചത് 1550 ലാണ്. മരിക്കുന്നതുവരെ(1566) മിക്ക വര്‍ഷങ്ങളിലും അത് പരിഷ്‌ക്കരിച്ച് പുന:പ്രസിദ്ധീകരിച്ചിട്ടുണ്ട്. ആയിടയ്ക്ക് 45 ദിവസത്തിന്റെ വ്യത്യാസത്തില് ഫ്രാന്‍സില് രണ്ടു തലയുള്ള ഒരു മനുഷ്യശിശുവും രണ്ടുതലയുള്ള കുതിരക്കുട്ടിയും പിറക്കുകയുണ്ടായി. ഈ സംഭവം അയല്‍രാജ്യങ്ങളില് പോലും സംസാരവിഷയമായിരുന്നു. ഫ്രാന്‍സില് വരാനിരിക്കുന്ന ആഭ്യന്തര സംഘര്‍ഷത്തിന്റെ സൂചനയായിട്ടാണ് നോസ്ട്രഡാമസ് ഈ സംഭവത്തെ വ്യാഖ്യാനിച്ചത്. തുടര്‍ന്ന് 1556 ല് 'നൂറ്റാണ്ടുകള്'(centuries) പുറത്തിറങ്ങി. 'മൈക്കല് ഡി നോസ്ട്രഡാമസിന്റെ പ്രവചനങ്ങള്'(Les Prophéties de M. Michel Nostradamus)എന്ന പേരിലാണ് ഏതാണ്ട് രണ്ടായിരം വര്‍ഷത്തേക്കുള്ള പ്രവചനങ്ങള് (ഏതാണ്ട് എ.ഡി 3797 വരെ) ഉള്‍ക്കൊള്ളുന്ന 942 ഖണ്ഡികകളുള്ള ഈ നിഗൂഡ കവിതാശേഖരം പ്രസിദ്ധീകരിക്കപ്പെട്ടത്. നാലു വരി ഖണ്ഡികളിലാണ് (quatrains) ഈ കൃതി ക്രമപ്പെടുത്തിയിട്ടുള്ളത്. 'നൂറ്റാണ്ടുകള്' നോസ്ട്രഡാമസിന്റെ സ്വന്തം രചനയായിരുന്നില്ലെന്ന ആരോപണത്തിനും നൂറ്റാണ്ടുകളുടെ പഴക്കമുണ്ട്. വളരെ കുറഞ്ഞ കാലയളവിനുള്ളില് ഈ കൃതിയുടെ രചന പൂര്‍ത്തിയാക്കിയത് ആരോപണത്തിന് ബലംപകര്‍ന്നു. നോസ്ട്രഡാമസിന്റെ രചനാശൈലിയും ഭാഷയും അദ്ദഹത്തിന്റെ വൈദ്യശാസ്ത്ര സംബന്ധിയായ ഗ്രന്ഥങ്ങള് വഴി നമുക്ക് പരിചിതമാണ്. എന്നാല് ഇതുമായി പുലബന്ധം പോലുമില്ലാത്ത ശൈലിയും ഭാഷയുമാണ് പില്‍ക്കാലത്ത് വിഖ്യാതമായി തീര്‍ന്ന'നൂറ്റാണ്ടുകളി'ല് കണ്ടെത്താനാവുക.\n'നൂറ്റാണ്ടുകള്' 1556 ല് പ്രസിദ്ധീകരിക്കപ്പെട്ടെങ്കിലും ആരംഭത്തില് പൊതുജന പ്രതികരണം ഒട്ടും ആവേശകരമായിരുന്നില്ല. എന്നാല്, ഫ്രഞ്ച് രാജാവായ ഹെന്റി രണ്ടാമന്റെ മരണത്തിന് ശേഷം അദ്ദേഹത്തിന്റെ വിധവ കാതറീന് ഡി മെഡിസിയുടെ(Catherine de' Medici) പ്രീതി പിടിച്ചുപറ്റാന് നോസ്ട്രഡാമസിന് സാധിച്ചത് നിര്‍ണ്ണായകമായി. തന്റെ ഭര്‍ത്താവിന്റെ മരണം നോസ്ട്രഡാമസ് കൃത്യമായി പ്രവചിച്ചുവെന്നായിരിക്കണം കാതറീന് വിശ്വസിച്ചിരുന്നത്. പാരീസില് വെച്ച് രാജ്ഞിയുമായി നടത്തിയ കൂടിക്കാഴ്ചയ്ക്കു ശേഷം ഒരു വീരനായകനെപ്പോലെയാണ് അദ്ദേഹം സ്വദേശത്ത് തിരിച്ചെത്തിയത്. ഭരണാധികാരി അംഗീകരിച്ച പ്രവാചകമഹത്വം മെല്ലെ ജനങ്ങളും ഏറ്റുപാടി. നോസ്ട്രഡാമസിന്റെ പ്രവചനശേഷി ദൈവത്തിന്റെ വരദാനമാണെന്നാണ് 1557 ല് പ്രസിദ്ധ ഫ്രഞ്ചു കവി പിയറി ഡി റോണ്‍സാഡ് വിശേഷിപ്പച്ചത്. പിന്നീടങ്ങോട്ട് നോസ്ട്രാഡാമസിന്റെ വിജയകഥകളുടെ പെരുമഴ പെയ്തു. മിക്കവയും ആസൂത്രിതമായി പ്രചരിപ്പിക്കപ്പെട്ട അര്‍ദ്ധസത്യങ്ങളും നുണകളുമായിരുന്നു. കുറേക്കാലം സന്ധിവേദനയും മറ്റു ചില രോഗങ്ങളുമായി കഷ്ടപ്പെട്ട അദ്ദേഹം 1566 ല് സ്വന്തം പണിശാലയിലെ ബെഞ്ചില് കിടന്നാണ് മരിച്ചത്. മരണം മുന്‍കൂട്ടി പ്രവചിച്ചിട്ടാണ് അദ്ദേഹം മുറിയില് പ്രവേശിച്ചതെന്ന അപദാനകഥ പിന്നാലെ വന്നു!\nമഹാപ്രവാചകന്, അസ്സല് കള്ളന്, അസ്ഥിരതയും നിഗൂഡതയുമുള്ള വ്യക്തി-ഇങ്ങനെ മൂന്ന് തരം വിലയിരുത്തലാണ് നോസ്ട്രഡാമസിനെ ചുറ്റിപ്പറ്റി പൊതുവില് കാണാനാവുക. ഇംഗ്‌ളീഷ് ഭാഷയ്ക്ക് സ്വാധീനമുള്ളിടത്ത് നോസ്ട്രഡാമസ് പ്രസിദ്ധനാവുന്നത് ശരിക്കും പത്തൊമ്പതാം നൂറ്റാണ്ടിലാണ്. എ.വാര്‍ഡിന്റെ ‘Oracles of Nostradamus’(1891)ഉം ജെയിംസ് ലാവറിന്റെ(Nostradamus; or The Future Foretold) മാണ് അദ്ദേഹത്തെ ഇംഗ്‌ളീഷ്‌ലോകത്തിന് പരിചയപ്പെടുത്തിയ രണ്ട് പ്രധാനഗ്രന്ഥങ്ങള്. എഡ്ഗാര് ലിയോണി(Edgar Leoni)യുടെ(Nostradamus: Life and Literature/1961)എന്ന താരതമ്യേന വലിയ പുസ്തകം ഒരുപക്ഷെ നോസ്ട്രഡാമസിനെക്കുറിച്ചുള്ള ഏറ്റവും സമീകൃതമായ നിരീക്ഷണങ്ങള് സമ്മാനിക്കുന്നതാണ്. സന്ദേഹപരമായ നിലപാടാണ് ലിയോണി ഗ്രന്ഥത്തില് സ്വീകരിക്കുന്നതെങ്കിലും നോസ്ട്രഡാമസ് മോഷ്ടാവ് തന്നെയെന്ന് തുറന്നടിക്കുന്ന ചില സ്‌ക്കെപ്റ്റിക്കുകളുടെ രീതി അദ്ദേഹം പിന്തുടരുന്നില്ല.\nവിഖ്യാത അമേരിക്കന് മജീഷ്യനും സ്‌ക്കെപ്റ്റിക്കുമായ ജയിംസ് റാന്‍ഡി(James Randi) 1990 ല് എഴുതിയ 'നോസ്ട്രഡാമസിന്റെ മുഖംമൂടി'(The Mask of Nostradamus) നോസ്ട്രഡാമിസിനെ വസ്തുനിഷ്ഠമായി വിലയിരുത്താന് ശ്രമിക്കുന്നുണ്ട്. കുയുക്തികളും കപടശാസ്ത്രങ്ങളും പൊളിച്ചടുക്കി ശീലമുള്ള റാന്‍ഡിയെ നോസ്ട്രഡാമസ് ആകര്‍ഷിച്ചില്ലെങ്കിലേ അത്ഭുതമുള്ളു!'ഏതൊരു കാലത്തും വിജയിക്കാന് സാധ്യതയുള്ളയത്ര പ്രതിഭയുണ്ടായിരുന്ന വ്യക്തി' ആയാണ് റാന്‍ഡി നോസ്ട്രഡാമസിനെ കണ്ടത്. ശരിക്കും പഠിച്ച കള്ളന്! നോസ്ട്രഡാമസിന്റെ പ്രവചനങ്ങള് മാത്രമല്ല അവയ്ക്ക് ആരാധകര് നല്‍കുന്ന വ്യാഖ്യാനങ്ങളും കഥയില്ലാത്തതും പരസ്പരവിരുദ്ധവും വസ്തുതാവിരുദ്ധവുമാണെന്ന് റാന്‍ഡി ഈ ഗ്രന്ഥത്തില് സ്ഥാപിക്കുന്നു.\nനോസ്ട്രഡാമസിന് യൂറോപ്പും ഈജിപ്ത് ഉള്‍പ്പെടെയുള്ള അറബ്-മധ്യേഷ്യയും ഒഴികെയുള്ള ലോകത്തെ കുറിച്ച് വലിയ ധാരണയുണ്ടായിരുന്നില്ലെങ്കിലും ഇന്ന് അമേരിക്കയിലും ഇന്ത്യയിലുമൊക്കെ നടക്കുന്ന മിക്ക പ്രസിദ്ധ സംഭവങ്ങളും ആ പുസ്തകം പ്രവചിക്കുന്നുവെന്നതാണ് നോസ്ട്രഡാമസ് ആരാധകര് പ്രചരിപ്പിക്കുന്നത്. വേള്‍ഡ് ട്രേഡ് സെന്റര് ആക്രമണവും മുംബൈ ഭീകര ആക്രമണവുമൊക്കെ അവയില്‍പ്പെടും. സൂക്ഷ്മമായി പരിശോധിച്ചാല് നോസ്ട്രഡാമസിന്റെ വിഖ്യാതമായ പ്രവചനങ്ങളില് ഒട്ടുമിക്കവയും ഭാവനാസമ്പന്നമായ 'ഒപ്പിച്ചുവെക്കലു'കളാണെന്ന് മനസ്സിലാക്കാം. രണ്ടായാലും നോസ്ട്രഡാമസ് അല്ലെങ്കില് 'നൂറ്റാണ്ടുകള്' വിഭാവനംചെയ്ത അസ്സല് രചയിതാവ് ഈ വരികളൊക്കെ എഴുതിയപ്പോള് ഉദ്ദേശിച്ചത് എന്തായിരുന്നു എന്ന കാര്യത്തില് ധാരണയിലെത്തുക അത്ര എളുപ്പമല്ല.\n'നൂറ്റാണ്ടുകള്' എവിടെ നിന്ന്?\nഎന്തുകൊണ്ട് ഇങ്ങനെയൊരു ചോദ്യം? നോസ്ട്രഡാമസിന്റെ സ്വന്തം രചന എന്ന നിലയിലാണ് ഇന്നുമത് ചര്‍ച്ച ചെയ്യപ്പെടുന്നതെന്നതില് സംശയമില്ല. അദ്ദേഹത്തിന്റെ പേരില് തന്നെ പ്രസിദ്ധീകരിക്കപ്പെടുകയും ചെയ്തു. പക്ഷെ ഇവയൊന്നും 'നൂറ്റാണ്ടുകള്' രചിച്ചത് നോസ്ട്രഡാമസ് തന്നെയാണോ എന്ന ചോദ്യം റദ്ദാക്കുന്നില്ല. നൂറ്റാണ്ടുകളുടെ കര്‍ത്താവ് നോസ്ട്രഡാമസ് അല്ല എന്ന വാദത്തിന് ചരിത്രകാരന്‍മാര്‍ക്കിടയില് പ്രാമുഖ്യമുണ്ട്. ചരിത്രപരമായി നോക്കിയാല് ഈ ഗ്രന്ഥത്തിന്റെ പിറവിക്ക് ഇന്നത്തെ ബല്‍ജിയവുമായി നല്ല ബന്ധമുണ്ട്. ഗ്രന്ഥരചനയുമായി ബന്ധപ്പെട്ടതെന്ന് കരുതപ്പെടുന്ന പ്രധാന സ്ഥലം ഇന്നത്തെ ബല്‍ജിയത്തിലാണ്. നോസ്ട്രഡാമസിനെ കാപട്യക്കാരനെന്ന് വിശേഷിപ്പിക്കേണ്ട പലതും ആ ജീവിതത്തിലുണ്ടായതായി ചിന്തകനും പ്രശസ്ത ഇന്‍ഡോളജിസ്റ്റുമായ കോന്റാഡ് എസ്റ്റ്(Dr. Koenraad Elst) ചൂണ്ടിക്കാണിക്കുന്നുണ്ട്. ബല്‍ജിയത്തിലെ ലീഗ് യൂണിവേഴ്‌സിറ്റിയിലെ റോമന് ഫിലോളജി പ്രഫസറായിരുന്ന റൂഡി കാമ്പിയര് (Rudy Cambier,aretired Romance Philology professor of Liège University, Belgium) 'നൂറ്റാണ്ടുകളു'ടെ ചരിത്രപശ്ചാത്തലം വിശകലനം ചെയ്ത് നടത്തിയ നിരീക്ഷണങ്ങളിലേക്കാ കോന് റാഡ് ശ്രദ്ധ ക്ഷണിക്കുന്നത്(http://koenraadelst.blogspot.in/2010/03/nostradamus-debunked.html). ചെറുപ്പക്കാലത്ത് ഈജിപ്റ്റ്, പേര്‍ഷ്യ ഒഴികെയുള്ള റോമാന്‍സ്(Romance) സംസാരിക്കുന്ന ദേശങ്ങള് സന്ദര്‍ശിച്ച നോസ്ട്രഡാമസ് 1545 ല് കാംബ്രോണ് ആശ്രമത്തില്(monastery in Cambron) തങ്ങിയിട്ടുണ്ട്.\nഅന്നത്തെ പരിശുദ്ധ റോമാ സാമ്ര്യാജ്യത്തിന്റെ ഭാഗമായിരുന്ന ഹെയ്‌നോള്‍ട്ടിന്റെ പ്രവിശ്യയില് സ്ഥിതിചെയ്തിരുന്ന ക്രൈസ്തവ സന്യാസിമാരുടെ ഈ ആശ്രമം ഫ്‌ളാണ്ടേഴ്‌സിലെ പ്രഭുവിന്റെ(Earldom of Flandres) അധികാര പരിധിയിലായിരുന്നു. ഈ പ്രദേശമാണ് ഇന്നത്തെ ബല്‍ജിയത്തിലുള്ളത്. അക്കാലത്തെ ഫ്രഞ്ച് സാമ്രാജ്യത്തില് ഏറ്റവുമധികം സ്വാധീനമുള്ള സാമാന്തരാജാവായിരുന്നു ഫ്‌ളാണ്ടേഴ്‌സിലെ പ്രഭു. ഈ ആശ്രമത്തില്‍വെച്ചാണ് നോസ്ട്രഡാമസിന്റെ ജീവിതം മാറ്റി മറിച്ച സംഭവമുണ്ടായത്. ആയിടയ്ക്ക് ആശ്രമ മേധാവിയായിരുന്ന യെസ് ഡി ലെസ്സൈന്‍സ്(Abbot Yves de Lessines) 1323-28 കാലഘട്ടത്തില് എഴുതിയ ചില കയ്യെഴുത്ത് രചനകള് കാണാനിടയായി. വായിച്ചുനോക്കിയെങ്കിലും അദ്ദേഹത്തിന് അവ എന്തിനെക്കുറിച്ചാണെന്ന് മനസ്സിലായില്ല. പക്ഷെ അവ ഭദ്രമായി സൂക്ഷിച്ചുവെച്ചു. പില്‍ക്കാലത്ത് ആശ്രമത്തില് താമസിക്കാനെത്തിയ ജ്യോതിഷി കൂടിയായ നോസ്ട്രഡാമസ് നിഗൂഡതകള് അനാവരണം ചെയ്യാന് ശേഷിയുള്ളവനാണെന്ന് സന്യാസിമാര് കരുതിയിട്ടുണ്ടാവും. കാര്യമറിയാനായി അവര് ഈ കയ്യെഴുത്ത് പ്രതികള് നോസ്ട്രഡാമസിനെ കാണിച്ചു. തങ്ങള്‍ക്ക് ഒന്നും മനസ്സിലാകാത്ത ആ രചന സംബന്ധിച്ച് നോസ്ട്രഡാമസിന് എന്തെങ്കിലും പറയാന് കഴിയുമോ എന്ന് ആരായുകയായിരുന്നിരിക്കണം അവരുടെ ലക്ഷ്യം.\nയഥാര്‍ത്ഥത്തില് സംഭവിച്ചതെന്തായാലും നോസ്ട്രഡാമസ് ഈ കയ്യെഴുത്ത് പ്രതികള് കാണുകയും അതില് ആകൃഷ്ടനാവുകയും ചെയ്തു. ശേഷം എങ്ങനെയോ അദ്ദേഹമത് കൈക്കലാക്കി 'നൂറ്റാണ്ടുകള്'(Les Centuries) എന്ന പേരില് പില്‍ക്കാലത്ത് പ്രസിദ്ധീകരിച്ചു എന്ന് ചരിത്രം സാക്ഷ്യപ്പെടുത്തുന്നു. മൊത്തം രചനയും ആദ്യംതന്നെ പ്രസിദ്ധീകരിക്കാന് അദ്ദേഹം ശ്രമിച്ചില്ല. തുടക്കത്തില് ഏതാനും ഭാഗങ്ങള് മാത്രം പുറത്തുവിട്ടു. ചോരണം(plagiarism)സംബന്ധിച്ച് ആരെങ്കിലും പരാതി ഉന്നയിക്കുന്നോ എന്ന് പരിശോധിക്കുകയായിരുന്നു ഭാഗിക പ്രസിദ്ധീകരണത്തിന്റെ ഉദ്ദേശമെന്ന് കരുതപ്പെടുന്നു. പക്ഷെ ആദ്യപതിപ്പ് വളരെ സാവധാനമാണ് പ്രചരിച്ചത്. മതയുദ്ധങ്ങളുടെ ആ കാലഘട്ടത്തില് സന്യാസിമാര്‍ക്ക് ശ്രദ്ധിക്കാന് വേറെ പലതുമുണ്ടായിരുന്നു. ആരും ശ്രദ്ധിക്കുന്നില്ലെന്ന് തീര്‍ച്ചപ്പെട്ടപ്പോള് നോസ്ട്രഡാമസ് സധൈര്യം ബാക്കി ഭാഗം തുടര്‍ച്ചയായ മൂന്ന് വാല്യങ്ങളിലായി പ്രസിദ്ധീകരിച്ചു. ഖണ്ഡിക (quatrain) എണ്ണിയാണ് പ്രസാധകന് പ്രതിഫലം നല്‍കിയത്. ആദ്യം പ്രസിദ്ധീകരിച്ച ഖണ്ഡികകള്‍ക്ക് പ്രതിഫലം നല്‍കാന് വിസമ്മതിച്ചപ്പോള് സ്വന്തം നിലയില് ചിലവ നോസ്ട്രഡാമസ് തന്നെ എഴുതിച്ചേര്‍ത്തു. നൂറ്റാണ്ടുകളില് നോസ്ട്രഡാമസ് എഴുതിച്ചേര്‍ത്ത ഖണ്ഡികകള് പരിശീലനം സിദ്ധിച്ച ഒരാള്‍ക്ക് അനായാസം തിരിച്ചറിയാനാവും. അവയൊന്നും ഗ്രന്ഥത്തിന്റെ പൊതുവായ വൃത്തഘടന പിന്തുടരുന്നില്ല. മാത്രമല്ല പതിനാലാം നൂറ്റാണ്ടിലെ ഫ്രാന്‍സിന്റെ വടക്കേ അറ്റത്തുള്ള പിക്കാഡിയന് ഭാഷയും(Picardian or Northernmost French dialect) നോസ്ട്രഡാമസ് ഉപയോഗിച്ച പതിനാറാം നൂറ്റാണ്ടിലെ പാരീസില് നിലവിലിരുന്ന പ്രൊവങ്കല് ഫ്രഞ്ചും(Provençal or southeastern French) തമ്മില് നല്ല വ്യത്യാസവുമുണ്ട്. അതായത് ഭാഷ അറിയുന്നവര്‍ക്ക് കാര്യം പെട്ടെന്ന് പിടി കിട്ടും!-കോന്റാഡ് എസ്റ്റ് വിശദീകരിക്കുന്നു.\nമേല് സൂചിപ്പിച്ച ആശ്രമം നിന്ന സ്ഥിതിചെയ്തിരുന്ന സ്ഥലത്ത് ഉപയോഗത്തിലുണ്ടായിരുന്ന ഭാഷയാണ് പിക്കാഡിയന് എന്നതും ശ്രദ്ധേയമാണ്. നോസ്ട്രഡാമസ് ജീവിച്ചിരുന്ന സ്ഥലത്തെയോ കാലത്തെയോ ഫ്രഞ്ച് ഭാഷയല്ല 'നൂറ്റാണ്ടുകളി'ല് ഉള്ളതെന്ന കാര്യം സ്പഷ്ടമാണ്. 'നൂറ്റാണ്ടുകളി'ല് കാണപ്പെടുന്ന പല പഴയ ഫ്രഞ്ച് പദങ്ങളും പതിനാറാം നൂറ്റാണ്ടിലെ സമാനമായ ഫ്രഞ്ച്പദങ്ങളുമായി ഇണങ്ങിപ്പോകുന്നില്ലെന്ന(didn't rhyme) പ്രശ്‌നവുമുണ്ട്. 'നൂറ്റാണ്ടുകളി'ലെ പല പദപ്രയോഗങ്ങളും പതിനാറാം നൂറ്റാണ്ടായപ്പോഴേക്കും കാലഹരണപ്പെട്ടതിനാല് ഫ്‌ളാണ്ടേഴ്‌സ് ഭാഷയില് നിന്നും പല പദങ്ങളും കടം കൊണ്ടതായും കാണാം. ഇങ്ങനെ കടംവാങ്ങിയ പദങ്ങളില് പലതും പതിനാലാം നൂറ്റാണ്ടിലെ രാഷ്ട്രീയ-ചരിത്ര സംഭവങ്ങളെ പരാമര്‍ശിക്കുന്നവയുമാണ്.\nഉദാഹരണമായി, 'സാമ്ര്യാജ്യത്തിന്റെ ഭാഗമായിരുന്ന ഫ്‌ളാണ്ടേഴ്‌സ്'(imperial Flandres)എന്നൊരു പദപ്രയോഗം തന്നെ പരിഗണിക്കാം. പതിനാലാം നൂറ്റാണ്ടില് ഫ്‌ളാണ്ടേഴ്‌സ് എന്ന ചെറുപ്രവിശ്യ ഫ്രാന്‍സിലില്ല. റോമാസാമ്ര്യാജ്യത്തിന്റെ ഭാഗമായിരുന്നു ഈ പ്രദേശം. എന്നാല് പതിനാറാം നൂറ്റാണ്ടായപ്പോഴേതക്കും പ്രവിശ്യകളൊക്കെ ബര്‍ഗുണ്ടിയുടേയും ഓസ്ട്രിയയിലെ ഹാപ്‌സ്ബര്‍ഗ് രാജാക്കന്‍മാരുടേയും(Burgunds and then the Austrian Habsburgs) കീഴില് ഏകോപിക്കപ്പെട്ടെന്നത് ചിരിത്രമാണ്. അതോടെ ചെറു പ്രവിശ്യകള് ഏറെക്കുറെ അപ്രത്യക്ഷമായി. അതുകൊണ്ട് തന്നെ നോസ്ട്രഡാമസാണ് 'നൂറ്റാണ്ടുകള്'രചിച്ചതെങ്കില് സ്വന്തം നിലയ്ക്ക് ഫ്‌ളാണ്ടേഴ്‌സിനെ സാമ്രാജ്യഭാഗമായി വിശേഷിപ്പിക്കാനാവുമായിരുന്നില്ല എന്നത് സ്പഷ്ടമാണ്. 'നൂറ്റാണ്ടുകള്' എഴുതിയതെന്ന് എന്നത് സംബന്ധിച്ച് കൃത്യമായ നിരവധി സൂചനകള് ഗ്രന്ഥത്തില് തന്നെയുണ്ട്. ഭാഷാപരിചയമോ താല്‍പര്യമോ ഇല്ലാത്തവര് ഇതൊക്കെ വേണ്ടത്ര ഗൗരവത്തോടെ പരിഗണിച്ചുകൊള്ളണമെന്നില്ലല്ലോ.\nമകനായ സീസറിന്(César) എഴുതിയ ഒരു കത്തില് താന് ആശ്രമത്തില് നിന്ന് കയ്യെഴുത്ത് രേഖ സ്വന്തമാക്കിയെന്നും പൈശാചികം('Satanic') എന്ന് ബോധ്യപ്പെട്ടതിനാല് പിന്നീട് കത്തിച്ചുകളഞ്ഞതായും നോസ്ട്രഡാമസ് എഴുതുന്നുണ്ട്. പക്ഷെ കത്തിക്കുന്നതിന് മുന്‍പ് അത് പകര്‍ത്തിയെഴുതാന് അദ്ദേഹം മറന്നിരിക്കില്ലെന്ന് ചിന്തിക്കുന്നത് തന്നെയാണ് യുക്തിസഹം. 'നൂറ്റാണ്ടുകളി'ലെ നിഗൂഡ ഖണ്ഡികകള് വായിച്ച് നോക്കിയപ്പോള് നോസ്ട്രഡാമസിന് കാര്യമായൊന്നും മനസ്സിലായില്ലെന്ന് വ്യക്തമാക്കുന്ന പരാമര്‍ശങ്ങള് അദ്ദേഹം മകന് അയച്ച കത്തുകളിലുണ്ട്. പകര്‍ത്തിയെടുത്ത ഖണ്ഡികകള് കൂട്ടിക്കുഴയ്ക്കുകയും ക്രമം മാറ്റുകയും ചെയ്തതായി കരുതപ്പെടുന്നു. മകന് സീസറും മോശമായിരുന്നില്ലെത്ര. ഒരു പ്രാദേശിക പട്ടണത്തിന്റെ നാശം സംബന്ധിച്ച നോസ്ട്രാഡാമസിന്റെ നടത്തിയ പ്രവചനം ശരിയാക്കാനായി രാത്രിയില പട്ടണത്തിന് തീയിടാന് ശ്രമിക്കവെ പിതാവും പുത്രനും കയ്യോടെ പിടിക്കപ്പെട്ടതും പിന്നാമ്പുറ കഥകളുടെ ഭാഗമാണ്!\n'നൂറ്റാണ്ടുകള്'നോസ്ട്രഡാമസ് എഴുതിയതാണോ എന്ന ചോദ്യം തല്‍ക്കാലം മാറ്റിവെക്കാം. രചിച്ചതാരാണെങ്കിലും അതിലെ വരികള്‍ക്ക് എന്തെങ്കിലും പ്രവചകമൂല്യമുണ്ടോ(prophetic value) എന്നതാണല്ലോ പരിഗണിക്കപ്പെടേണ്ട യഥാര്‍ത്ഥ വിഷയം. 'നൂറ്റാണ്ടുകളു'ടെ രചന മാത്രമല്ല പ്രസിദ്ധീകരണം സംബന്ധിച്ചും സംശയങ്ങള് ഉന്നയിക്കപ്പെടാറുണ്ട്. 1555 മുതല് ഈ ഗ്രന്ഥത്തിന്റെ പ്രസിദ്ധീകരണം തുടങ്ങിയെന്നാണ് പൊതുവെ എന്‍സൈക്‌ളോപീഡിയകള് സമര്‍ത്ഥിക്കുന്നത്. എന്നാല് ഇക്കാര്യത്തില് വസ്തുനിഷ്ഠമായ തെളിവൊന്നുമില്ല. 1594 ല് ഷാവിഗ്നി (Chavigny) എന്ന പേരുള്ള നോസ്ട്രഡാമസിന്റെ ഒരു ജീവചരിത്രകാരന് സ്വന്തംനിലയില് കുറെ വരികള് 'നൂറ്റാണ്ടുകളി'ല് കുത്തിത്തിരുകിയതായി സംശയിക്കപ്പെടുന്നുണ്ട്. 1568 ല് മുഴുവന് നോസ്ട്രഡാമസ് രചനകളുടേയും പ്രിന്റര് ബെനോ റിഗോഡ് ആയിരുന്നുവെന്നാണ് കരുതപ്പെടുന്നത്. എന്നാല് ഇദ്ദേഹം തന്നെ നോസ്ട്രഡാമസ് മരിച്ച് 30 വര്‍ഷം കഴിഞ്ഞ് 1596 ല് നൂറ്റാണ്ടുകളുടെ രണ്ട് എഡിഷനുകള് കൂടി പുറത്തിറക്കിയിരുന്നു. നോസ്ട്രഡാമസിന്റെ മരണത്തിന്(1566) ശേഷം 20 വര്‍ഷത്തോളം 'നൂറ്റാണ്ടുകളി'ലെ പ്രവചനങ്ങളെ കുറിച്ച ഫ്രാന്‍സില് പോലും ഏറെയൊന്നും അറിയില്ലായിരുന്നു എന്നതാണ് വസ്തുത. നോസ്ട്രാഡാമസ് രചിച്ച പഞ്ചാംഗത്തെ കുറിച്ചൊക്കെ പരാമര്‍ശങ്ങളും രേഖകളും ഉണ്ടായിരുന്നുതാനും. നോസ്ട്രഡാമസിന്റെ കാലശേഷം ഫ്രാന്‍സില് വലിയതോതിലുള്ള മതസംഘര്‍ഷത്തിന്റെ നാളുകളായിരുന്നു. സെന്റ് ബര്‍ത്തലോമിയോ ദിനത്തിലെ കൊലപാതകം(Bartholomew's Day massacre) അതില് പ്രധാനമായിരുന്നു. നോസ്ട്രാഡാമസിന്റെ പ്രവചനം ലഭ്യമായിരുന്നുവെങ്കില്, ജനകീയമായിരുന്നുവെങ്കില് പോരടിച്ചു നിന്ന ഇരു ഗ്രൂപ്പുകളും അതുപയോഗിക്കാന് ശ്രമിക്കുമായിരുന്നു. പക്ഷെ ഇക്കാലയളവില് ആരും അവയൊന്നും പരാമര്‍ശിച്ചു കാണുന്നില്ല.\nവായനക്കാരനില് 'അത് താനല്ലേ ഇത്' എന്ന മാതൃകയില് ജനിപ്പിക്കപ്പെടുന്ന ഉത്‌പ്രേഷ വിഹ്വലതകളും മനോകല്‍പ്പനകളുമാണ്് നോസ്ട്രഡാമസ് സാഹിത്യത്തിന്റെ വിജയരഹസ്യം. ധ്വനിസാഹിത്യത്തിന്റ സഹജമായ വിപണന സാധ്യതകള് നിര്‍ദ്ദയം ചൂഷണം ചെയ്യപ്പെടുകയാണിവിടെ. ബഹുവ്രീഹിയും അതിശയോക്തിയും രൂപാകാതിശയോക്തിയുമൊക്കെ പീലി വിരിച്ചാടുമ്പോള് നോസ്ട്രഡാമസ് അതിമാനുഷനായി മാറുന്നു. ശകലിത ഡേറ്റകളില് നിന്ന് പരിചിത ഘടനകളും ഹിതകരമായ സങ്കല്‍പ്പങ്ങളും നെയ്‌തെടുക്കാനുള്ള മസ്തിഷ്‌ക്കത്തിന്റെ സഹജ വാസനയാണ് ഇവിടെയും പ്രകടമാകുന്നത്. ബാരക്ക് ഒബാമയുടെ രണ്ടാമത്ത സത്യപ്രതിജ്ഞ വരെ പ്രവചിക്കുന്ന വരികള് നോസ്ട്രഡാമസ് സാഹിത്യത്തില് നിന്ന് കിളച്ചെടുക്കാന് ഇന്ന് മത്സരമാണ്. പക്ഷെ വളരെ പ്രയാസപ്പെട്ട് വളച്ചൊടിച്ചാലേ നോസ്ട്രഡാമസിന്റെ വരികളെ പില്‍ക്കാലത്ത് നടന്ന സംഭവങ്ങളുമായി കൂട്ടിയിണക്കാനാവൂ. 'ഒന്നൊക്കുമ്പോള് മറ്റൊന്ന് ഒക്കില്ല'എന്ന സ്ഥിതി ആഘോഷിക്കപ്പെടുന്ന വമ്പന് പ്രവചനങ്ങള്‍ക്കുമുണ്ട്. ഏറ്റവും കൃത്യവും പ്രസിദ്ധവുമെന്ന് വ്യാഖ്യാനിക്കപ്പെടുന്ന ചിലവ പ്രാതിനിധ്യവിശകലനത്തിന് വേണ്ടി ഇവിടെ പരിശോധിക്കാം. ശ്രദ്ധിക്കേണ്ട പ്രധാന കാര്യം വ്യത്യസ്ത ഗ്രന്ഥകര്‍ത്താക്കളുടെ ഇംഗ്‌ളീഷ് പരിഭാഷ ഭിന്നമാണെന്നതാണ്. വരികളെല്ലാം നിഗൂഡവും കാവ്യാത്മകവുമായതിനാല് അര്‍ത്ഥം ഇന്നത് തന്നെ ആയിക്കൊള്ളണമെന്ന് നിര്‍ബന്ധം പിടിക്കാനുമാവില്ല! ഓരോ രചയിതാവും അവരവര്‍ക്ക് ഹിതകരമായ രീതിയിലാണ് 'നൂറ്റാണ്ടുകള്' മധ്യകാല പ്രൊവങ്കല് ഫ്രഞ്ചില്‍നിന്നും ഇംഗ്‌ളീഷിലേക്ക് പരിഭാഷപ്പെടുത്തിയിട്ടുള്ളത്. ഇക്കാര്യത്തില് പ്രതീക്ഷിതമായ മാനകവ്യതിയാനം(standard deviation) മാറ്റിനിര്‍ത്തിയാല് മിക്ക പരിഭാഷകളും വിവക്ഷിക്കുന്നത് ഏതാണ്ട് ഒരേ കാര്യങ്ങളാണെന്നതാണ് ഏക ആശ്വാസം.\n'നൂറ്റാണ്ടുകളി'ല് പേര് വ്യക്തമാക്കാത്ത ഒരു രാജാവിനെക്കുറിച്ച് പരാമര്‍ശമുണ്ട.് യുദ്ധമുഖത്ത് വെച്ച് നടക്കുന്ന ദ്വന്ദ യുദ്ധത്തില് യുവസിംഹം വയസ്സന് സിംഹത്തെ വീഴ്ത്തുമെന്നാണ് അതില് പറയുന്നത്. ഏത് യുവ സിംഹം, ഏതാണ് മറ്റേ സിംഹം എന്നൊന്നും വ്യക്തമല്ല. 'നൂറ്റാണ്ടുകളി'ല് ഒരിടത്തും പരാമര്‍ശിക്കുന്നവരുടെ പേര് കൃത്യമായി പറയുന്നില്ലെന്നോര്‍ക്കണം. വരികളുടെ ഇംഗ്‌ളീഷ് പരിഭാഷ ഇങ്ങനെ:\n'The young lion will overcome the old one\nTwo fleets one, then to dieacruel death. (I .35)\n(യുദ്ധരംഗത്തെ ദ്വന്ദ യുദ്ധത്തില് യുവസിംഹം വയസ്സന് സിംഹത്തെ വീഴ്ത്തും. സ്വര്‍ണ്ണക്കൂട്ടിലെ അവന്റെ നേത്രങ്ങള് അണച്ചുകളയും. ഇത്(?)രണ്ട് സേനയും ഒന്നിക്കും. ശേഷം ക്രൂരമൃത്യുവിന് ഇരയാകും/‘He will put out his eyes’എന്നതിന് പകരം‘He will pull out his eyes’എന്നൊക്കെയുള്ള തര്‍ജമകളുമുണ്ട്.\nഈ ഖണ്ഡികയില് പറയുന്ന രാജാവ് ഫ്രാന്‍സിലെ ഹെന്റി രണ്ടാമനും(King Henry II of France/ (31 March 1519 – 10 July 1559) യുവസിംഹം ക്യാപ്റ്റന് മോണ്ട്‌ഗോമറിയും(Captain Montgomery) ആണെന്നാണ് നോസ്ട്രഡാമസ് ആരാധകരുടെ വാദം. യഥാര്‍ത്ഥ ജീവിതത്തില് എതിരാളിയുമായുള്ള പോരാടവെ ഹെല്‍മെറ്റ് തുളച്ച് കുന്തം കണ്ണില് തുളച്ചുകയറി രാജാവ് നിലംപതിക്കുകയായിരുന്നു. ഏതാനും ദിവസത്തെ കൊടിയ യാതനയ്ക്ക് ശേഷമാണ് ഹെന്റി മരണമടഞ്ഞത്. പ്രവചന ഖണ്ഡികയിലെ രാജാവ് ഫ്രാന്‍സിലെ ഹെന്റി രണ്ടാമനാണെന്ന അഭിപ്രായത്തിന് പ്രാമുഖ്യം കൈവന്നതോടെയാണ് നോസ്ട്രഡാമസ് അക്കാലത്ത് ശ്രദ്ധാകേന്ദ്രമായതെന്നാണ് വാദം.\nഹെന്റിയുടെ പതനവും'നൂറ്റാണ്ടുകളി'ലെ പേരില്ലാ രാജാവിന്റെ ദുരന്തവും തമ്മില് സാമ്യം ഉണ്ടായിരുന്നുവെന്നത് ശരിയാണ്. അത് മനസ്സില് വെച്ച് നോക്കുന്നവര്‍ക്ക് പെട്ടെന്ന് ഹെന്റിയെക്കുറിച്ചല്ലേ ഈ വരികള് എന്നു തോന്നുകയും ചെയ്യും. 'നൂറ്റാണ്ടുകള്' പ്രസിദ്ധീകരിച്ച് 3-4 വര്‍ഷം കഴിഞ്ഞാണ് ഹെന്റിയുടെ ദുരന്തം. സ്വഭാവികമായും പലരുടേയും ഭാവന പത്തിവിരിച്ചാടിയിട്ടുണ്ടാവാം. പക്ഷെ വാസ്തവത്തില് സംഭവിച്ചതെന്താണ്? ദുരന്തം നടക്കുന്നതിന് ഏതാനും ദിവസം മുമ്പ് നോസ്ട്രഡാമസ് തന്നെ ഇതേ രാജാവിന്റെ ഗ്രഹനില വിശദമായി പഠിച്ച് ദീര്‍ഘായുസ്സ് പ്രവചിച്ച് ഫലം എഴുതികൊടുത്തിരുന്നതിന് രേഖയുണ്ട്! ഹെന്റിയുടെ മരണശേഷം വിധവയായ കാതറീന് ഡി മെഡിസിയെ സമാശ്വസിപ്പിക്കാനും രാജ്ഞിയുടെ പുത്രന് ദീര്‍ഘായുസ്സാണെന്ന് പ്രവചിക്കാനും അദ്ദേഹം തയ്യാറായി. പക്ഷെ ഈ മകന് പിന്നീട് ഇരുപത്തിനാലാം വയസ്സില് മരണമടഞ്ഞു. രാജ്ഞിയോട് നോസ്ട്രഡാമസ് പറഞ്ഞ മറ്റൊരു കാര്യം കൂടി സമാനമായ രീതിയില് അബദ്ധമായി. സ്‌പെയിന് രാജാവിന്റെ ഭാര്യയായിരുന്ന കാതറിന്റെ സഹോദരി ഗര്‍ഭിണിയാണെന്ന പ്രവചനമായിരുന്നു അത്. സന്തോഷവതിയായ രാജ്ഞി സഹോദരിക്ക് നിറയെ സമ്മാനങ്ങള് അയച്ചുകൊടുത്തെങ്കിലും അവസാനം ഗര്‍ഭിണിയല്ലെന്ന വാര്‍ത്ത കേട്ട് നിരാശപ്പെടേണ്ടി വന്നു. നോസ്ട്രഡാമസ് ഇതൊക്കെ എങ്ങനെ ന്യായീകരിച്ചുവെന്നറിയില്ല. രാജാവിന് ദീര്‍ഘായുസ്സ് നേര്‍ന്നത് രാജ്ഞിയില് നിന്ന് മറച്ചുവെച്ചിട്ടുണ്ടാകുമെന്ന് കരുതാം. രാജ്ഞിയുടെ മകന്റെ അകാലമരണത്തിന് മുമ്പ് നോസ്ട്രഡാമസ് മരിച്ചതുകൊണ്ട് ആ പ്രവചനം ന്യായീകരിക്കേണ്ട കാര്യവുമുണ്ടായിരുന്നില്ലതാനും.\nബാക്കിയൊക്കെ കാര്യവിവരമുള്ള ഒരു ജ്യോതിഷിക്ക് നിസ്സാരമായി ഒഴികഴിവുകള് പറഞ്ഞ് രക്ഷപെടാവുന്നതേയുള്ളു. ജ്യോതിഷത്തില് അതിനെല്ലാമുള്ള വകുപ്പുകളുണ്ടല്ലോ. അല്‍പ്പായുസ്സും ദീര്‍ഘായുസ്സും സുഖമരണവും ദുരന്തവും ഒരാളുടെതന്നെ ജാതകത്തില് വ്യാഖ്യാനിച്ച് കണ്ടെത്തുകയെന്നത് ജ്യോതിഷികളെ സംബന്ധിച്ചിടത്തോളം കേവലം കുട്ടിക്കളി മാത്രം. രണ്ടായാലും ജ്യോതിഷലഹരിക്ക് അടിപ്പെട്ട കാതറീന് നോസ്ട്രഡാമസിന്റെ പ്രവചനപാളിച്ചകളൊന്നും ഒരു പ്രശ്‌നമായിരുന്നില്ലെന്നാണ് ചരിത്രം സാക്ഷ്യപ്പെടുത്തുന്നത്. എക്കാലത്തും ജ്യോതിഷിയുടെ കരുത്ത് വിശ്വാസികളാണ്. ഇവിടെയും കഥ ഭിന്നമായിരുന്നില്ല. ഹെന്റിയുടെ മരണം 'നൂറ്റാണ്ടുകളി'ലെ മേല്‍പ്പറഞ്ഞ വരികളുമായി താരതമ്യപ്പെടുത്തി പ്രചരണം വന്നപ്പോള് നോസ്ട്രഡാമസ് അതിനെ കാര്യമായി പിന്തുണച്ചില്ലത്രെ. പകരം തന്നെ ഒരു പ്രവാചകനായി കാണരുതെന്ന് അപേക്ഷിച്ച് എളിമ നടിക്കാനാണ് അദ്ദേഹം ശ്രദ്ധിച്ചതെന്നും പറയപ്പെടുന്നു.\nചരിത്രം പരിശോധിച്ചാല് മോണ്ട്‌ഗോമറിയുമായി ഹെന്റി നടത്തിയത് ഒരു ദ്വന്ദയുദ്ധമല്ല. ദ്വന്ദയുദ്ധം പോയിട്ട് അതൊരു യുദ്ധം പോലുമായിരുന്നില്ല. ഒരു സമാധാനക്കരാര് ആഘോഷിക്കാന് സംഘടിപ്പിച്ച സല്‍ക്കാരവേളയിലാണ് ഇവര് ഏറ്റുമുട്ടിയത്. അതാകട്ടെ, വിനോദത്തിന്റെ ഭാഗമായുള്ള ഒരു അഭ്യാസപ്രകടനമായിരുന്നു. രാജാവിന് പരിക്കേറ്റത് അബദ്ധത്തില് സംഭവിച്ചുപൊയതാണ്. അതുകൊണ്ടുതന്നെ അവിടെ യുദ്ധഭൂമി, പോരാട്ടം തുടങ്ങിയ പദങ്ങള്‍ക്കൊന്നും യാതൊരു സാംഗത്യവുമില്ല. ഈ പ്രവചനം നോസ്ട്രഡാമസിനെ ജീവിതകാലത്ത് തന്നെ പ്രശസ്തനാക്കിയെന്നാണ് പലരും എഴുതിവിടുന്നുവെങ്കിലും നോസ്ട്രഡാമസ് മരിച്ച് 48 വര്‍ഷങ്ങള്‍ക്ക് ശേഷമാണ് ഈ വരികള് ആദ്യമായി പ്രിന്റ് ചെയ്യപ്പെടുന്നത്. എന്നാല് പ്രസിദ്ധീകരിക്കുന്നതിന് മുമ്പ് തന്നെ രാജ്ഞിയുള്‍പ്പെടെ പലര്‍ക്കും അതിന്റെ കയ്യെഴുത്ത്പ്രതി കണ്ടിട്ടുണ്ടെന്ന് ഊഹിക്കുന്നതില് തെറ്റില്ല.\ncage of gold, two fleets one, put out his eyes തുടങ്ങിയ പ്രയോഗങ്ങളൊന്നും ഹെന്റിയുടെ ദുരന്തവുമായി പൊരുത്തപ്പെടുന്ന പരാമര്‍ശങ്ങളല്ല. ഒന്നാമതായി, ഹെന്റിയുടെ ഹെല്‍മറ്റ് സ്വര്‍ണ്ണം കൊണ്ടുണ്ടാക്കിയതായിരുന്നില്ല. സ്വര്‍ണ്ണം മൃദുലതയുള്ള, വിലപിടിപ്പുള്ള ഒരു ലോഹമാണ്. കുന്തത്തെ തടുക്കാനുള്ള ശേഷിയില്ലാത്തതിനാല് യുദ്ധങ്ങളില് മുഖാവരണമായി സ്വര്‍ണ്ണം ഉപയോഗിക്കാറില്ലെന്ന് ആര്‍ക്കുമറിയാം. സ്വര്‍ണ്ണം പൂശിയതാവാനും വഴിയില്ല. കാരണം അക്കാലത്ത് സ്വര്‍ണ്ണംപൂശല് വിദ്യ പ്രചാരത്തിലുണ്ടായിരുന്നുവെന്ന് വാദിക്കുന്നത് അതിഭാവനയായിരിക്കും. ‘eyes’എന്ന പ്രയോഗവും ശരിയല്ല. കാരണം രാജാവിന്റെ ഒരു കണ്ണില് മാത്രമാണ് കുന്തം കുത്തിക്കയറിയത്. രണ്ട് സേനയും ഒന്നിച്ചു എന്നു പറയുന്നതിനും ഇവിടെ ന്യായീകരണമൊന്നുമില്ല. അവ്യക്തമായി എഴുതപ്പെട്ട ഈ പൊതുപ്രസ്താവങ്ങളില് ഹെന്റിയുടെ അനുഭവത്തിന്റെ ഏകദേശ ഛായ ദര്‍ശിക്കാമെന്ന് മാത്രം. അതായത് വേണമെങ്കില് പറഞ്ഞൊപ്പിക്കാം! ലോകമെമ്പാടും നടന്ന വേറെ പല സംഭവങ്ങള്‍ക്കും ഇതേ ഖണ്ഡിക ഉപയോഗിക്കാം. കാഴ്ചബംഗ്‌ളാവില് കൂട്ടിനുള്ളില് കിടക്കുന്ന രണ്ട് സിംഹങ്ങള് തമ്മില് നടക്കുന്ന പോരാട്ടമാണെന്ന് പോലും പറഞ്ഞ് സാധൂകരിക്കാം. ആര്‍ക്കും എളുപ്പം ഖണ്ഡിക്കാനാവില്ല-ജ്യോതിഷപ്രസ്താവങ്ങളുടെ പൊതുസ്വഭാവമാണിത്.\nവിഖ്യാത ഫ്രഞ്ച് ശാസ്ത്രജ്ഞനായി ലൂയി പാസ്റ്ററെ(Louis Pasteur) കുറിച്ചാണെന്ന് അവകാശപ്പെടുന്ന പ്രവചനം പരിശോധിക്കാം.\nhe will be dishonored by other winds.(I-25)\n്(നഷ്ടപ്പെട്ടു, കണ്ടെത്തി, ദീര്‍ഘകാലം ഒളിഞ്ഞിരുന്നു, പാസ്റ്റര് അര്‍ദ്ധദൈവമായി ആരാധിക്കപ്പെടും. ചന്ദ്രന് അതിന്റെ പൂര്‍ണ്ണചക്രം പൂര്‍ത്തിയാക്കുന്നതിന് മുമ്പ് മറ്റ് കാറ്റുകളാല് അവന് അപമാനിക്കപ്പെടും)\nനോസ്ട്രാഡാമസ് ഭാവിയില് നടക്കുന്ന ഒരു സംഭവത്തിലേയും വ്യക്തികളുടെ പേര് പറഞ്ഞിട്ടില്ലെന്ന് സൂചിപ്പിച്ചല്ലോ. pastor എന്നതിന്റെ ഫ്രഞ്ച് വാക്ക് Pasteur എന്നാണ്. അതായത് ഇതൊരു പൊതുനാമ(genric name)മാണ് മതപുരോഹിതന് എന്നാണ് സാമാന്യേനയുള്ള അര്‍ത്ഥം. ലൂയി പാസ്റ്ററിന്റെ കാര്യത്തില് മാത്രം പേര് സൂചിപ്പിച്ചെന്ന് പറയുന്നതില് കഥയില്ല. അര്‍ദ്ധദൈവമായി മാറി എന്നൊക്കെ പറയുമ്പോള് ഏതോ മതനേതാവിനെയാണ് ഉദ്ദേശിച്ചതെന്ന് കരുതുന്നതാണ് കൂടുതല് യുക്തിസഹം. പത്തൊമ്പാതാം നൂറ്റാണ്ടില് ലൂയി പാസ്റ്റര് നടത്തിയ പ്രതിരോധ വാക്‌സിന് കണ്ടുപിടുത്തവുമായി തട്ടിച്ചുനോക്കുമ്പോള് ചാന്ദ്രചക്രത്തിന്റെ അവസാനം സംബന്ധിച്ച സമയസൂചന മാത്രമാണ് ഏകദേശം ശരിയായി വരുന്നത്. ബാക്കിയൊക്കെ സ്ഥിരം വളച്ചൊടിക്കലും ഒപ്പിക്കലും. ഇതില് ലൂയി പാസ്റ്ററുമില്ല, പേപ്പട്ടിവിഷവുമില്ല, പ്രതിരോധവാക്‌സിനുമില്ല, ചികിത്സയുമില്ല. ആകെപ്പാടെ പാസ്റ്റര് എന്നൊരു വാക്ക് മാത്രം!\n2001 ലെ വേള്‍ഡ് ട്രേഡ് സെന്റര് ആക്രമണത്തെ കുറിച്ച് നോസ്ട്രഡാമസ് പതിനാറാം നൂറ്റാണ്ടില് പ്രവചിച്ചതായിരുന്നു നോസ്ട്രഡാമസ് ആരാധകര് ഈയിടെ ഏറെ ആഘോഷിച്ചത്! ഇതാണ് വരികള്:\n(ഭൂമധ്യത്തില് നിന്നും അഗ്നിപര്‍വതാഗ്നി പുതിയ നഗരത്തെ വിറപ്പിച്ചു കളയും. രണ്ടു മഹാശിലകള് ദീര്‍ഘനേരം പൊരുതിനില്‍ക്കും. ശേഷം അരത്തൂസ ഒരു പുതിയ നദിയെ ചുവപ്പിക്കും)\nഇതാണ് 2001 ലെ ന്യൂയോര്‍ക്കിലെ ഭീകരാക്രമണം! അസ്സല് ഫ്രഞ്ച് വരികളെ വല്ലാതെ വളച്ചൊടിച്ചാണ് ഈ ഖണ്ഡികയുടെ തര്‍ജമകള് പ്രചരിപ്പിക്കപ്പെടുന്നത്. ഇതില് new city എന്നതിന് പകരം Newyork cityഎന്നെഴുതി വിടുന്ന മഹാനുഭാവരുമുണ്ട്. de cite neufue എന്നാണ് ഫ്രഞ്ച് വരികള്. ആ പദത്തിലെങ്ങും ന്യൂയോര്‍ക്ക് വരുന്നില്ലെന്ന് ഫ്രഞ്ച് അറിയാത്തവര്‍ക്കു പോലും പെട്ടെന്ന് മനസ്സിലാകും. ഇംഗ്‌ളണ്ടിലെ യോര്‍ക്ക്‌ഷെയറിലെ കുടിയേറ്റക്കാരാണ് പ്രധാനമായും അമേരിക്കയിലെ തങ്ങളുടെ അധിവാസകേന്ദ്രത്തിന് ന്യൂയോര്‍ക്ക് എന്ന് പേരിട്ടത്. നോസ്‌ട്രോഡാമസിന് വ്യാജവരികള് കുത്തിതിരുകാമെങ്കില് വളച്ചൊടിക്കുന്നതിന് ആരാധകരെന്തിന് മടിക്കണം?!! Newyork cityഎന്ന് കിട്ടി കഴിഞ്ഞാല് പിന്നെ മുന്‍പിന് നോക്കണ്ട കാര്യമില്ലല്ലോ!! ചില തര്‍ജമകളില് അഗ്നിപര്‍വതാഗ്നിയുടെ സ്ഥാനത്ത് പറക്കുന്ന ലോഹയന്ത്രങ്ങള്(flying metal machines)എന്നൊക്കെയാണുള്ളത്. സംശയിക്കേണ്ടതില്ല, മതവെറിയന്‍മാര് റാഞ്ചിയെടുത്ത് വേള്‍ഡ് ട്രേഡ് സെന്ററില് കൊണ്ടിടിച്ച വിമാനങ്ങള് വ്യാഖ്യാനിച്ചെടുക്കാനുള്ള ഭഗീരഥപ്രയത്‌നം തന്നെയാണിത്! നെപ്പോളിയന്, ഹിറ്റ്‌ലര്, ലോകയുദ്ധങ്ങള് എന്നിവയെക്കുറിച്ച് മുന്നറിവ് ഉണ്ടായിരുന്ന നോസ്ട്രഡാമസിന് 2001 ലെ ഭീകരാക്രമണത്തെ കുറിച്ച് മുന്നറിവില്ലാതെ പോകുന്നത് മോശമല്ലേ!?\nപുതിയ നദിയെ ചുവപ്പിക്കും(reddenanew river),അരത്തൂസ (Arethusa)തുടങ്ങിയ പദങ്ങള്‍ക്കും ആരും സ്വപ്‌നേപി വിചാരിക്കാത്ത വ്യാഖ്യാനകസര്‍ത്തുകള് ലഭ്യമാണ്. രണ്ടു മഹാശിലകള്(Two great rocks), ഭൂമധ്യത്തില് നിന്നും വരുന്ന അഗ്നിപര്‍വതാഗ്നി(Volcanic fire from the center of the earth)എന്നത് മുഹമ്മദ് അത്ത ഉള്‍പ്പെടെയുള്ള ഈജ്പിറ്റുകാരായ വിമാന റാഞ്ചികളെ സൂചിപ്പിക്കുന്നതാണെന്നൊക്കെ വ്യാഖ്യാനമുണ്ട്. ഈജിപ്റ്റ് ആഫ്രിക്കയിലും ആഫ്രിക്ക ഭൂമധ്യരേഖയിലുമാണല്ലോ?! വേള്‍ഡ് സെന്റര് തകര്‍ന്നപ്പോള് കുംഭഗോപുരങ്ങളില് വിമാനമിടിച്ചാണ് തീ പടര്‍ന്നത്. അപ്പോള് തീ വരുന്നത് മുകളില് നിന്നാണ്-അതായത് ആകാശത്തുനിന്നും താഴോട്ട്. ഒരു ചേര്‍ച്ചയുമില്ലാത്ത ആദ്യ വരി പോലും പരിഹാസ്യമാണ്. പക്ഷെ ഈ വരികളുടെയൊക്കെ തര്‍ജമകളില് നിന്ന് ഭീകരാക്രമണം വ്യാഖ്യാനിച്ചെടുക്കുകയാണ് നോസ്ട്രഡാമസ് വ്യവസായികള് ചെയ്യുന്നത്. മേല്‍പ്പറഞ്ഞ വരികള് സംബന്ധിച്ച് ഇന്റര്‍നെറ്റില് പ്രചരിപ്പിക്കപ്പെട്ട വരികള് നോക്കൂ: 'In the year of the new century and nine months ... in the city of York there will beagreat collapse, two twin brothers torn apart by chaos ... on the 11th day of the 9th month ... two metal birds would crash into two tall statues....'\nനോക്കൂ, ഇതിലെന്താണ് ഇല്ലാത്തത്?! വിമാനങ്ങള് കൊണ്ടിടിച്ച കാര്യം മാസവും തീയതിയുംവരെ വ്യക്തമാക്കി എഴുതിയിരിക്കുന്നു. നോസ്ട്രഡാമസ് ആരാധകര് ഇത് നേരത്തെ ചൂണ്ടിക്കാട്ടിയിരുന്നുവെങ്കില് പേരില് യോര്‍ക്ക് വരുന്ന (ഉദാ-ഇംഗ്‌ളണ്ടിലെ യോര്‍ക്ക്‌ഷെയറിലും അമേരിക്കയിലെ ന്യൂയോര്‍ക്കിലും) പട്ടണങ്ങളിലെല്ലാം ദുരന്തം ഒഴിവാക്കാനുള്ള തയ്യാറെടുപ്പ് നടത്താമായിരുന്നു. വേറൊന്നുംവേണ്ട, ആ തീയതി മാത്രം മതിയായിരുന്നു! 2001 സെപ്തംബര് 11 ന് മുമ്പ് 'നൂറ്റാണ്ടുകളെ' അധികരിച്ച് നൂറ് കണക്കിന് വ്യാഖ്യാനഗ്രന്ഥങ്ങളും ഡോക്കുമെന്ററികളും ലോകമെമ്പാടും പുറത്തുവന്നിട്ടുണ്ട്. ഇത്ര കൃത്യമായി തീയതിയും സ്ഥലവും സൂചിപ്പിച്ചിട്ടും അവരാരും ഈ പ്രവചനം തിരിഞ്ഞു നോക്കിയതു പോലുമില്ല! പക്ഷെ ഇത്തരം വരികളൊക്കെ വ്യാജവും വളച്ചൊടിച്ചതുമാണെന്ന് അഞ്ചു വര്‍ഷത്തെ ഗവേഷണത്തിന് ശേഷം 'The Secrets of Nostradamus Exposed,' എന്ന പുസ്തകത്തിന്റെ രചിയിതാവായ റെ കംഫോര്‍ട്ട്(Ray Comfort) സ്ഥാപിക്കുന്നുണ്ട്. കംഫര്‍ട്ട് നാസ്തികനോ യുക്തിവാദിയോ അല്ല, മറിച്ച് അറിപ്പെടുന്ന മതസ്‌നേഹിയാണ്.\nഇനി,ഏറെ വാഴ്ത്തപ്പെടുന്ന ഹിറ്റ്‌ലറിനെക്കുറിച്ചുള്ള പ്രവചനം നോക്കാം:\nCries, tears at Malta and the Ligurian side.(IV-68)\n(വീനസില് നിന്നും അത്ര അകലെയല്ലാത്ത സ്ഥലത്ത്, ഏഷ്യാ, ആഫ്രിക്ക എന്നിവിടങ്ങളില് നിന്നും ഏറ്റവും മഹത്തായ രണ്ടെണ്ണം, റൈനില് നിന്നും, ഹിസ്റ്ററില് നിന്നും വന്നവയാണവയെന്ന് പറയപ്പെടുന്നു. നിലവിളികളും കണ്ണുനീരും മാള്‍ട്ടയുടേയും ലിഗൂറിയന്റെയും തീരത്ത്) ഈ നാലുവരികളില് നിന്നും ഹിറ്റ്‌ലറിനെ സൃഷ്ടിച്ചെടുക്കാനായി നൂറുകണക്കിന് പേജുകള് നോസ്ട്രഡാമസ് ആരാധകര് എഴുതിക്കൂട്ടിയിട്ടുണ്ട്. ഹിറ്റ്‌ലറിന്റെ പേരുപോലും ഏതാണ്ട് അതുപോലെ (Hister) പറഞ്ഞുകളഞ്ഞു എന്നതായിരുന്ന പലരേയും ആവേശംകൊള്ളിച്ചത്. നോസ്‌ട്രോഡാമസ് ഈ വരികള് പ്രസിദ്ധീകരിക്കുന്ന കാലത്തും അതിനുമുമ്പും ഹിസ്റ്റര് എന്നാല് ഡാന്യൂബ് നദിയുടെ (River Danube) പേരായിരുന്നു. അതിന് അഡോള്‍ഫ് ഹിറ്റ്‌ലറുമായി യാതൊരു ബന്ധവുമില്ല. ഹിസ്റ്ററില് നിന്ന് വരുന്നുവെന്ന് പറയപ്പെടുന്നു(From the Rhine and Hister they will be said to have come) ഈ വരികളില് പറയുന്നതെങ്കില് ‘From Rhine Hister will come’ എന്നാണ് ചില പുസ്തകങ്ങളില്! എന്തൊക്കെ ചെയ്താലും 'ഹിസ്റ്റര്' എന്നുള്ളത് 'ഹിറ്റ്‌ലര്' ആക്കാന് സാധിക്കില്ല. കാരണം മൂലകൃതിയില് 'ഹില്‍റ്റര്'(Du Ryn& hilter, qu'on dira font venus) എന്നാണ് എഴുതിയിരിക്കുന്നത്.\nഇംഗ്‌ളീഷില് ഹിസ്റ്റര് എന്ന് പറയുന്നതും ഫ്രഞ്ചില് ഹില്‍റ്റര് എന്ന് വിളിക്കുന്നതും ഡാന്യൂബ് നദിയെയാണ്. ഇനി അഥവാ നോസ്ട്രാമസ് അക്ഷരപ്പിശക് പറ്റി അറിയാതെ ‘Hitler’ എന്നെങ്ങാനും ഉപയോഗിച്ചിരുന്നെങ്കില് എന്താകുമായിരുന്നു പുകില്? അഡോള്‍ഫ് ഹിറ്റ്‌ലറുമായി യാതൊരു ബന്ധവുമില്ലാത്ത ഈ വരികള് വെച്ച് നോസ്ട്രഡാമസ് ആരാധകര് ഈ ലോകമെടുത്ത് തിരിച്ചുവെച്ചേനെ! ഏഷ്യയിലില് നിന്നും രണ്ടെണ്ണം എന്നത് ഹിറ്റ്‌ലറും മുസ്സോളിനിയും തമ്മിലുള്ള കണ്ടുമുട്ടലാണെന്നാണ് പ്രവചനകുതുകികളുടെ വ്യഖ്യാനം. ജര്‍മ്മിനിയുമായി ബന്ധപ്പെട്ട ഒരു യുദ്ധത്തെ കുറിച്ച സൂചന വരികളിലുണ്ടെങ്കിലും എത്ര കുഴിച്ചുനോക്കിയാലും അഡോള്‍ഫ് ഹിറ്റ്‌ലറെയോ രണ്ടാം ലോകയുദ്ധത്തെ പറ്റിയോ യാതൊന്നും ഈ വരികളില് കണ്ടെത്താനാവില്ല. രണ്ടാം ലോകയുദ്ധക്കാലത്ത് ആരെങ്കിലും ഇങ്ങനെയൊരു വ്യാഖ്യാനം നടത്തിയതായും അറിവില്ല.\nഒലിവര് ക്രോംബെല്ലിനെ കുറിച്ചാണെന്ന് അവകാശപ്പെടുന്ന വിശ്രുതമായ ഖണ്ഡികയുടെ കാര്യവും സമാനമാണ്.\nHis time approaches so close that I sigh( VIII-76).\nഇതാണ് വരികള്. തര്‍ജമ ഏതാണ്ടിങ്ങനെ: രാജാവെന്നതിനേക്കാള് ഒരു ഇറച്ചിവെട്ടുകാരന്, അജ്ഞാതമായ, താഴ്ന്ന നിലയില് നിന്നും കടന്നുവന്ന് ബലപ്രയോഗത്തിലൂടെ സാമ്രാജ്യം പിടിച്ചെടുത്തു. വിശ്വാസമില്ലാത്ത ഭീരു, നിയമരാഹിത്യത്തിലൂടെ നാട്ടില് ചോര ചിന്തി. അയാളുടെ സമയം ഉടന് അവസാനിക്കുമെന്ന് ഞാന് കാണുന്നു/അവസാനിക്കുമെന്നതില് ഞാന് ആശ്വസിക്കുന്നു.\nപതിനേഴാം നൂറ്റാണ്ടില് ഒലിവര് ക്രോംബെല് (1599-1658)ഇംഗ്ലണ്ടിന്റെ അധികാരം കോമണ്‍വെല്‍ത്തില് നിക്ഷിപ്തമാക്കി ബ്രിട്ടണ് ഭരിച്ചതിനെ കുറിച്ചാണ് ഈ വരികളെന്ന വാദം കുറച്ച് അതിശയോക്തിപരം തന്നെയാണ്. ഇംഗ്‌ളണ്ടിലെ ഭരണാധികാരികള് മുഴുവന് എടുത്തുനോക്കുമ്പോള് ക്രോബെല്ലിന്റെ പേരാണ് ഈ ഖണ്ഡികയുമായി കുറെയെങ്കിലും സാമ്യം തോന്നിക്കുക എന്നതു ശരിതന്നെ. താഴ്ന്ന റാങ്കില് നിന്ന് ഉയര്‍ന്നുവന്ന ആളാണെന്ന് വേണമെങ്കില് പറയാമെങ്കിലും കുലീന കുടുംബമായിരുന്നു അദ്ദേഹത്തിന്റേത്. ഒരു ഇറച്ചിവെട്ടുകാരനെപ്പോലെ ക്രൂരതകള് കാട്ടിയെന്നും വാദിക്കാമെങ്കിലും അദ്ദേഹമോ കുടുംബമോ ഒരിക്കലും മാംസക്കച്ചവടക്കാരായിരുന്നില്ല. ഭീരുവായിരുന്നുവെന്നും ആരോപിക്കാം പക്ഷെ ക്രോംബെല്ലിന് വിശ്വാസമില്ലായിരുന്നുവെന്ന് ആര്‍ക്കും പറയാനാവില്ല. കടുത്ത പ്രോട്ടസ്റ്റന്റ് വിശ്വാസിയായിരുന്നു അദ്ദേഹം. Paradise Lost, Pardise regained തുടങ്ങിയ മതാധിഷ്ഠിതമായ ഇതിഹാസകാവ്യങ്ങള് എഴുതിയ ജോണ് മില്‍ട്ടണായിരുന്നു അദ്ദേഹത്തിന്റെ ലാറ്റിന് സെക്രട്ടറി.\nഫ്രഞ്ച് വിപ്‌ളവത്തെക്കുറിച്ച് നോസ്ട്രാഡാമസ് പ്രവചിച്ചുവെന്ന് വാദിക്കുന്നവര് പരക്കെ ഉന്നയിക്കുന്ന വരികളാവട്ടെ അടുത്തത്:\nNarbonne and Salces we have oil for knives. IX-23\nമുറിവേറ്റ/രോഗം ബാധിച്ച ഏക ഭാഗം അലങ്കരിക്കപ്പെടും. ടൈല് കടക്കാനായി സംഘര്‍ഷം തിരിച്ചെത്തുന്നു. അഞ്ഞൂറ്/അഞ്ഞൂറ്റിയൊന്ന് ചതിയന്‍മാര് ആദരിക്കപ്പെടും. നര്‍ബോണിലും സല്‍സസിലും കത്തിക്ക് മൂര്‍ച്ച കൂടും.\nസത്യത്തില് ഇവിടെയും ഫ്രഞ്ചില് നിന്ന് ഇംഗ്‌ളീഷിസേക്ക് തര്‍ജമ ചെയ്യുന്നിടത്ത് കളികള് ഏറെയും നടന്നിട്ടുളളത്. തങ്ങള് ഉദ്ദേശിക്കുന്ന അര്‍ത്ഥം ലഭിക്കത്തക്ക രീതിയില് ഇഷ്ടപ്പെട്ട വാക്കുകള് തിരുകി കയറ്റാന് ബന്ധപ്പെട്ടവര് ശ്രദ്ധിക്കാറുണ്ട്. ലൂയി പതിനാലമാന്റെ ഭാര്യയായ മേരി അന്റോണിറ്റയെ(Queen Marie Antoinette of France)കുറിച്ചും ഫ്രഞ്ച് വിപ്‌ളവത്തെ കുറിച്ചുമാണ് ഈ വരികളെന്നാണ് അവകാശം. ഫ്രഞ്ചില് മേരിക്ക് Marie എന്നാണ് എഴുതുക. അതല്ലാതെ വേറെ സ്‌പെല്ലിംഗ് ഉപയോഗിക്കാറില്ല. അസ്സല് വരികളില് “Le part soluz mary fera mittre” എന്നാണുള്ളത്. അതില് കാണുന്ന mary ക്ക് എന്ന Marie തര്‍ജമ കൊടുത്താണ് ഈ വരികള് മേരി അന്റോണിറ്റയില് കൊണ്ട് ചെന്ന് കെട്ടിയത്. മേരിയുടെ പേര് മാത്രം നോസ്ട്രഡാമസ് ഇംഗ്‌ളീഷില് എഴുതിയെന്ന് വാദിക്കാമല്ലോ?! മേരിയെ കിട്ടിയാല്\nമേരി അന്റോണിറ്റയെ കിട്ടും, മേരി അന്റോണിറ്റയെ കിട്ടിയാല് ഫ്രഞ്ചുവിപ്‌ളവം കിട്ടും!! അതുപോലെ തന്നെ ഇതില് thuille എന്ന പദത്തിന് ചില നോസ്ട്രഡാമസ് ആരാധകര് Tuillerie garden എന്ന അര്‍ത്ഥം കൊടുത്തു. മേരി അന്റോണിറ്റ കൊട്ടാരത്തില് നിന്നും പോയത് ഈ ഉദ്യാനത്തിലേക്കാണ്. പക്ഷെ സത്യത്തില് ഫ്രഞ്ചിലെ tile ന് ഓട് എന്ന അര്‍ത്ഥമാണുള്ളത്. നര്‍ബോണി തെക്ക് പടിഞ്ഞാറന് ഫ്രാന്‍സിലെ ഒരു പട്ടണമാണ്. ഫ്രഞ്ച വിപ്‌ളവുമായി പ്രകടമായ യാതൊരു ബന്ധവും ഈ പട്ടണത്തിനില്ല(വേണമെങ്കില് ഉണ്ടാക്കാം!).\nനോസ്ട്രഡാമസിന്റെ വിഖ്യാത പ്രവചനങ്ങളില് ഒന്നാണത്രെ രണ്ടാം ലോകയുദ്ധകാലത്ത് അമേരിക്ക ജപ്പാനിലെ അണുബോംബിട്ട സംഭവം. അതിനായി പലരും കണ്ടുവെച്ചിരിക്കുന്ന വരികള് താഴെക്കാണുന്നവയാണ്:\ncrying to the great immortal God for relief.(II-6)\nവാതിലിനടുത്തും നഗരത്തിനുള്ളിലും മുമ്പ് കണ്ടിട്ടില്ലാത്തവിധം ഭീകരത ആഞ്ഞടിക്കും. പട്ടിണിക്കൊപ്പം പ്‌ളേഗ് വിരുന്നിനെത്തും. ജനങ്ങള് ഉരുക്കുമൂലം നശിപ്പിക്കപ്പെടും. അനശ്വരനായ മഹാദൈവത്തോട് ആശ്വാസത്തിനായി നിലവിളിക്കും.\nഫ്രഞ്ചില്“Portes”എന്നാല് വാതില്, ഇടനാഴി എന്നൊക്കെയാണ് അര്‍ത്ഥം. വരി കാണുമ്പോഴറിയാം, നോസ്ട്രഡാമസിന്റെ കാലത്തൊക്കെ സംഭവിക്കുന്നതു പോലെയുള്ള പകര്‍ച്ചവ്യാധിയും പട്ടിണിയുമൊക്കെയാണ് ഇവിടെ സൂചിപ്പിക്കപ്പെടുന്നത്. ഇരുപതാം നൂറ്റാണ്ടില്‍ലെത്തുമ്പോള്‍പ്‌ളേഗും പട്ടിണിയുമൊക്കെ യൂറോപ്പില് പ്രസക്തമല്ല. ജപ്പാനില് ആണവസ്‌ഫോടനത്തോട് അനുബന്ധിച്ച് പ്‌ളേഗ് പൊട്ടിപുറപ്പെട്ടതുമില്ല. രണ്ടാമത്തെ വരിക്ക് അവിശ്വസനീയമായ എണ്ണം മനുഷ്യര് മരിച്ചുവീണു എന്നൊക്കെ തര്‍ജമ ചെയ്ത് ഒപ്പിക്കുന്നത് കാണാം. പിന്നെ ആധുനിക കാലവുമായി ബന്ധമുണ്ടെന്ന് പറയാവുന്ന പദം ഉരുക്കാണ്(steel). പക്ഷെ നോസ്ട്രഡാമസിന്റെ കാലത്ത് ഉരുക്ക് എന്നാല് ആയുധങ്ങള് എന്ന അര്‍ത്ഥമേ ഉണ്ടായിരുള്ളു. ഇതിലെങ്ങും രണ്ടാം ലോകയുദ്ധവും അമേരിക്കയും ജപ്പാനും ആകാശത്തുനിന്നുള്ള ബോംബ് വര്‍ഷമോ ഒന്നും കാണാനില്ല. പകുതി തര്‍ജമയിലെ കമിഴ്ത്തുവിദ്യയും ബാക്കി വ്യാഖ്യാനഫാക്ടറിയിലെ പണികളും ചേര്‍ത്താണ് ഇല്ലാത്ത അര്‍ത്ഥങ്ങള് നോസ്ട്രഡാമസിന്റെ വരികള്‍ക്ക് കല്‍പ്പിച്ച് നല്‍കിയത്. ഇതൊക്കെയാണ് ഏറ്റവും പ്രശസ്തമായ പ്രവചനങ്ങളുടെ വിശേഷങ്ങള്. കൂടുതല് ഉദാഹരണങ്ങള് വിസ്താരഭയത്താല് ഒഴിവാക്കുന്നു.\nഇനി, ഒരേ ഖണ്ഡിക തന്നെ പലരെ കുറിച്ചും പ്രചരിപ്പിക്കുന്നതാണ് അടുത്ത കൗതുകം. നെപ്പോളിയന്റെ ഉയര്‍ച്ച വര്‍ണ്ണിക്കുന്നതായി വിശേഷിപ്പിക്കപ്പെടുന്ന ഖണ്ഡിക മറ്റ് പലരുടേ കാര്യത്തിലും സാധുവാകുന്നുണ്ട്.\nThat he is lessaprince thanabutcher.(I:60)\n(ഇറ്റലിക്ക് സമീപത്ത് ഒരു നേതാവ് ജനിക്കും, സാമ്ര്യാജ്യം നേടാനുള്ള അയാളുടെ പ്രയാണം കുറച്ച് കടുപ്പമായിരുക്കും. അവന്റെ അനുയായികളില് നിന്നും കേട്ടറിഞ്ഞവര് പറയും. രാജകുമാരന് എന്നതിനേക്കാള് അയാളൊരു ഇറച്ചിവെട്ടുകാരനാണ്)\n“near Italy” എന്ന വാക്ക് കുറെയധികം പ്രദേശങ്ങള്‍ക്ക് ബാധകമാണ്. ഓസ്ട്രിയ മുതല് കോഴ്‌സിക്ക, ഫ്രാന്‍സ്, സ്വിറ്റ്‌സര്‍ലന്‍ഡ്, ഗ്രീസ്, പഴയ യൂഗോസ്‌ളാവിയ... ഒക്കെ ഇറ്റലിക്ക് സമീപം വരും. അങ്ങനെ വരുമ്പോള് നെപ്പോളിയന്(Napoleon/1769–1821) മാത്രമല്ല അഡോള്‍ഫ് ഹിറ്റ്‌ലറും(Adolph Hitler/1889–1945) റോമന് ചക്രവര്‍ത്തിയായി ഫെര്‍ഡിനാന്‍ഡ് രണ്ടാമനും(Emperor Ferdinand II/1578–1637)ഈ ഖണ്ഡികയിലെ നേതാവിന് യോജിച്ചവര് തന്നെ. ഇനി ഇതില് പറയുന്നത് സ്വിററ്‌സര്‍ലന്‍ഡുകാരനായ ടെന്നീസ് ഇതിഹാസം റോജ്ര് ഫെഡററിനെ കുറിച്ചാണെന്ന് വ്യാഖ്യാനിച്ചാലും കേട്ടുകൊണ്ടു നില്‍ക്കുകയേ നിവര്‍ത്തിയുള്ളു! പതിനാലാം നൂറ്റാണ്ടിലും ഫ്രഞ്ചും ഇരുപതാം നൂറ്റാണ്ടിലെ ഇംഗ്‌ളീഷും തമ്മിലുള്ള പൊരുത്തക്കേടും തര്‍ജമയിലെ പ്രസരണനഷ്ടവുമാണ് സൂചനകള് ദുരൂഹമാക്കുന്നത്. നടന്ന സംഭവങ്ങള്‍ക്ക് അനുസൃതമായി പരിഭാഷ പരുവപ്പെടുത്തിയെടുക്കുക എന്ന സുകുമാരകലയാണ് ആദ്യഘട്ടം. ലക്ഷ്യമിടുന്ന അര്‍ത്ഥം ലഭിക്കത്തക്ക രീതിയില് വരികളെ തിരിച്ചു പാകപ്പെടുത്തിയ(retrofitting) ശേഷം ഭാവനാലോലുപരായി അവയൊക്കെ വ്യാഖ്യാനിക്കുന്നു!\nനോസ്ട്രഡാമസ് പ്രവചിക്കാത്തതായി ഈ ലോകത്ത് യാതൊന്നുമില്ല. സാമ്പത്തികമാന്ദ്യം മുതല് സദാം ഹുസൈന് വരെ, കെന്നഡിയുടെ മരണം മുതല് മനുഷ്യന്റെ ചാന്ദ്രയാത്ര വരെ,ഹൈഡ്രജന് ബോംബു മുതല് ബാരക്ക് ഒബാമ വരെ, ഇന്റര്‍നെറ്റു മുതല് ഒസാമ ബിന് ലാദന് വരെ അദ്ദേഹത്തിന്റെ പിടലിക്ക് വെച്ചു കൊടുത്തിട്ടുണ്ട്. വ്യാഖ്യാനിച്ച വരികളേക്കാള് സ്‌തോഭജനകമാണ് യാതൊരുവിധ വ്യാഖ്യാനത്തിനും വഴങ്ങാത്ത 'നൂറ്റാണ്ടുകളി'ലെ ഖണ്ഡികകള്! അവയൊക്കെ ഭാവിയിലേക്കുള്ള നേര്‍സൂചകങ്ങളാണത്രെ. എത്രയെത്ര രഹസ്യങ്ങളും നിഗൂഡതകളുമാണ് അവയിലൊക്കെ അടക്കം ചെയ്തിരിക്കുന്നതെന്ന് ആര്‍ക്കും പറയാനാവില്ലെന്ന് നോസ്ട്രഡാമസിന്റെ ആരാധകര് ആവേശത്തോടെ ആണയിടുന്നു. ആദ്യം സംഭവം നടന്നുകിട്ടട്ടെ, അതിനെക്കുറിച്ച് നോസ്ട്രഡാമസ് എന്തു പറഞ്ഞുവെന്ന് പിന്നീട് പരിശോധിച്ച് പറയാം എന്ന നിലപാടാണ് ആരാധകര് പൊതുവെ സ്വീകരിച്ചു കാണുന്നത്.\nശാസ്ത്രീയ കണ്ടുപിടുത്തങ്ങള് നിര്‍ലജ്ജം ഏറ്റെടുത്ത് തങ്ങളുടെ മതപുസ്തകത്തിലെ വരികളെടുത്ത് വളച്ചൊടിച്ച് ഇതാണ് ശാസ്ത്രം കണ്ടെത്തിയത് എന്നൊക്കെ ആക്കിക്കൂട്ടുന്ന മതതന്ത്രം തന്നെയാണ് നോസ്ട്രഡാമസ് അനുകൂലികള് സ്വീകരിക്കുന്നത്. സംഭവം നടന്നുകഴിഞ്ഞ് പറയുന്നതിനെ പ്രവചനം എന്നെങ്ങനെ വിളിക്കുമെന്ന സരളമായ ചോദ്യം അവിടെ ഉയരുന്നുണ്ട്. ഒരു കാര്യം സംഭവിച്ച് കഴിഞ്ഞ് അറിയുന്നത് കേവലം ചരിത്രപഠനം മാത്രമാണ്. നോസ്ട്രഡാമസ് എ.ഡി. 3056 വരെയുള്ള കാര്യങ്ങള് പ്രവചിച്ചുവെന്ന് പറയുന്നു. എന്തൊക്കെയാണ് ആ സംഭവങ്ങള്? ഒരെണ്ണംപോലും കൃത്യമായി പറയാന് ആര്‍ക്കും സാധിക്കുന്നില്ല. സംഭവിച്ചുകഴിഞ്ഞ് ഇല്ലാത്ത അര്‍ത്ഥമൊക്കെ കുത്തിത്തിരുകി 'അതാണ് ഇത്'എന്നൊക്കെ പറഞ്ഞ് ജനത്തെ കബളിപ്പിക്കുന്നത് ഉദാത്തമല്ല. ആവേശം പൂണ്ട നോസ്ട്രഡാമസ് അനുകൂലികളുടെ വെമ്പല് കാരണം ഒരേ ഖണ്ഡിക പലര്‍ക്കും ഭിന്ന സംഭവങ്ങളായി മാറുന്നത് സാധാരണ കാഴ്ചയാണ്. തൊപ്പിക്കനുസരിച്ച് തല മുറിക്കാമെന്ന ആത്മവിശ്വാസത്തോടെ വരികളുമായി അനുയോജ്യ വ്യക്തികളേയും സംഭവങ്ങളേയും തേടി ഉഴറുകയാണവര്.\nനോസ്ട്രാഡാമസിന്റെ പ്രവചനങ്ങളെക്കുറിച്ച് എഴുതുകയും ഗവേഷണം നടത്തുകയും ചെയ്യുന്നവരെല്ലാം അവരവരുടെ ശൈലിയിലും കാഴ്ചപ്പാടിലുമാണ് നോസ്ട്രഡാമസിന്റെ പ്രവാചകത്വത്തെ വാഴ്ത്തുന്നത്. 'നൂറ്റാണ്ടുകളി'ലെ വരികളുടെ പൊതു സ്വഭാവമാണ് ഏവരേയും തുണയ്ക്കുന്നതെന്നതില് തര്‍ക്കമില്ല. അവ്യക്തവും ഭിന്ന അര്‍ത്ഥങ്ങള് ആരോപിക്കാന് സാധിക്കുന്നതുമായ കൃത്യതയില്ലാത്ത പൊതുപ്രസ്താവങ്ങളാണ് അവയെല്ലാം തന്നെ.They are all vague, ambiguous, non-specific general satements. പൊതുവില് ഏതൊരു പ്രവചനവിദ്യക്കാരനും അനുവര്‍ത്തിക്കുന്ന തന്ത്രം മാത്രമാണിത്. ഇത്തരം പ്രസ്താവങ്ങള് ശരിയാണെന്നോ തെറ്റാണെന്നോ തെളിയിക്കാനാവില്ല. എന്തിനെക്കുറിച്ചാണ് വിവരിക്കുന്നതെന്ന് പോലും അറിയാതെ ഒരു കാര്യം തെറ്റോ ശരിയോ എന്നെങ്ങനെ നിര്‍ണ്ണയിക്കാനാവും?! ഒരു ഉത്തമ പ്രവചനത്തിന് വേണ്ടുന്ന അസത്യവല്‍ക്കരണക്ഷമത(falsifiability), ആവര്‍ത്തക്ഷമത(Repeatability), പ്രാപഞ്ചികത്വം(universality) തുടങ്ങിയ മൂന്ന് ഗുണങ്ങളും അവയ്ക്കില്ല.\nഭാവനാവിനിമയത്തിന്റെ തോതനുസരിച്ച് പല പ്രവചനങ്ങളും കൃത്യമായി ഫലിച്ചതായി നമുക്ക് അനുഭവപ്പെടാം. പക്ഷെ കൃത്യമായ വിശദാംശങ്ങള് സൂചിപ്പിച്ച് പ്രവചനങ്ങള് നടത്തുന്നത് പ്രവാചകരെ സംബന്ധിച്ചിടത്തോളം ആപത്കരമാണ്. ഒന്നും കൃത്യമായോ വ്യക്തമായോ പറയാതിരിക്കുക എന്ന കാലാതിവര്‍ത്തിയായ പ്രപചനതന്ത്രം പയറ്റാന് മറന്നവരെല്ലാം പരിഹാസ്യരായിട്ടുണ്ട്. അസത്യവല്‍ക്കരണക്ഷമത നേരിയ തോതില് പ്രകടമാകുന്ന ചുരുക്കം ചില വരികളില് നോസ്ട്രഡാമസ് പരാജയപ്പെട്ടതിന്റെ കാരണവും മറ്റൊന്നല്ല. നോസ്ട്രഡാമസിന്റെ പ്രവചനവിജയത്തിന് വസ്തുനിഷ്ഠ തെളിവില്ലെന്ന് മാത്രമല്ല കൃത്യമായി ചില സംഭവങ്ങളോ വര്‍ഷങ്ങളോ ചൂണ്ടിക്കാട്ടിയപ്പോഴൊക്കെ അവ യാഥാര്‍ത്ഥ്യവുമായി പൊരുത്തപ്പെടുന്നില്ലെന്ന് തെളിയിക്കാനായിട്ടുണ്ട്. കൃത്യമായ തീയതി (specific date of occurrence) ചൂണ്ടിക്കാട്ടിയെന്ന് കരുതപ്പെടുന്ന III:77 ലെ പേര്‍ഷ്യയെ കുറിച്ചുള്ള അമ്പേ പാളിപ്പോയ പ്രവചനം നല്ലൊരു ഉദാഹരണമാണ്:\n(ഏരീസിന്റെ മൂന്നാം ഋതുവില് 1727 ഒക്‌ടോബറില് ഈജിപ്റ്റില് നിന്നുള്ളവര് പേര്‍ഷ്യന് രാജാവിനെ കീഴടക്കും. സംഘര്‍ഷം, മരണം, നഷ്ടം, ക്രിസ്തുമതം വീണ്ടും അപമാനിക്കപ്പെടും)\nഇവിടെ രണ്ടാമത്തെ വരിയിലെ ജ്യോതിശാസ്ത്രക്കണക്കനുസരിച്ച് തീയതി “1727 in October” ആണ്(Leoni 1982, 213; Robb 1961, 59)-അതാണ് സാമാന്യബുദ്ധിക്ക് നിരക്കുന്ന വാദം. എന്നാല് ലെ വെര്‍ട്ടിനെപ്പോലുള്ളവര് (LeVert 1979, 181)വരിയിലെ മധ്യവിരാമം(caesura) ചൂണ്ടിക്കാട്ടി October 27, 1700 എന്ന് വായിക്കണമെന്ന് അഭിപ്രായപ്പെടുന്നുണ്ട്. പക്ഷെ ഈ കണക്കുകൂട്ടല് അതിഭാവനയാണ്. എന്തായാലും പതിനെട്ടാം നൂറ്റാണ്ടിലെ ഏത് വര്‍ഷം പരിഗണിച്ചാലും(1700,1727) ഈ പ്രവചനം തെറ്റാണ്. ചില നോസ്ട്രഡാമസ് ആരാധകര് 1517 എന്നൊരു വര്‍ഷം വ്യാഖ്യാനിച്ച് അന്ന് തുര്‍ക്കി ഈജിപ്റ്റ് കീഴടക്കിയതിനെ കുറിച്ചാണെന്ന് വരിയെന്ന് പറഞ്ഞ് രക്ഷാപ്രവര്‍ത്തനം നടത്താന് ശ്രമിക്കാറുണ്ട്. ആര് ആരെ കീഴടക്കിയെന്നതുപോലും തര്‍ക്കവിഷയമാണ്! 1550 ന് ശേഷം പ്രസിദ്ധീകരിച്ച ഒരു പുസ്തകത്തില് 1517 ന് നടന്ന സംഭവത്തെ കുറിച്ച് എഴുതിയാല് അതെന്ത് പ്രവചനമാണ് എന്നുപോലും പരിഗണിക്കാതെയാണ് ഈ ബദ്ധപ്പാടൊക്കെ. ലിയോണിയുടെ അഭിപ്രായത്തില് 1517 ല് തുര്‍ക്കികള് പേര്‍ഷ്യന് രാജാവിനെ പരാജയപ്പെടുത്തുകയോ ബന്ധനസ്ഥനാക്കുകയോ ചെയ്തിട്ടില്ല. ക്രിസ്തുമതത്തിന് പ്രത്യേകിച്ചെന്തെങ്കിലും അപമാനം(‘the Cross disgraced’) സംഭവിച്ചതായും രേഖയില്ല. ഇനി, ഈജിപ്റ്റ് എന്ന വാക്ക് വാചികമായിതന്നെ എടുത്താലും രക്ഷയില്ല. 1555 ന് ശേഷം ഈജിപ്റ്റും പേര്‍ഷ്യയും തമ്മില് യുദ്ധമുണ്ടായിട്ടില്ല,കുറെക്കൂടി വ്യക്തമായി പറഞ്ഞാല് ബി.സി ആറാം നൂറ്റാണ്ടിന് ശേഷം യുദ്ധങ്ങളൊന്നുമില്ല. അബദ്ധത്തില് സമയവും തീയതിയും പറഞ്ഞ് പരാജയപ്പെടുന്ന ജ്യോതിഷികളുടെ സ്ഥിരം അനുഭവം തന്നെയാണ് ഇവിടെയും. തീയതി വ്യക്തമാക്കി കഴിഞ്ഞതിനാല് ഭാവിയില് ഈ വരികളുമായി പൊരുത്തപ്പെടുന്ന ചില സംഭവങ്ങള് ലോകത്തെവിടെയെങ്കില് നടന്നാല് അതുമായി പൊരുത്തപ്പെടുത്തി കാണിക്കാനുമാവില്ല. 'തീയതി രേഖപ്പെടുത്തിയ പരാജയം'(“a well-dated failure”) എന്നാണ് എഡ്ഗാര് ലിയോണി ഈ പ്രവചനത്തെ വിശേഷിപ്പിക്കുന്നത്.\nമതപണ്ഡിതനായ റെ കംഫര്‍ട്ടിനെ (Rey Comfort) പോലുള്ളവര് പറയുന്നതനുസരിച്ച് നോസ്ട്രാഡാമിസിന്റെ പ്രവചനം മുഴുവന് ബൈബിള് പ്രവചനങ്ങളുടെ ലജ്ജാകരമായ കോപ്പിയടിയാണ്. ബല്‍ജിയംകാരനായ പ്രൊഫ.റൂഡി കാമ്പിയര് കാംബ്രോണ് ആശ്രമത്തിന്റെ ചരിത്രത്തെ കുറിച്ച് നടത്തുന്ന പരാമര്‍ശങ്ങളെ സാധൂകരിക്കുന്ന വാദമാണത്. ഇസ്രയേലിന് സ്വന്തം രാജ്യം കിട്ടുന്നത്, അന്തിക്രിസ്തുവിന്റെ വരവ്, ഭാവിയില് സൂര്യനില് അടയാളങ്ങള് സംഭവിക്കുമെന്നത്... തുടങ്ങിയ പ്രവചനങ്ങളൊക്കെ ബൈബിള് വായിച്ച് മനസ്സിലാക്കിയ ശേഷം നിറംപൂശി മറ്റൊരു രീതിയില് പകര്‍ത്തിവെച്ചതാണ് 'നൂറ്റാണ്ടുകള്' എന്നാണ് കംഫര്‍ട്ടിന്റെ അഭിപ്രായം. താനതിനെ കുറിച്ച് വിജയകരമായ ഒരു ഡോക്കുമെന്ററിയും ഒരു ഗ്രന്ഥവും ചെയ്തിട്ടുണ്ടെന്നും കംഫര്‍ട്ട് പറയുന്നു.(‘‘I found that he stole his 'prophecies' from the Bible (which he read in secret), revised them, and claimed them as his own. I even produced an award-winning documentary and wroteabook called Nostradamus, Attack on America’’(/http://www.worldviewweekend.com/worldview-times/article.php?articleid=3527).\nതികഞ്ഞ മതസ്‌നേഹിയായ കംഫര്‍ട്ടിന്റെ വാദം അങ്ങനെ തന്നെ വിട്ടേക്കു, പക്ഷെ അദ്ദേഹം തുടര്‍ന്ന് നടത്തുന്ന ഒരു നിരീക്ഷണമാണ് ഏറെ കൗതുകകരം. അതായത് നോസ്ട്രഡാമസിന്റെ പ്രവചനങ്ങളൊക്കെ ജാതകമെഴുത്ത്, ടാരറ്റ് കാര്‍ഡുകള് എന്നിവ പോലെ ആര്‍ക്കും ആവശ്യാനുസരണം എങ്ങനെ വേണമെങ്കിലും വളച്ചൊടിക്കാവുന്നവിധം അവിശ്വസനീയമായ തോതില് പൊതുവായ പ്രസ്താവങ്ങളാണെന്നും(‘incredibly generic’) പക്ഷെ ബൈബിള് അങ്ങനെയല്ലെന്നുമാണ് കംഫര്‍ട്ടിന്റെ വിധിനിര്‍ണ്ണയം. ബൈബിളിലെ പ്രവചനങ്ങള് മുഴുവന് വിശദവും കൃത്യവുമാണത്രെ!(‘’His 'predictions,' though, are incredibly generic (just as horoscopes and tarot cards are), and people can read into them any meaning they want to.That isn't true with biblical prophecies. They are extremely detailed and precise.’’) ഇവിടെ സത്യത്തില് കംഫര്‍ട്ട് മലര്‍ന്നു കിടന്ന് മേല്‍പ്പോട്ട് തുപ്പുകയല്ലേ?! ബൈബിള് പ്രവചനങ്ങള് കൃത്യവും വിശദവുമാണെങ്കില്(‘detailed and precise’) അത് മോഷ്ടിച്ച് നോസ്ട്രഡാമസ് എഴുതിയപ്പോള് എങ്ങനെ വെറും ജാതകമെഴുത്തിന്റെ നിലവാരത്തിലേക്ക് തരംതാണു?!\nറേ കംഫര്‍ട്ടിനെ പോലെയുളള മതവക്താക്കള് പോലും ആര്‍ക്കും എന്തും പറയാവുന്ന രീതിയില് നിഗൂഡവും അജ്ഞേയവുമായ വരികളില് നിന്ന് ശതകോടികള് ഉണ്ടാക്കുന്ന വിദ്യയാണ് നോസ്ട്രഡാമസ് ആരാധകര് പയറ്റുന്നതെന്ന് പറയുമ്പോള് കൂടുതല് വിശദീകരണം ആവശ്യമില്ല. ഭാവിയില് തന്റെ രചനകള് ഇത്രയും സമ്പത്ത് വാരിക്കൂട്ടുമെന്ന് ഒരു പക്ഷെ നോസ്ട്രാമസ് പോലും ഊഹിച്ചിട്ടുണ്ടാവില്ല. ലോകമെമ്പാടും നിലനില്‍ക്കുന്ന അന്ധവിശ്വാസ ത്വരയും യുക്തിഹീനതയുമാണ് നോസ്ട്രഡാമസുമാരെ സൃഷ്ടിക്കുന്നതെന്ന് സാമാന്യേന പറഞ്ഞുവെക്കാമെങ്കിലും അതു മാത്രമല്ല കാരണം. നോസ്ട്രഡാമസ് പ്രവചനങ്ങളുടെ വശ്യതയ്ക്ക് അടിപ്പെട്ടവരില് അവിശ്വാസികളും ജ്യോതിഷവിരുദ്ധരുമുണ്ട്. മനുഷ്യമസ്തിഷ്‌ക്കത്തിന്റെ ഒരു പൊതു സ്വഭാവമാണിവിടെ നിര്‍ണ്ണായകമാകുന്നത്. അജ്ഞേയവും അജ്ഞാതവുമായി പ്രപഞ്ചപ്രതിഭാസങ്ങള് നിര്‍ധാരണം ചെയ്യാനായി കഥകള് നെയ്യാനും ഘടനകള് കണ്ടെത്താനുമുള്ള (pattern seeking and story telling)ത്വരയാണത്. മിക്കപ്പോള് ശൂന്യമായ മനസ്സോടെ 'നൂറ്റാണ്ടുകളി'ലെ വരികള് വായിച്ചാല് ഒരു വിവരവും കിട്ടിയെന്ന് വരില്ല. പക്ഷെ ഏതെങ്കിലും സംഭവമോ വ്യക്തിയേയോ മനസ്സില് കരുതി വായിച്ചു തുടങ്ങിയാല് കളി മാറും. ഇളകി മറിയുന്ന മേഘങ്ങളില് ഇഷ്ടരൂപങ്ങളും ഘടനകളും കണ്ടെത്തുന്ന മസ്തിഷ്‌ക്കപ്രവണത തന്നെയാണ് ഇവിടെയും സക്രിയമാകുന്നത്. ഘടനകള് കണ്ടെത്തുന്ന മസ്തിഷ്‌ക്കം ക്രമേണ അതിനെ സാധൂകരിക്കുന്ന കഥകളും വ്യാഖ്യാനങ്ങളും നിര്‍മ്മിക്കുന്നു.\nനോസ്ട്രഡാമസിന്റെ പ്രസ്താവനകള് മറ്റുള്ളവയേയും മറ്റുള്ളവരേയും(the other and the others) കുറിച്ചാണ്. ഇതിലും എളുപ്പമാണ് ജ്യോതിഷം, താംബൂലശാസ്ത്രം, ഹസ്തരേഖാശാസ്ത്രം, മഷിനോട്ടം, നാഡിജ്യോതിഷം, പക്ഷിശാസ്ത്രം തുടങ്ങിയ വിദ്യകള് പുറപ്പെടുവിക്കുന്ന പ്രവചനപ്രസ്താവങ്ങള് സാധൂകരിച്ചെടുക്കാന്. കാരണം അവിടെ കാര്യങ്ങള് വ്യക്തിപരമാണ്;പ്രവചനങ്ങളെല്ലാം വ്യാഖ്യേതാവിനെക്കുറിച്ച് തന്നെയാണ്. സ്വഭാവികമായും അവയില് 'ശരി കണ്ടെത്തുക'താരതമ്യേന എളുപ്പമായിരിക്കും. വേണ്ടത്ര ബൗദ്ധിക അവബോധം സൃഷ്ടിക്കാനായില്ലെങ്കില് ഒരുപക്ഷെ എഡി. 3056 വരെ നോസ്ട്രാഡാമസ് വ്യവസായം ഇരമ്പിയാര്‍ത്താലും അത്ഭുതപ്പെടാനില്ല. കാര്യമായ മുതല്‍മുടക്കൊന്നുമില്ലാതെ കോടികള് കൊയ്‌തെടുക്കാമെങ്കില് കുറഞ്ഞപക്ഷം സാഹിത്യരചനയെന്ന പേരിലെങ്കിലും വാണിഭം തീര്‍ച്ചപ്പെടുത്താം. വസ്തുനിഷ്ഠതയും ആധികാരികതയുമൊന്നും അവിടെ ഒരു വിഷയമേയല്ല. സമൂഹത്തിന്റെ അയുക്തിവല്‍ക്കരണം ലക്ഷ്യമിടുന്നവര് കൂടെക്കൂടി നിറുത്താതെ കയ്യടിക്കുകയും തങ്ങളുടെ പങ്ക് നന്ദിപൂര്‍വം കൈപ്പറ്റുകയും ചെയ്യും. ജ്യോതിഷികളെ ആഘോഷിക്കേണ്ട ദൈന്യതയിലേക്ക് കൂപ്പുകുത്തുന്ന സമൂഹം ആതുരതകളുടെ താവളമാണെന്നതില് തര്‍ക്കമില്ല. പക്ഷെ വില്‍ക്കപ്പെടുന്നതൊന്നും എളുപ്പം വര്‍ജ്ജിക്കപ്പെടില്ല. ആധുനിക മാധ്യമസംസ്‌ക്കാരം അടിവരയിട്ട് കാണിക്കുന്ന അനാകര്‍ഷക സത്യമാണത്. വികിപീഡിയക്കാര് തന്നെ നടത്തുന്ന അണ്‍സൈക്കളോപീഡിയ(http://uncyclopedia.wikia.com/wiki/Nostradamus) നോസ്ട്രാഡാമസിന്റെ ഒരു തിരുക്കുറലിനെ കുറിച്ച് നടത്തുന്ന ഒരു പാരഡിയോടെ അവസാനിപ്പിക്കാം.\nജോര്‍ജ്ജ് ബുഷ്(George W. Bush)അമേരിക്കന് പ്രസിഡന്റായി ആ സ്ഥാനമേല്‍ക്കുന്നതിനെക്കുറിച്ചാണ് ഈ ഖണ്ഡികയെന്ന് അണ്‍സൈക്കളോപീഡിയ അവകാശപ്പെടുന്നു. വരി ഇങ്ങനെ:\nആര്‍ക്കെങ്കിലും എതിര്‍പ്പുണ്ടോ?! ഭാവന ചങ്ങലയ്ക്കിടാത്തവര്‍ക്കും അത്തരമൊരു വിഷമം ഉണ്ടാകാനിടയില്ലെന്ന് ന്യായമായും ആശിക്കാം..**\nPosted by രവിചന്ദ്രന് സി at 12/15/2013 05:12:00 am\njowaan logn Logn said...\nവേൾഡ് ട്രേഡ് സെന്റർ ആക്രമിക്കപ്പെട്ടത് 2001ലാണ് 2011ൽ അല്ല. കൂടാതെ ഇങ്ങനെ കാളമൂത്രം പോലെ എഴുതരുത് ചുരുങ്ങിയ വാക്കുകളിൽ ആശയസത്ത ന\nനഷ്ടപ്പടാതെ എഴുതാൻ ശീലിക്ക്.\n18 August 2018 at 18:13


തംബുരു ശ്രീമംഗലത്തിന്റെ പടിയിറങ്ങുന്നോ ; വാനമ്പാടി റിവ്യു | Vanambadi serial review\nതംബുരു ശ്രീമംഗലത്തിന്റെ പടിയിറങ്ങുന്നോ ; വാനമ്പാടി റിവ്യു\nThiruvananthapuram, First Published 17, Dec 2019, 12:40 PM\nപ്രേക്ഷകരുടെ ഇഷ്‍ട പരമ്പരയായ വാനമ്പാടി പിരിമുറുക്കങ്ങളിലേക്ക് നീങ്ങുകയാണ്. തംബുരുമോളുടെ യഥാര്‍ത്ഥ അച്ഛനായ മഹി ശ്രീമംലത്ത് എത്തിയതുമുതല് കഥ വന് വഴിത്തിരിവിലാണ്. മഹിയും അര്‍ച്ചയും തംബുരുവിനെ ചോദിച്ചാല് മകളെ വിട്ടുകൊടുക്കാതിരിക്കാന് കഴിയില്ല എന്ന നിലപാടാണ് മോഹന്. എന്നാല് എന്തുവന്നാലും മകളെ വിട്ടുകൊടുക്കില്ല എന്നാണ് പത്മിനി പറയുന്നത്. പെറ്റമ്മയുടെ മുഴുവന് സങ്കടങ്ങളും നെഞ്ചിലേറ്റിയാണ് പത്മിനി കഥാഗതിയെ മാതൃത്വത്തിന്റെ വഴിയിലേക്കെത്തിക്കുന്നത്. തംബുരു മഹിയുടെ മകളാണ് എന്നറിഞ്ഞിട്ടും വിട്ടുകൊടുക്കാതിരുന്നാല്, തന്റെ മകളെ തനിക്ക് കിട്ടാതാകുമോ എന്നാണ് മോഹന്റെ ആവലാതി.\nതംബുരുവിനെ വിട്ടുകൊടുക്കാന് സമ്മതിക്കരുത് എന്നാണ് മോഹനോട് അനുമോള് പറയുന്നത്. എന്നാല് അനുമോളുടെ സമാധാനിപ്പിക്കലൊന്നും മോഹനെ ഭയപ്പാടില്‍നിന്നും അകറ്റുന്നില്ല. അതേസമയം നിര്‍മ്മല വല്ല്യമ്മയും, ചന്ദ്രേട്ടനും മഹിയുടെയും കുടുംബത്തിന്റേയും വരവില് വല്ലാത്ത സംശയം തോന്നുന്നുണ്ട്. എന്നാല് അതൊക്കെ അസ്ഥാനത്താണെന്നാണ് മോഹന് പറയുന്നത്. ശ്രീമംഗലംവീടാകെ ആഘോഷത്തിന്റെ തിമിര്‍പ്പിലാണ്. പൂക്കുറ്റികളും കമ്പിത്തിരികളുമായി എല്ലാവരും ആഘോഷചുറ്റുപാടിലാണ്. മഹി വന്നതിന്റെ ആഘോഷമാണ് വീടാകെ നിറഞ്ഞുനില്‍ക്കുന്നത്. തംബുരുവിനെ സന്തോഷിപ്പിക്കുകയാണ് മഹിയുടേയും അര്‍ച്ചനയുടേയും ലക്ഷ്യം.\nഎന്നാല് മൂവര്‍സംഘം ആകെ വിഷമത്തിലാണ്. പത്മിനിയും ഡാഡിയും മമ്മിയും തംബുരുവിനെ വിട്ടുകൊടുക്കേണ്ടിവരുമെന്ന ചിന്തയിലാണുള്ളത്. ആഘോഷത്തിലൊന്നും അവര് പങ്കുചേരുന്നില്ല. എന്നാല് അര്‍ച്ചന പത്മിനിയുടെ മുറിയിലേക്കുചെന്ന് പത്മിനിയെ ഡാന്‍സുകളിക്കാന് ക്ഷണിക്കുകയാണ്. ക്ഷണിക്കുന്നു എന്നതിനെക്കാള് ഭീഷണി മുഴക്കുന്നു എന്നുവേണം പറയാന്. അതേസമയം മോഹനും അനുമോളും പാട്ടുപാടാന് തയ്യാറായി നില്‍ക്കുകയാണ്. നിവൃത്തിയില്ലാതെ ഡാന്‍സുചെയ്യാനായി ഒരുങ്ങാന് വരുന്ന പത്മിനിയോട് അര്‍ച്ചന വളരെ ദേഷ്യത്തോടെയാണ് പെരുമാറുന്നത്. ഇനിയുംതന്നെ ഉപദ്രവിക്കരുത് എന്ന് കണ്ണീരോടെ പറയുന്ന പത്മിനിയുടെ വാക്കുകള് അര്‍ച്ചന മുഖവിലയ്‌ക്കെടുക്കുന്നില്ല.\nഡാന്‍സുകഴിഞ്ഞ് പെട്ടിക്കരഞ്ഞുകൊണ്ട് പത്മിനി റൂമിലേക്ക് പോവുകയാണ്. കാലങ്ങളായി ആരുമറിയാതെ ഒളിപ്പിച്ചുവച്ച തന്റെ കഴിവ് പുറത്തായതിന്റെ ആനന്ദക്കണ്ണീരാണ് പത്മിനിക്കെന്ന് പറഞ്ഞ്, അര്‍ച്ചന പത്മിനിയുടെ പിന്നാലെ റൂമിലേക്ക് പോവുകയാണ്. അവിടെ പിന്നെയും അവര്‍തമ്മില് വാഗ്വാദങ്ങള് നടക്കുന്നുണ്ട്. എല്ലാം തീരുമാനിച്ചുറപ്പിച്ച പോലാണ് അര്‍ച്ചന സംസാരിക്കുന്നത്. സങ്കടക്കണ്ണീരിന്റെ കയത്തിലാണ് മൂവര്‍സംഘങ്ങളുമുള്ളത്. തംബുരുവിനെ കൊണ്ടുപോകരുത് എന്നുപറഞ്ഞ് പത്മിനി അര്‍ച്ചനയുടെ കാല്‍ക്കല് വീഴുന്നുണ്ടെങ്കിലും അര്‍ച്ചന കുലുങ്ങുന്നില്ല.\nപുതിയ എപ്പിസോഡില് അര്‍ച്ചന വീട്ടിലെ എല്ലാ കാര്യങ്ങളുടേയും നിയന്ത്രണം ഏറ്റെടുക്കുന്നു എന്ന രീതിയിലാണ് പെരുമാറുന്നത്. വീട്ടില് വിളക്കുവയ്ക്കുന്നതും മറ്റും അര്‍ച്ചനയാണ്. അതെല്ലാംകണ്ട് നിര്‍മ്മല വല്ല്യമ്മയ്ക്ക് വളരെയധികം സംശയങ്ങള് തോനുന്നുണ്ട്. തംബുരുവിനെ കൊണ്ടുപോകും എന്നുറപ്പിച്ച ദിവസത്തില് പത്മിനി അര്‍ച്ചനയുടെ മുറിയിലെത്തി പണ്ടത്തെ കുറ്റങ്ങള് ഏറ്റുപറയുകയാണ്. എന്നാല് തംബുരുവിനെ കൊണ്ടുപോകരുതെന്നോ മറ്റോ പത്മിനി പറയുന്നില്ല. രാവിലെതന്നെ ബ്രേക്ക്ഫാസ്റ്റുപോലും കഴിക്കാതെ അര്‍ച്ചനയും മഹിയും മഹേശ്വരിയമ്മയും ശ്രീമംഗലത്തുനിന്നു പോവുകയാണ്. അതുപോലെ തംബുരുവിന് പുതിയ ഉടുപ്പും മറ്റും വാങ്ങിനല്‍കി തംബുരുവിനേയുംകൂട്ടിയാണ് പോകുന്നത്. അങ്ങനെ അവര് പോകാന് തുടങ്ങുന്നിടത്താണ് പുതിയ എപ്പിസോഡ് അവസാനിക്കുന്നത്. പ്രേക്ഷകര് ആകാംഷയുടെ മുകളിലാണ് നില്‍ക്കുന്നത്. തംബുരുമോള് ശ്രീമംഗലത്തുനിന്നും പോകുമോ, അതോ ഇന്നുതന്നെ മടങ്ങിയെത്തുമോ എന്നത് ചോദ്യചിഹ്നമായി നില്‍ക്കുകയാണ്. തംബുരു ശ്രീമംഗലം വിട്ടുപോകില്ല എന്നു തന്നെയാണ് പ്രേക്ഷകര് വിശ്വസിക്കുന്നതും, ആഗ്രഹിക്കുന്നതും. എന്താകും എന്നറിയാന് അടുത്ത ദിവസത്തെ ഭാഗത്തിനായി കാത്തിരിക്കാം.\nLast Updated 17, Dec 2019, 12:40 PM